
FORTALE. 



Uen i Aar indtrædende Hundredaarsdag 
efter Grundtvigs Fødsel er den ydre Anledning 
til, at nærværende Afhandling, som første Gang 
blev trykt i Maj- og Juni-Heftet af „For Idé og 
Virkelighed" for 1870, herved forelægges Læse- 
verdenen i Bogform. 

Jeg har ved det fornyede Gjennemsyn med 
velberaad Hu afholdt mig fra at udvide de, i 
Forhold til det behandlede Stofs Mangfoldighed, 
oprindelig trangt afstukne Grænser. Det er selve 
den foretagne Sammenstilling, der giver Af- 
handlingen dens Betydning, om den ellers har 
nogen, og retfærdiggjør, at den paany frem- 
lægges som et af de indtil det nærværende 
Øjeblik saa yderst faatallige Bidrag til en »hi- 
storisk« Værdsættelse af Grundtvigs Betydning. 

Da jeg iøvrigt ingen Anledning har fundet 
til at udviske Sporene af, at Afhandlingen er 

• skreven for en Del Aar tilbage, vilde dette alle- 
rede være en Grund til at lade Slutningen 
henstaa uforandret som Udtryk for Tanker og 
Haab, Afhandlingens Forfatter, og Andre med 
ham, paa den Tid, da den oprindelig fremkom, 
have næret. Uden at indlade mig paa nogen 
Redegjørelse, hvortil her ikke er Stedet, vil jeg 
dog udtrykkelig tilføje, at alle fortsatte Studier 
^ver det religiøse og humane Livs Udvikling i 
Evropa i det sidste halve Hundredaar kun have 
bestyrket mig i den Overbevisning, at de i be- 
meldte Slutning fremsatte Idéer, trods Alt, hvad 

. der i Øjeblikket synes at tyde paa det Mod- 
satte, ville gaa frem af Tidens Forvirring, ikke 
blot sejrende, men som det eneste Sejrrige. I 
det Nærværende gjælder det blot at holde Vid- 
nesbyrdet oppe: 

T>They also serve who only stand and waif.^ 

Rudolf Schmidt. 



Uet er til forskjellig Tid herhjemme blevet 
udtalt, at den kirkelige Retning, som knytter sig til 
Grundtvigs Navn, kun er at opfatte som en Tilbage- 
virkning af den religiøse Følelse ovenpaa en fore- 
gaaendeTids Forstandskulde, og at den som saadan 
alene er det særegne Udtryk for en Bevægelse, der 
har været fælles for hele den lutherske Kirke. For 
<ienne Opfatning synes den vitterlige Sandhed at 
tale, at de fleste bestemmende Træk i det danske 
Kulturliv, fra Reformationen indtil dette Hundred- 
aars Begyndelse, have været et, i flere Tilfælde 
endogsaa blegt og svagt. Afbillede af hvad der 
med større Oprindelighed og rigere Farvekraft var 
kommet til Ytring hos andre Folkefærd. 

Er nu end den nævnte Sandhed uimodsigelig, 
«aa er den dog oflere bleven udlagt paa en vrang 
Maade. En ny Grundanskuelse, en bevægende 
Tanke kan et Folk modtage udenfra, men det 
modtager den aldrig i samme udvortes Forstand, 
som nye Moder og indforskrevne Varer. Menneske- 
heden er i sig en Helhed, hvis Udvikling er under- 
given de samme Love, og Deltagelsen i en fælles 

Udviklingsgang bør aldrig give Anledning til taa«* 
belig Selvnedsættelse. £t er det at gjøre en hi- 
storisk Bevægelse med, et Andet er det at efter- 
gjøre den. £t dybere Blik i vor Kulturhistorie 
turde ogsaa vise, at de aandelige Opgaver ikke 
saa ganske sjeldent havde fundet en selvstændig 
Tilegnelse, der har virket tilbage paa det Mod- 
tagne og givet det en særegen Udvidelse og Be- 
rigelse. Her er da Vidnesbyrd nok om et virk- 
somt Aandens Liv paa de Vilkaar, som Tiderne 
selv have stillet. Enhver, som har et Indtryk af 
Historien, véd imidlertid, at Menneskehedens aan- 
delige Udvikling er bleven fortsat gjennem en stadig 
Vexlen af Midtpunkter. Det gaar derfor ikke an 
paa Forhaand at nægte, at der ikke skulde kunne 
danne sig et nyt Kildespring, et universelt Midt- 
punkt der, hvor Livet tidligere kun bar Vidnes- 
byrd om en udenfira modtagen Tilstrømning. 

Hvad Grundtvig angaar, da er det selvfølgelig 
de kirkelige Bevægelser i Tyskland, til hvilke han 
nærmest skulde være et Sidestykke. Gjør man 
sig bekjendt med disse, overraskes man ogsaa ved 
første Øjekast af Ligheden; thi denne viser sig 
endog i rent udvortes Træk, der, som det synes, 
ganske svare til hinanden, og af denne Lighed 
blev der da ogsaa gjort polemisk Brug mod 
Grundtvig. Bag Tilsvarenheden i det Udvortes- 
skjuler sig imidlertid en dybtgaaende, gjennemgri- 



bende Foiskjel, der slaar ud i haandgribejig Mod-- 
sætning, altsom Tidens egen Haand bringer den 
ydre Ligheds Hylster til at falde. Nærværende 
Fremstilling vil først skildre det Trin, hvor det 
ser ud, som var det kun det Selvsamme, der paa 
to forskjellige Steder kom til Ytring; den vil paa- 
vise den dæmrende Modsætning, men til samme 
Tid søge at forklare, hvorfor Datiden ikke kunde 
faa Øje paa den. Dernæst vil den skildre Mod- 
sætningen paa det Trin, hvor den er bleven tyde- 
lig og aabenbar. Gjennem Drøftelsen af den For- 
skjellighed, der med stærkt farvede individuelle 
Træk slaar ud i divergerende Retninger fra et 
oprindelig ensartet Udgangspunkt, skal der saa 
endeUg gives en Redegjørelse for den Grundtankes 
Betydning, som af Grundtvig under mangehaande 
ydre Kampe og indre Brydninger er baaret frem 
idelig og idelig — bestandig mægtigere og be- 
standig tydeligere. 



I. 

Ua »Kirkens Gjenmæle« 1825 kom ud, vakte 
det en overordenlig Opsigt, og det er blevet sagt, 
at bvor tp eller tre Mennesker talte sammen, kunde 
man være vis paa, at Grundtvigs Bog var For- 
handlingens Gjenstand. I et saadant Røre ere 
Meningerne altid forskjellige. Dog er det ikke 
formeget sagt, at Stemningen væsenlig var imod 
Grundtvig. Navnlig for de dannede og indflydel- 
sesrige Kredse stod han som en Mand, der ikke 
blot voldte unødig Kiv, men som i blind Iver 
brød med alle humane Hensyn, til samme Tid 
«om han krænkede den videnskabelige Forsknings 
Frihed og som et buldrende Ekko fra en svunden 
Tid stillede sig imod alt fornuftigt Fremskridt. 
Det viste sig, at det, Grundtvig vilde, ikke engang 
stod klart for Grundtvigs egne Medstridere, ja det 
«r neppe for meget sagt, at Grundtvig selv fra 
først af mere fulgte en stærk Rørelse i sin Sjæl, 
der bar ham frem for fulde Sejl, indtil Tankens 
Ijys faldt over hans Fart, end et af Tanken op- 

Tindelig bestemt Sigte. Hvad var det da, der 
gjennem denne Mand arbejdede sig frem, og 
hvorledes kom han, som den Gang allerede ikke 
var ung længer, i dette besynderlige Misforhold til 
■en Samtid, for hvem han i atten Aar havde været 
kjendt som Forfatter? 

„Prof. Clausen vil have Kristus gjort til et 
:guddommeligt Navn paa sin egen Fornuft og Bib- 
len til et Skyggebillede af hans egne kloge Tan- 
ker!" Det var mod Rationalismen, at disse Ord 
vare stilede. Naar Talen er om denne mange- 
fold fortonede Forstandsmagt, der i de protestan- 
tiske Lande har, snart aldeles umærket, snart med 
højrøstet Sejrsglæde, snoet sig gjennem alle det 
sidste Hundredaars Kulturformer, smidig bøjende 
sig efter enhver Overgang, indtil den i den sidste 
Tid har vundet et fornyet, forædlet, men alligevel 
temmelig afbleget Udtryk: da gjælder det jo vist- 
nok, at alle de Afskygninger, hvori den i Tysk- 
land traadte frem, trolig bleve gjengivne i Dan- 
mark. Man gjenfinder den Fordring paa tydelig 
Forstaaelse, som udmærker den Side af Rationa- 
lismen, der støttede sig til den WolfFske Filosofi; 
man gjenfinder det bestemte Krav paa, at Reli- 
gionen som sædelig Magt skal gjennemtrænge 
Livets virkelige Forhold, der udsprang af den 
Kantske Pligtlære; og endelig finder man ogsaa 
Repræsentanter for den underlige Blanding, hvor 

Pligtlæreu i Filantropi, og Freinskridtsglæde ind- 
gaar Forbund med sin Modsætning — den Lyk- 
salighedslære, den var kommen til Verden for at 
bekæmpe. Alle disse Retninger komme til Orde 
hos os. Ikke desto mindre var Rationalismen i 
Danmark dog væsenlig forskjellig fra, hvad den 
var i Tyskland, og denne Forskjel var betinget 
ved Folkekarakteren. 

Alle Udskejelser i det tyske Kulturliv ville 
som oftest lade sig henføre til en Mangel paa 
Ligevægt mellem Sjælens forskjellige Evner. I 
denne Splittelse synes Tyskernes Vanskæbne frem- 
for alle andre Folkefærd at ligge. Paa Grund af 
denne er det, at alt det Store, der er voxet frem 
af den tyske Kultur, strax i Tyskland selv er slaaet 
over i Forvrængning. Slutningen af det attende 
Hundredaar udmærker sig i Tyskland ved en Ad- 
skillelse, som ligner den, der lader Mælken dele 
sig i Ost og Valle. Der er en Forstands tørhed,, 
som ikke ænser, hvad der bevæger sig udenfor 
dens eget snevert dragne Spor, som, manglende 
historisk Sans til Opfatning af Menneskelivels For- 
tid, tilh'ge mangler Sans for de mange nærværende 
Rørelser i det menneskelige Sind, for Fantasilivets 
magiske Leg, og som uden videre miskjender Alt,. 
hvad der ikke let og villig gaar op i dens aands- 
fattige Begribelse. Der er paa den anden Side 
et Følelsesliv, der saa ensidig har skilt sig fra 

Forstandens Ledelse, at det næsten er at be- 
tragte som en sjælelig Sukkersyge. Selv hos 
Tysklands to store Digtere vil man finde Ste- 
der, der paa en uhyggelig Maade vidne om en 
jøjeblikkelig Opløsning i Følsomhed; ecdnu mere 
spores dog dette hos Digterne af den romantiske 
Skole; i mange af Tiecks Dramer vader man 
som bedøvet gjennem de lange Udgydelser i 
vexlende fremmede Versarter og støder kun 
undtagelsesvis paa et Udtryk, der har virkelig 
lyrisk Kraft — det Øvrige er taaget Udvanding, 
der hos en Nutidslæser frembringer et Indtryk af 
ubetvingelig Lede. Og dog var det fornemmelig 
i de Frembringelser, der faldt udenfor Poesi og 
egenlig Literatur, men i Anerkjendelsen af hvilke 
Tiden forherligede sin egen Opløsthed, det var i 
Lafontaines Romaner og Kotzebues Dramer, at al 
Bestemthed og sammenfattende Kraft sivede bort 
i en utaalelig Taaresump. Skjønt nu heller ikke 
denne Retning manglede Sidestykker i den danske 
Literatur, saa vare disse Tilsyneladelser der kun 
flygtige og tilfældige. I Baggesens »Labyrinth« 
findes der ganske vist Stykker, ved hvilke man 
bliver tilmode, som befandt man sig i en Forsam- 
ling, hvor Grædefærdigheden er Udtryk for en sær- 
egen Sindssygdom. Men hvor tillært dette er, derom 
tilsteder Bogen i sin Helhed heller ingen Tvivl, og de 
Sted3r, hvor det legende graciøse Lune, der gjorde 

Baggesen til Baggesen, bryder frem, virke ikke 
blot som lysende Punkter i og for sig, men tage 
sig saare ofte ud som en skælmsk Ironi over hele 
den omgivende Begrædelighed. 

Sagen er den, at en Splittelse mellem Sjæ- 
lens Evner netop er den danske Folkekarakter 
modsat; trods det unægtelige Slægtskab er her 
den afgj ørende Forskjel mellem Dansk og Tysk. 
Medens Hurtighed i Sindsovergange, Omtumling i 
Modsætninger og ensidig Fortabning er det Mærke^ 
der følger Tyskeren overalt, hjemme og ude, og 
strax falder andre Folkefærd i Øjnene, saa er en 
vis Langsomhed netop den danske Karakters Sær- 
kjende. Men naar den saa giver Møde, da møder 
den med alle Tropper paa en Gang. Dette viser 
sig tydelig ved Sammenstillingen mellem dansk og 
tysk Kultur ved Begyndelsen af dette Hundred- 
aar. Var end Begrebet Folkeaand den Gang 
ingen bevidst Tanke, saa var dog Folkeaanden 
fuldt saa vel som nu en faktisk Virkelighed, og- 
ligesom det enkelte Menneske i al sin Virken al- 
drig naa'r ud over, hvad der, ham selv ubevidst,, 
dæmrer i hans Forestillingskreds, saaledes udtale 
selv et Folks mest udmærkede Personligheder kun 
den Grundsum af Indtryk, der som Sindsretning 
er raadende i det hele Folk. 

Paa Grund af det forskjellige Forhold kan det 
derfor siges, at Rationalismen i én Henseende var 

overvunden og forladt i Tyskland, længe forinden 
den blev det i Danmark; i en anden Henseende 
gjælder det aldeles Modsatte.. 

Som anført, havde Rationalismen søgt et 
Slags Tilknytning ved filosofiske Lærebygninger; 
dens egenlige Særkjende var imidlertid en fuldstæn- 
dig Uberørthed af al højere Tænkning. Dens 
Kjendemærke var just en begrænset Forstands Vis- 
hed , der i Tillid til sin Evne til at ræsonnere 
slaar sig til Ro ved allerfbrste Blik paa Sagen, 
uden Anelse om, at den indtager et Standpunkt, 
der slet ingen Overskuelse tilsteder. Det Hang i 
Menneskets Sind, hvoraf Rationalismen er fi-em- 
gaaet, er tilstede til enhver Tid, og overfor en 
hvilkensomhelst Forekomst i Kulturlivet indfinder 
der sig altid ilfærdige Folk, hvem det er magt- 
paaliggende at levere Bevis for, at her er Noget, 
de ikke forstaa. Hvad der gjør Rationalismen til 
en særegen Tilsyneladelse med bestemt historisk 
Præg, er den Omstændighed, at den betegner 
Rejsningen af en Forstandens Ret , som i Hun- 
dredaar havde været forkuet, betegner en hidtil 
glemt Henførelse af det Religiøse til Livets sæde- 
lige Forhold i den Form, Livet selv havde givet 
dem. Der var blandt de første Rationalister Mænd, 
hvis stille, men brændende Forstands-Enthusiasme 
gjør dem til Ærefrygt indgydende Skikkelser. Saa- 
ledes Hermann Samuel Reimarus, der vist- 

nok skyede en offenlig Optræden, som kunde ført 
til stærke Rivninger med det Bestaaende, og endog 
forblev unævnt, da Lessing efter hans Død offen- 
liggjorde Fragmenter af hans store, aldrig fuld- 
stændig udgivne Værk *), men som derimod, uden 
at nævne et Ord derom , i Løbet af 30 Aar, bestan- 
<iig syslede med dette Værk og flere Gange omskrev 
det. Det endnu forhaandenværende Manuskript 
•er i to Kvartbind, det ene paa 972, det andet 
paa 1072 Sider. Dette er et mægtigt Vidnesbyrd 
om en Besindelse og Fordybelse, der med den 
fuldeste Alvor vil Klarhed over Sagen. Ikke desto 
mindre griber denne Besindelse kun efter lutter 
vulgære Muligheder. Skriftens Kjendsgjeminger, 
der . senere ere blevne opløste i et my thisk Skin eller 
vel endog udlagte som forsætlige Opdigtelser, tages 
endnu bestandig som historiske, og Bestræbelsen 
gaar ud paa for enhver Pris at berøve dem deres 
vidunderlige Karakter og, ligegyldig paa hvilken 
Maade, faa dem til at stemme med en naturlig 
Opfatning. Et virkeligt Blik i det religiøse Liv er 
det saare vanskeligt at opdage, og der findes heller 
intetsomhelst Blik for Tider og Sæder. De beret- 
tigede Krav, Rationalismen vil hævde, drager den 
altid ved sin Paatale ned i det Uberettigede, idet 



*) Dets Titel er: -»Apologie oder Sckutzschrift fur die 
vernunf tigen Verehrer Gottes*^, 

•den giver dem et for mat og aandsfattigt Udtryk. 
Kun hvor dens Krav underkjendes , faar den en 
relativ Ret. Derfor er Rationalismen i sin nyeste 
Skikkelse uden Fremtid; thi Alt, hvad den med 
Føje kan gjøre gjældende, det hævdes nu p^a 
langt højere Vilkaar. 

Mod Slutningen af det attende Hundredaar 
tog det tyske Kulturliv et saa mægtigt Opsving i 
Poesi og Filosofi, at det rationalistiske Oplysnings- 
væsen hurtig mistede al Stemmeret og Betydning. 
Bvor Aand staar mod ren^og skær Aandløshed, be- 
:stemmer den dannede Verden sig hurtig. Men ogsaa 
den tyske Tænkning var præget af Nationalkarak- 
terens Brøst. I sit Opsving slap den snart ethvert 
Henblik pzi^a Livets Virkelighed; denne blev et 
tungt Bundfald, der ikke lod sig sublimere i dens 
flygtige Æther. Men Virkeligheden er mere end 
et Bundfald : i selve dens Tyngde er der Idealitet. 
Derfor lader den sig aldrig ustraffet fornægte. Da 
Tænkningens højere Former lode Virkeligheden 
ligge, forblev Rationalismen den enevældige Inde- 
haver af den, og haanet og stænget ude fra al 
literær Indflydelse, besad den en faktisk Magt, 
<ier strakte sig langt længere frem imod Nutiden, 
«nd de Fleste formode. 

Med Hensyn til den filosofiske Dannelses 
Stilling til den flade rationalistiske Dannelse kunne 
vi anføre et ret oplysende Exempel. Den gamle 

Fr. Nicolai, den utrættelige Oplysningsskribent, der 
ikke undlod at fremkomme med sin Mening om 
enhvei ny Tilsyneladelse paa det aandelige Livs 
Omraade og rask underkjendte baade Poesiens og 
Tænkningens Heroer, havde naturligvis ondt ved 
at komme til Rette med den Fichteske Idealisme. 
Han, der repræsenterede den sejrrige, over alle 
Omskiftninger ophøjede Fornuft og i denne Egen- 
skab holdt Dom over Goethe, Schiller, Jacobi og 
Schelling, udlod sig profetisk om, hvorledes man 
Anno 1840, naar han, Nicolai, levede i Efterslægtens 
taknemlige Amindelse, vilde dømme om Fichte, 
Da han endelig angreb Fichtes personlige Ære, 
skrev denne et 1801 af A. W. Schlegel udgivet 
lille Skrift: »Fr. Nicolais Liv og selsomme Menin- 
ger«. Med sin Naturs hele Grundighed har Fichte 
her grebet den ulykkelige Nicolais literære Idræt^ 
ført den tilbage til dens Oprindelse og forklaret 
alle dens Enkeltheder. Det Hele er udført med 
største Ro; den omhandlede Personlighed er for 
Fichte et blot og bart Bevidsthedsfænomen, som 
han paa ethvert Punkt gjør fuldstændig gjennem- 
sigtigt. Undersøgelsens Gjennemførthed og Over- 
legenhed "frembringer paa mange Punkter en Vit- 
tighedsvirkning , som ellers ikke var Fichtes Sag, 
og som maaske ikke engang var tilsigtet. Dette 
Skrift har en typisk Betydning. Skjønt rettet mod 
en Individualitet, der fik sit Præg af aldeles sær- 

egne Forhold — Nicolai var paa engang Boghand- 
ler, Redaktør og Forfatter og besad som saadan 
særdeles megen Indflydelse — viser det dog i store 
almengyldige Træk Godtkjøbsforstandens Skæbne, 
naar en højere Tænkning engang kryster den i sit 
Favntag. Den bornerte Forstandighed, der er saa 
rede til at finde Modsigelser i et sammenhængende 
Væv af Reflexioner, ligner i Virkeligheden den 
fulde Mand, der tror, at det er Lygter og Døre, 
som bevæge sig, og ikke har Anelse om, at det 
er ham selv, der dingler. 

Men hvorvel denne Opgjørelse mellem filoso- 
fisk Tænkning og selvvigtig Oplysningsforstand 
aldeles ingen Fejltagelse tilstedede, og uagtet 
Nicolai var knust i en Forstand, hvori det i en 
literær Polemik kun sjeldent sker, saa blev Oplysning 
og Rationalisme dog siddende inde med sit Bytte. 
Bevægelsen udfra sund Menneskeforstand gjennem 
Tænkningens højere Regioner tilbage til Resultater, 
som sund Menneskeforstand kan fatte og det vir- 
kelige Liv tilegne sig, blev ikke fuldbyrdet i den 
tyske Filosofi. Dens Verden var en Abstraktions- 
Olymp højt over Livets Egne^ Fra Fichtes Jegheds- 
Lære, som sund Menneskeforstand aldrig kan slaa 
sig til Ro ved, gik Bevægelsen til Schellings Natur- 
filosofi, hvor Poesi og Filosofi som i et Aandens 
Sommersolhverv holde Stævne, men som hurtig 
blegnede, fordi den hverken var sand Poesi eller 

2* 

sand Filosofi. Herfra førte en aaben Port ud i 
Romantikens Taageverden, men end ikk^ den 
mindste Lem ind til Virkeligheden. Med Hegel 
indtraadte en Tankens Tugt, der forjog* den fan- 
tastiske Ubestemthed; men idet »Begrebet« blev 
det Alt raadende, fik det kun med sine egne Former 
at gjøre : Hegels Naturfilosofi paa den ene Side og 
hans Religionsfilosofi paa den anden grebe fejl ad 
Virkelighedens Indhold. Derfor blev Rationalismen 
stadig Livets styrende Magt; midt i den nye Tids 
rige Aandsdannelse forblev den lige grel, lige 
smagløs, lige naiv og lige sikker paa sit Herre- 
dømme. Bestandig opdiskede den med sin aands- 
fattige Begribelse af Aandslivets højeste Tilsyne- 
ladelser. Mod enhver ny Forekomst vedbleve de 
rationalistiske Theologer at sende deres Banbuller. 
Endnu i Aaret 1837 fandt Hase Anledning til at 
stile tredje Hefte af sine theologiske Stridsskrifter 
mod Rationalisten Røhr i Jena. Ja endog i vore 
Dage, ligetil han 1 85 1 i en Alder af 90 Aar afgik 
ved Døden, vedblev Paulus, hvis Bestræbelse det 
havde været, fuldt at gjennemføre den naturlige 
Udlægning af alle Aabenbaringens Undere, at virke 
for sin Ungdoms rationalistiske Tanker. »Paa 
Oplysningsgangeren fra 1790« siger Kahnis^), 



V r^J^e^ innere Gang des deutschen Protestantismus'* , 
S. 136. 

»tog Oldingen, der stadig ivrede for Fremskridt, 
sig tilsidst ud som en Stengjæst fra det i8de 
Hundredaar. « 

Skjønt der nu vistnok ogsaa i Danmark kunde 
opvises et Prøvekort af rationalistiske Forsyndelser, 
der ikke vilde undlade at vække Undren, saa hin- 
drede dog den sunde Ligevægt i Folkekarakteren, 
at Rationalismen i sin krasse Skikkelse fik Lov 
til egenlig at brede sig. Det er sagt, at det i Grunden 
allerede var med Holberg, at Rationalismen holdt 
sit Indtog i Danmark. Det var i Virkeligheden, 
som om Eftervirkningen af hans kjernesunde Natur, 
hans opdragende Lune fulgte den og hindrede 
Forstandstørhedens værste Udskejelser. De ratio- 
nalistiske Tanker vare i en Del Aar et Spilleværk 
for gode Hoveder, men de trængte ikke stærkt 
igjennem. Hvor kort siden det end var, at Bonde- 
standens Forkuelse var hævet, saa rørte der sig 
allerede i Slutningen af det attende Hundredaar 
hos denne en afgjort Uvilje mod den rationalistiske 
Forstandsudlægning, en Uvilje, der i det nittende 
Hundredaars andet og tredje Tiaar fik et fornyet 
Udtryk. Denne Uvilje var en Indsigelse af Folke- 
aanden mod at pine Aandens Liv ind i en vissen 
Forstandigheds Hylster, et Vidnesbyrd om, at et 
væsenligt Krav i Menneskets Sjæl derved forkrøb- 
ledes. Og hos de Dannede rørte sig, mer eller 
mindre bevidst, den samme Modstræben. Som 

Kulturform mistede Rationalismen i Danmark da 
hurtig sit afskrækkende Fysiognomi ; men i sin af- 
dæmpede og stilfærdige Skikkelse beholdt den endnu 
større Indflydelse end i Tyskland. 

Ligesom Forstandstørheden aldrig i Danmark 
saa fuldstændig og krast udskilte sig fra Følelses- 
og Fantasilivet, saaledes forblev Forstanden ogsaa 
en medvirkende Evne midt i Fantasilivets Frem- 
bringelser. Det var denne Ligevægt, der gjorde 
Øhlenschlægers Romantik til ægte Poesi, me- 
dens den tyske romantiske Skole kun frembragte 
ganske faa Skrifter, der virkelig havde Poesiens 
Indvielse, og Intet, der kan lignes ved Øhlen- 
schlægers betydeligste Digterværker. Forstanden 
holder hos denne Fantasiens Tøjler, leder Følel- 
sens Strøm og hindrer Udartning i Fantasteri og 
Følsomhed. Men af samme Grund sker det ogsaa, 
at Rationalismen ligesom leger SkjuL selv i Øhlen- 
schlægers mægtigste Fantasifrembringelser, medens 
et rationalistisk Tænkesæt aabenlyst slæber sig hen 
gjennem adskillige af hans mattere. 

Dette Forbund mellem. Poesi og rationalistisk 
ræsonnerende Forstandighed er i denne Sammen- 
hæng et oplysende Fingerpeg. Medens den tyske 
Tænkning hurtig udviklede sig til højere Former, 
men gik til Vejrs som i Luftballon og lod Ratio- 
nalismen sidde fast som Virkelighedsmagt , blev 
Rationalismen i Danmark det Tankeprincip, hvormed 



23 

Aanden i Selvbesindelse tog sig selv i Besiddelse. 
For Nutidens Syn viser der sig heri noget Dyg- 
tigt; den Tyngde, der hindrede i at følge den 
tyske Filosofis Bevægelser, var en Sluttethed, der 
vilde have Virkeligheden med. Men i Øjeblikket 
viste denne Tyngde sig rigtignok som bovlam Lang- 
somhed, som medfødt Uoplagthed til al højere 
Tænkning. Skjønt den tyske Filosofi, og navnlig den 
Schellingske Naturfilosofi, havde sine Dyrkere her 
i Landet, saa virkede den mere paa poetiske Na- 
turer, gav mere Fantasikræfteme Vinger, end den 
satte Tænkningen i Arbejde. Carsten Hauchs 
Poesi fik i Schellings Mystik sin Daab *) ; men alle 
Schellings Tanker undergaves hos H. Chr. Ørsted en 
rationalistisk Beskæring. Tanken om en Fornuft- 
enhed i Naturkræfternes Vexelvirkning hentede 
han hos Schelling; men denne Tanke forrentede 
lian kun rent erfaringsmæssig indenfor sin egen 
Videnskab. Alle de filosoferende Tendenser hos 
H. C. Ørsted bøje af i Rationalisme. Det Samme 
gjælder Broderen A. S. Ørsted. Og hvor tække- 
ligt Mynster end vidste at gjøre det Religiøse, saa 
var alt Det, der lod sig omsætte i Tanke hos ham, 
kun en Tilrettelægning for faktiske Forhold, en Fast- 



*) Hauchs Polemik imod den i hans senere udgivne Livs- 
Erindringer viser bedst, hvor omsluttet han indtil sin 
sene Oldinge-Alder var af den. 

Senere Anmærkning. 

sættelse i endelig Forstandighed. I Fantasi, Anelse^ 
øjeblikkeligt Klarsyn og Genialitet naaede Aands- 
livet i Danmark vidt; men den Forstaaelse, der 
samlede det Hele og tog det i Besiddelse, var 
den rationalistiske. Paa denne Traad vare de 
mange glimrende Krystaller fæstnede; et højere 
Tankeprincip ejede den danske Kultur ikke. Tran- 
gen til Selvbesindelse, til Enhed imellem Aands- 
livets forskjellige Ytringer er imidlertid en evig 
gyldig Fordring, og Den,, som angriber det Tænke- 
sæt, hvori en given Tid har søgt den fyldestgjort, 
vil, selv om han har Ret, have en haard Kamp^ 
at bestaa, vil i langsommelig Tid blive anset for 
en anstødelig, uregelmæssig Skikkelse. Afsaadanne 
uregelmæssige Skikkelser fandtes i det nittende 
Hundredaars andet Tiaar to : Jens Immanuel Bag- 
gesen og Nikolai Frederik Severin Grundtvig. 

I sin Kamp mod »Tylvten« fandt Baggesen 
Anledning til at sige Grundtvig nogle Behagelig- 
heder, for hvilke denne ikke viste sig uimodtage- 
lig. Det er neppe rimeligt, at der under denne 
Udvexling af Høfligheder var nogen dybere Hen- 
sigt, som var de Paagjældende bevidst. Derfor kunne 
adskillige Ytringer alligevel godt have deres højere 
Sandhed. Trods Sammenslutningens Tilfældighed 
forekom der i hin Udvexling af Høfligheder Udta- 
lelser, som en senere Overskuelse maa godkjende*. 
Baggesens Ord om »Biblens ensomme Kæmpe «^ 

hvem han som »Humanitetens hedenske Stridsmand« 
rækker Haanden, er mere end et velopfundet 
Billede. Der stønner en egen Længsel i Bagge- 
sen. Hans Poesi tilhører det i8de Hundredaar, 
og han gjør i sin Ungdom alle det i8de Hun- 
dredaars Følsomheds-Udskejelser med. Han faar^ 
som Alle i Tiden, en Vækkelse ved Øhlenschlæ- 
gers Poesi, og i Kraft af denne kommer hans 
kamæleontisk spillende Intelligens i Arbejde. At 
den vender sig i Had mod Vækkelsens Udspringe 
kan have sine psykologiske Grunde; men det har 
tilvisse ogsaa sine Aandsgrunde. De store intel- 
lektuelle Muligheder kom i Røre hos Baggesen^ 
og skjønt 'det aldrig blev til mere end kaotiske 
Bevægelser, saa var det dog et nyt Dannelses- 
princip , der her vaandede sig i Fødselsveer. 
Grundtvig mindede med vred Pathos Tiden om,, 
at den ikke rummede det Højeste i sin Begribelse ; 
Baggesen haanede den i sin skærende Polemik, 
fordi dens Begribelse ikke var højere. Baggesen 
døde overvunden og misforstaaet ; men hans Ord 
om Den, der skulde »sangdømme« i Striden, inde- 
holdt et sandt Forvarsel. Thi med Johan Ludvig 
Heiberg fik den danske Dannelse et højere Er- 
kjendelsesprincip. 

Da »Kirkens Gjenmæle« udkom, var Rational- 
ismen som særlig Tilsyneladelse for længe siden 
fortrængt. Ganske vist var der endnu omkring i 

Landet ikke faa rationalistiske Præster, der med 
Textens Ord til Grundlag indskærpede gavnlige 
Lærdomme i landøkonomisk Henseende; ganske 
vist fandt den theologiske Prof. C. F. Hornemann 
ikke ringe Tilfredsstillelse i paa sine Forelæsninger 
at latterliggjøre Miraklerne ; ganske vist fik den op- 
voxende lærde Ungdom i Landets fornemste Latin- 
skole af Rektoren Prof. Nissen, der lidet ænsede 
de Forestillinger, hans Adjunkt J. Chr. Lindberg 
gjorde ham, en Forklaring over Aandens Neddalen 
som den, at der kom en Due flyvende fra et Due- 
slag i Nærheden. Ikke desto mindre var der dog 
en vis Sandhed i de Ord, som læstes i »Dansk 
Literaturtidende« for 1824 Nr. 11, og om hvilke 
L. Helveg bemærker, at de »tydeUg nok røbe 
deres Udspring«. »At bekæmpe Vantroen, me- 
dens den offenlig hyldedes og ophøjedes, egnede 
sig den djærve Kristendomslærer ; nu at rejse sig 
imod den, kunne vi efterhaanden overlade den 
store Hob af tjenstagtige Aander, der altid hen- 
give sig i Døgnets Sold, fordi Lavrbærrene vindes 
let i dets Tjeneste; men at væbne sig til den 
sværere Kamp mod de mystisk gjøglende Skikkel- 
ser af Fordomme, Overtro og alskens Andægtig* 
heds-Spil, som begunstiges ved Aandemes Gjæring 
og true med at forkogle det nys gjenfødte Liv, 
synes at være Kristendommens Opfordring til sine 
Lærere, hvis Sag det er at skue ind i Fremtiden 

og med Sindighed og Kraft at styre den vaklende 
Hob, førend Faren bliver synlig for Alle og 
Enhver«. 

Men var Rationalismen næsten forsvunden 
:som Kulturform, saa holdt den sig uforstjnret som 
Erkjendelsesprincip og sad ikke mindre fast, fordi 
<ien i denne Skikkelse ikke meldte sig i enkelte 
^elle anstødelige Træk, men kun i sin usporlige 
Virken var ét stort Anstød mod al højere Aande- 
lighed. Idet Grundtvig i »Kirkens Gjenmæle« 
gjorde et, som det syntes, vildt og ubeføjet An- 
^eb paa en enkelt Mand, nedlagde han i Virke- 
ligheden fornyet Indsigelse mod Tidens hele Aands- 
dannelse. 

Men paa hvilke Forudsætninger? Paa saa- 
danne , som med Nødvendighed maatte afsted- 
komme Misforstaaelse. Det er andetsteds vist, 
hvorledes det netop var de Ypperste i Tiden, de, 
i hvem dens Dannelse fuldendtes, han ved sin Op- 
træden tørnede imod ^). Medens Bestræbelsen ellers 
gik ud paa Harmoni og Afslutning, gik Grundtvigs 
Bestræbelse ud paa at bryde den harmoniske Sam- 
menføjning. Han stod som en kommende Tids 
Bebuder midt i en Tid, der selv ansaa sig for 



*) Jfr, mit i 1867 anonymt udgivne Skrift „R. Nielsens 
Filosofi og den Grundtvigske Anskuelse", andet Afsnit. 

Senere Anmærkning. 

ung og fremstræbende, og Følgen var, at han blev 
anset for en Gj enganger. Og Grundtvig holdt 
sig ogsaa for en saadan ; han saa med Savn til- 
bage paa Orthodoxiens aandløse Tidsalder og mente 
i den at kunne have været sikker paa Ære og 
Anseelse for sin Sang og sin Forkyndelse, medens 
det dog er allerrimeligst, at han i den som Uro- 
stifter vilde have gjort sig skikket til Landsforvisning 
eller Jern paa Bremerholm. Menneskets aandelige 
Væsen er dobbeltsidigt: Aandens Krav kunne slaa 
igjennem som en Indskydelse, en Længsel, et 
Viljeshang, der i sig kan være følgerigt og sikkert^ 
og alligevel kommer Menneskets egen Udtyd- 
ning deraf først paa et senefe Trin. Grundtvig^ 
tog det, der ved ham skulde komme, for det,, 
der havde været; men da han var fuld af Und- 
fangelsens Ild, af Forvisningens Lidenskab, kunde 
han ikke vente, til Klarheden indfandt sig. Han 
gav Udtalelse pa^ Udtalelse, bekjendte villig, hvor 
han havde fejlet, og naaede sluttelig frem til Klar- 
hed gjennem Kamp og Brydning. Vi, som se 
tilbage paa det vundne enfoldige Resultat, vi se 
disse Overgange, disse Selvbekj endelser med andre 
Øjne end Datiden^). Denne maatte med Nød- 
vendighed se fejl derad. Og naar Grundtvig som 
oftest blev bedømt skaanselsløst, saa tør det ikke 



») Jfr. Poul Mollers „Himmel brev". 

Senere Anmærkning. 

overses, at han midt i sine mangehaande Fejl- 
tagelser aldrig selv viste Skaansel mod Nogen. 

Paa den ene Side vare de Kampe, Grundtvig 
indtil 1825 havde bestaaet, vel skikkede til at 
gjøre hans Optræden misfors taaet. Paa den anden 
Side maatte de synes særlig egnede til at afværge 
den Misforstaaelse , i hvilken hans Modstander 
gjorde sig skyldig. 

Blandt de Stridigheder, han havde havt, maa 
især to nævnes. Den første var hans Strid med 
H. C. Ørsted, fremkaldt ved »en mærkelig Spaa- 
dom«, som Grundtvig 18 14 havde givet i Trykken, 
men som havde sin dybere Foranledning ved den 
»Verdenskrønike«, Grundtvig 181 2 havde udgivet, 
en besynderlig Bog, der begynder med Verdens 
Skabelse og med ilsom Gang haster gjennem Old- 
tid og Middelalder frem til den nyeste Tid, 
hvor Forfatteren saa i Ro og Mag paa et Par 
hundrede Sider giver sin Mangel paa Samstem- 
ning med hele den nyere tyske og danske Kul- 
tur tilkjende. Der var i den Anledning faldet 
Ytringer, der krænkede Naturvidenskaberne, hvis 
Ret Ørsted overfor Vorherre selv vilde vide ube- 
skaaren, og som han selvfølgelig aldeles ikke 
vilde tillade Grundtvig at træde for nær. Denne 
Strid var den mærkeligste blandt de mange, 
Grundtvig indtil 1825 havde bestaaet. Der er 
det Særegne ved den , at Ørsted , som for- 

uden Naturvidenskaberne ogsaa, dreven af vir- 
kelig Sandhedskjærlighed og Retfærdighedsfølelse^ 
fandt sig beføjet til at antage sig Schelb'ng og de 
tyske Romantikere, i Virkeligheden havde et langt 
svagere Indtryk, en langt blegere og fattigere For- 
staaelse af det, han vilde forsvare, end Grundtvig, 
gjennem hvis Sjæl alle hine Kulturrørelser havde 
draget sig som Ildspor, men som midt i alle disse 
Udstraalinger af Aand saa- Aandens højeste For- 
dring krænket. Det er ikke uden al Ret , at 
Grundtvig i sit Skrift: »Mod den lille Anklager«^ 
henfører Prof. Ørsted til dem, »Schelling saaC bøn- 
lig anmoder ojn at lade hans System urost og 
ulastet« (S. 85), og udtaler, at »Prof. ved at for- 
svare Naturfilosofien ej, som han vilde indbilde 
os, forsvarer den filosofiske Aand i Almindelighed^ 
men sine egne smukke Meninger« (S. 133) nem- 
lig: den rationalistiske Tilrettelægning af de vild- 
somme, urolige Systemer. — Men saa kommer der 
S. 171 i samme Skrift en Ytring som denne: »Jeg 
er Intet 'mindre end Mathematiker; men jeg vil 
kortelig sige min Mening om Mathematiken«, og 
nu afhandles Mathematikens Medvirkning — »til 
Kristi Legems Opbyggelse«. Selve Udviklingen 
falder ingenlunde saa barok, som man ifølge denne 
Meddelelse skulde tro — den vidner tvertimod om 
et paa sin Vis dybsindigt Blik. Men det, som 
aldeles mangler, er Synet for Videnskabens Selv- 

gyldighed, dens upersonlige Karakter, dens kolde 
sikre Afgjørelse, der i sig hverken er gudelig eller 
ugudelig, og overfor hvilken det derfor er Men- 
neskets Sag med Resignation at bøje sig, idet alle 
blotte »Meninger« skydes til Side. Det var denne 
Videnskabens Selvgyldighed, for hvilken Ørsted 
gjorde sig til Talsmand, og hvorvel der kom no- 
gen Utydelighed ind derved, at han ikke med 
luld Sluttethed hævdede Videnskabens Uberørt- 
hed af alle personlige Interesser, saa fastholdt han 
dog her med ædel Begejstring et Krav, som i og 
for sig var berettiget, og som Tiden ifølge sin 
Dannelses-Retning med Eftertryk m^atte godkjende. 
Det viste sig af denne Forhandling tydelig, at det 
ikke var Rationalismen som theolog^isk Anskuelse, 
men den af et rationalistisk Erkjendelsesprincip 
baarne Kultur , mod hvilken Grundtvig gjorde 
Stormløb. At det var et Krav paa en højere 
Aandelighed end den, hvori Tiden fandt sig til- 
rette, der her slog igjennem, det kunde dengang 
vel Enkelte ane, men Ingen med Bestemthed se. 
Det Højeste, Grundtvig kunde opnaa, var da kun 
en vis Agtelse for den hensynsløse Aabenhed, 
hvormed han optraadte, for den »vilde Veltalen- 
hed«, han udfoldede; men set i denne Aner- 
kjendelses Lys kom han atter til at staa som et 
af Hovmod fyldt Menneske, der i utidig Trætte- 
kjærhed misbrugte sine oprindelige Evner. 

Thi dette er omtrent Meningen af denDoniy 
«om i den anden Stridighed blev udtalt om ham 
af Prof. Peter Erasmus Muller, en Mand, der for- 
enede en kold regelret Forstandighed med et 
humant Sind, og som i alle Maader kan betragtes 
som en god Repræsentant for Tidens Dannelse. 
I »Dansk Literaturtidende« for 1814 findes, for- 
uden Ørsteds Polemik, to andre Indlæg, der skyl- 
des Udgiveren selv. Grundtvig havde udgivet en 
paa et Landemode i Roskilde oplæst Afhandling 
under Titel: »Et Par Ord om Gejstlighedens Vi- 
denskabelighed eller om kristelig og præstelig 
Lærdom«^), og han havde som Svar paa en Af- 
handling i »Athene« for 18 14 udgivet et Strids- 
skrift: »Skal vi tro paa Gud eller paa Athene, 
eller om Tro og Fornuft«. Ogsaa disse Afhand- 
linger indeholde ligesom hint ovennævnte Skrift 
mod Ørsted paa mange enkelte Steder Lysninger 
og Udblik i ganske andre Aandsregioner end 
dem, hvori Tiden var bosat, henkastede Ytringer, 
som nu kunne forstaas, og som endog midt i den 
selsomste Vildfarelse have det højeste Krav paa 
Opmærksomhed. Men Grundtvig var ingenlunde 
klar over sig selv og tiltalte altid sine Modstan- 
dere som den, der havde fuldstændig Klarhed; — 

<len Mistillid, han selv var Gjenstand for, fremkaldte 
desuden hos ham en Tilbøjelighed til unødige Sig- 
telser. — Ytringer som denne; »Saaledes er det 
iblandt Andet usømmeligt for Kristne at laste Fæ- 
•drene og hin gamle Tyge, fordi de forkastede 
den Kopernikanske Visdom om Jordens Gang. 
— — Ved saadan Lejlighed pleje de vantro 
Lærde at blive højrøstede og raabe Ak og Ve 
over de gruelige Lænker, Bibeltroen lagde paa de 
arme Sjæle; men vi have det at svare med et 
Smil, at derfor bleve de arme Sjæle lige salige og 
•drevé paa Jord deres Syssel med nok saa megen 
Iver og Munterhed som vi. Hvad Ulykke timedes 
dem da? Ingen uden den, at de ombundne med 
Guds Lænke ginge trygge igjennem Nød og Død- 
og droges sagtelig gjennem Gravens Skygger op 
mod det evige Liv« — Ytringer som denne lade sig 
forstaa nu, da Tro og Viden omsider af R. Nielsen 
■ere bestemte som Principer i deres gjensidige 
Forhold; thi hvad siges der vel egenlig Andet, 
end at Troslivet grunder i en Selvforstaaelse, som 
«r uafhængig af enhver theoretisk Opfatning af kos- 
miske Grundforhold og derfor kan, ikke under- 
kjende enhver saadan, men vel erklære den for 
lig^egyldig? Baade Forfatteren i »Athene« og P. 
E. Muller anførte imidlertid Forfølgelserne mod 
Galilæi og udiode sig ironisk om den »Munter- 

3 



34 

hed«, hvormed disse vare djevne. Dette var nu 
vistnok en fuldstændig Mistydning; men Grundtvig 
sørgede i sit Gj ens var for, at det ikke længe 
skulde blive nogen. 

I Skriftet om .Troen og Fornuften gav han 
en Udvikling, der ikke hævdede Trosforholdets- 
Uafhængighed af den videnskabelige Forskning, men 
ganske ligefrem gjorde Trosforholdet til Maalestok 
for Videnskabens Resultater. Den Tanke, som 
her i rent elementær Skikkelse kommer frem, er,, 
mærkelig nok, den selvsamme, som med Forsøg 
paa fuldstændig systematisk Udarbejdelse er given 
i Martensens Dogmatik. Ogsaa i denne Afhand- 
ling ser man Tanker arbejde, der bugne af Væk- 
kelse og Belæring, naar man fra et senere Stand- 
punkt ser tilbage, men som ere blandede med 
saameget Sært og Utydeligt, at man ret vel for- 
staar, at det Hele i Øjeblikket maatte være tem- 
melig usmageligt. »Følelsen«, siges der, »er 
Livets Kilde og Dronning, Forestillingen dets Be- 
vidsthed og Krone, Fornuften Lyset, Ordet dets 
Aabenbarer«. Hvor Fornuften har sit Udspring,, 
»den maa ogsaa dens Regel ligge forborgen, nem- 
lig i Hjertet, i Følelsen, og kun ved at følge denne 
Regel kan den dømme ret og udvikles til at er- 
kjende Regelen og Regelens Hjem, Hjertet, Livets 
Kilde«. Prof. P. E. Muller paaviste lettelig, at 

Grundtvig kom i Forlegenhed, naar han vilde 
gjennemføre denne Erkjendelsesnorm. Imod For- 
fatteren i »Athene«, som havde indskærpet For- 
nuftens Nødvendighed til det guddommelige Ords 
rette Udlægning, havde Grundtvig anført, at Biblen 
var tydelig nok ved sin ligefremme ordrette Me- 
ning, og havde andetsteds forklaret denne Paastand 
saaledes, at Biblen skulde forstaas i den Mening, en 
ærlig Mand maatte have, naar han sagde de samme 
Ord til sin ulærde Næste. Naar der fortsættes med 
Ord som disse: »Gud kan umulig have givet 
Verden sit Ord og dog gjort det umuligt for 99 
af 100 at forstaa det til Tro og Salighed« — saa 
ser man nu, hvad der her i den polemiske Bryd- 
ning bebuder sig, hvilket ogsaa fremlyser af den 
Ytring, »at den Gud, som jo kunde opbevaret os 
Apostlenes Haandskrifter, maa, da han ikke gjorde 
det, have vidst en anden og bedre Vej til at be- 
vare sit Ord uforfalsket, og valgt den ; « — men som 
exegetisk Regel var den anførte Udtalelse rigtignok 
stræng at døje. P. E. Muller gjorde opmærksom 
paa, at vi ikke vare Profeternes og Apostlenes 
Samtidige, men levede i et helt andet Tænkesæt, 
samt at det hebraiske og græske Sprog var mindre 
kjendt iblandt os , hvorfor der da fordredes >en 
rigtig Anvendelse af den grammatiske, historiske 
og filosofiske Interpretations Regler«. — Grundtvigs 

Fejl bestod i, at han overhovedet vilde møde sine 
Modstandere paa det videnskabelige Omraade, 
angive Udvej til en Fortolkning, bestemme Troens 
og Videns Forh6ld rationelt, hvilket aldrig har 
været hans Opgave. Herved forsyndede han sig 
mod hele Tidens videnskabelige Bevidsthed, og 
det højere Syn, han havde for Kristendommens 
Betydning, den Overbevisningens Ild, der brændte 
i ham, ytrede sig foreløbig i en Glubskhed og 
Voldsomhed, der allerede af den Grund var util- 
stedelig, at den nævnte Afhandling i »Athene«, 
som kun gav et taalelig vel affattet Udtryk for en 
gængs Opfatning, ingenlunde var betydelig nok 
til at sætte en saadan Masse af Lidenskab i Be- 
vægelse. 

Endnu værre var det, at der midt i Vold- 
somheden — som ofte senere hos Grundtvig — 
indsneg sig en egen Spidsfindighed, der forstod 
at dreje de braaddede Ord til Slutninger, som 
minde om Middelalderens gejstlige Tribimaler. 
Forfatteren i »Athene« havde gjort en overmaade 
fersk Bemærkning om, at mange Forkætringer 
havde fundet Sted, fordi man ikke forstod hinan- 
den. Dette var at forvandle Menneskehedens be- 
vægede Livsgang til en spæd Udvexling af Menin- 
ger, og herover følte Grundtvigs stærke historiske 
Sans sig med Rette oprørt. Naar Forfatteren der- 
imod tilføjede, at Sandhedens Talsmænd ofte havde 

baaret Sandheden frem med et Tillæg af Person- 
lighed, som ikke var heldigt, saa var der heri 
ganske sikkert noget Rigtigt; thi den forblindede 
Lidenskab, for hvilken Sandhedens Talsmænd ofte 
ere Gjenstand, kan tilvejebringe en Hidselse i 
Sindet, der virker omslørende. Paa Gnind heraf 
kan det da med Føje siges, at der blandt alle 
dem, som havde Ret imod deres Samtid, aldrig var 
en Eneste, som ikke paa et eller andet Punkt 
forspildte sin Ret : Grmidtvig selv er i denne Hen- 
seende et godt Paradigma! Som for udtrykkelig 
at give et Vidnesbyrd derom, drog han paa skola- 
stisk Munkevis Vorherre ind med i Striden. Naar 
man sagde, at Sandhedens Talsmænd ikke havde 
talt tydelig nok, »anklagede man kun Gud, der 
ej beskikkede Sandheden bedre Talsmænd og drev 
deres Modstandere til Forbrydelse ved at nægte 
dem Forstandens oplyste Øje« ; Sandhedens Tals- 
mand udtalte Sandheden saa lyst og klart, som 
det til en given Tid var muligt og nødvendigt, og 
»de, der ej vilde høre ham, der talte Guds Ord 
i Sandhed, kundgjorde derved, at de ej vare af 
Gud og Sandheden«. Det er let forstaaeligt, at 
P. E. Muller gav disse Ord en Anvendelse paa 
Gnmdtvig selv. »Naar han taler Kristendonmiens 
Sag af Hjertet, maa han og tale den paa bedste 
Maade, saa det er ikke en Følge af hans egen 
Mangel paa Lærdom eller hans mørke Blod eller 

hans Hidsighed eller vrange Anskuelse af Menneske- 
livet eller hans aandelige Hovmod, at hans Tale 
ikke antages af Alle, men ene og alene ligger 
Skylden i deres Ondskab«^). 

Ved Siden af disse to Stridigheder havde 
Grundtvig havt mangfoldige andre, der alle havde 
gjort et tilsvarende Indtryk. Naar der nu i H. N, 
Clausens Udtalelse i Anledning af »Kirkens Gjen- 
mæle« og de Stridsskrifter, det drog efter sig, 
bestandig lyder en Klage over, at han er udpeget, 
at han er stillet til Skive, at han er krænket i 
en Lærervirksomhed, der ikke har forskyldt at 
stilles i Gabestokden: saa er der heri en mærke- 
lig Misforstaaelse ; thi naar Grundtvig optraadte 
med fældet Lanse, gjorde han jo kun, hvad han 
altid havde gjort, og naar stærke Sigtelser sprang 
frem under hans Pen, saa havde det Samme jo 
været Tilfældet, da han skrev mod en anonym 
Forfatter elleve Aar i Forvejen. Her kunde altsaa 
vanskelig være Tale om nogen hadefuld Udpeg- 
ning af Enkeltmand. Der findes i Fortalen til 
»Kirkens Gjenmælec en Ytring, som man maa 
undres over, at Opmærksomheden ikke fæstede sig 
mere ved. Idet Grundtvig taler om, hvorledes 
»Præster og Theologerc have forkætret hinanden 
»for deres egne Meningers eller omtvistelige Lær- 

•dommes Skyld«, tilføjer han: »kan jeg end ikke 
frikjende mig selv for i min Ungdom at have gjort 
noget Saadant, gjør jeg det dog ikke her«. Dette 
-er den mærkeligste af de aabne Bekjendelser om 
tidligere Fejlgreb, hvoraf Grundtvig har givet flere. 
Det er da ogsaa klart nok, at idet Grundtvig her 
rettede det alvorligste Angreb, han endnu nogen- 
sinde havde gjort, mod en enkelt Mand, var det 
<ien hele Tidsbevidsthed, han stevnede til ny For- 
handling. 

Og her viste det sig, i hvilken Grad Rational- 
ismen var bosat i den danske Kultur, og med 
hvilke sejge Baand den holdt Tidens Dannelse 
sammen, netop fordi den frembød forholdsvis faa 
Mærker af Plumphed og Trangsynethed , der 
maatte forarge almindelig sund menneskelig Fø- 
lelse. — I Aaret 1830 udkom paa Tysk en Selv- 
biografi af den kønigsbergske Professor og Skole- 
direktør Dinter, der uden Tvivl er det betydeligste 
Vidnesbyrd om Rationalismens naive Selvforgudelse 
og Mangel paa Syn for alle højere Aandskrav, som 
Literaturen har at opvise, hvorfor den da ogsaa paa 
sin Vis er bleven berømt. Forfatteren traver rundt 
i et snevert Spor med Skyklapper for Øjnene; 
men han taler som den Mand, for hvem Tilvæ- 
relsen ikke har Gaader. Hvert Øjeblik finder han 
sig foranlediget til at afbryde Fremstillingen med 
Udraab, der angive for hvem det Meddelte særlig 

er til Belæring: »Giver Agt, I Seminarister! — 
Glemmer det ikke, I Skoleinspektører! — Mærker 
Eder det, I Præster! c Forfatteren taler med For- 
kjærlighed om sig selv i tredje Person og fortæller 
med overordenlig Selvbehagelighed, hvad »Dinter« 
ved denne og hin Lejlighed gjorde eller sagde. 
I et Digt, som han kalder: »Mit Livs Skytsaan- 
der«, siger han, at »den hellige Tros Genius« 
har omstraalet ham som Dreng, og han lever og 
aander i den faste Overbevisning i sit Levnet at 
have fyldestgjort alle Kristendommens Krav. »Med 
høj, glad Bevidsthed svæve? jeg Dommeren imøde. 
Nej! Du fordømmer mig ikke! Jeg har virket i 
Din Aand, i den fornuftige Tros, den hjertelige 
Kjærligheds Aand!« Med utrolig Snakkesalighed,, 
der forøvrigt bringer ham til at meddele mange 
oplysende kulturhistoriske Træk, fortæller han paa. 
352 tættrykte Sider, hvorledes han i sine forskjel- 
lige Livsstillinger, som Huslærer, Præst, Seminarie-^ 
forstander og Professor, har levet »som evangelisk 
Kristen uden Sværmeri« — paa det nær, at han, 
da hans Kjæreste dør, finder det passende at be- 
slutte sig til at forblive ugift. Det var et Oflfer 
til et i Tiden almindeligt Tænkesæt — den senti- 
mentale Opløsthed ligger som en egen Afsondring 
udenom hans Sjæls tørre Forstandsskorpe. Men 
Dinter dadler i en modnere Alder denne Beslut* 
ning og tilskriver den sin Moders altfor følsomme 

Opdragelse: >I Mødre, opdrager Eders Børn ikke 
for koldt, men heller ikke for romantisk!« Om 
sin Prædikantvirksomhed udtaler Dinter sig saa- 
ledes : »De forsamlede sig om mig som Folket om 
Jesus paa Bjerget. Jeg hpldt mig for Jesu Efter- 
følger, for Fuldfører af hans Værk. Det var san- 
delig ikke af Letsindighed, men kun fordi jeg kom 
i en større Virksomhed, at jeg to Gange nedlagde 
mit Præsteembede.« Denne Mand, der opgav at 
være- Jesu Efterfølger, fordi han kom i en større 
Virksomhed, finder sig af og til opfordret til i sin 
Fremstilling at anbringe ^etwas Spasshaftes zur 
JSrheiterung<i^ af en saa svinsk Karakter, at vistnok 
sjeldent en Olding er falden paa at besudle sin 
Pen dermed. Ikke desto mindre var denne Fal- 
staff i Præstekjole, hos hvem Aandens Fattigdom 
og Sindets Plathed med saa utrolig Aabenlyshed 
fuldbyrder sin egen Apotheose, en indflydelsesrig 
Mand. Han var virksom og rørig og ikke uden 
et vist praktisk Greb. Til samme Tid som Hegel 
og Schleier macher fra Berlin lode en ny Aands- 
dannelses Lys udgaa, holdt han sig i Østpreussen 
som en pædagogisk og kirkelig Storhed; Medaljer 
bleve slagne til hans Ære, og hans mange Skrifter 
kunde rose sig af en uhyre Udbredelse. Selve 
hans Levnetsbeskrivelse , der anmeldte sig som 
»en Læsebog for Forældre og Opdragere, for 
Præster, Skoleinspektører og Skolelærere« udkom 

i flere Oplag og var en meget søgt Bog. Hans 
»Skolelærer -Bibel« med dens stokrationalistiske 
Udlægning har holdt sig endnu i mange tyske 
Lande, blandt andre i Holsten og de sydlige Egne 
af Slesvig, — Et saadant Værk, en saadan Person- 
lighed, en saa plump Nedværdigelse af det Hel- 
ligste var vistnok ikke længer mulig i Danmark, 
og fandtes der hist og her en Levning, som min- 
dede derom, saa blev den erkjendt for hvad den 
var; i saa Henseende havde den anonyme For- 
fatter i »Dansk Literaturtidende« fuldstændig Ret. 
Kristendommens Idealer bleve i Danmark ikke 
befingrede af gemene Forstandskræmmere og ud- 
høkredes ikke af en svagsynet Moral; de vare 
løftede i æsthetisk Glans for Fantasien. Men den 
Livsanskuelse, hvori de reflekterede sig, det 
Tænkesæt, der skulde bære dem, var stadig for 
fattigt og indsnevret. Det skilte sig i sin Form, 
ikke i sit egenlige Væsen fra den gamle Rational- 
isme , og kjendtes denne ikke mere i den raa 
Skikkelse, hvori den endnu tyngede paa mange 
tyske Lande, saa kjendtes paa den anden Side 
ogsaa kun undtagelsesvis den Tænkningens Løf- 
tethed, dfen Bevidsthedens Gjennemarbejdelse, som 
var de udmærkede Aanders Værk i Tyskland. 

Det var, som bekjendt, mod H. N. Clausens 
•store Skrift: »Katholicismens og Protestantismens 
Kirkeforfatning, Lære og Ritus«, at Grundtvig ret- 

tede »Kirkens Gjenmæle«. Naar man fra Nutidens 
Standpunkt ser paa dette Stridsskrift, saa er det, 
som mest interesserer, det Gjennembrud hos 
Orundtvig selv, hvorom det bærer Vidnesbyrd. 
Men Gjennembruddet er endnu i Færd med at 
«ke, det har ikke ført til noget Brud. Fortiden 
tynger endnu paa Grundtvig, han er ikke ude 
over dens tilvante Talesæt, og dette Talesæt fører 
ijndertiden til et faktisk Tilbagefald til Fortidens 
Tankegang. Idet Grundtvig slaar løs paa sin 
Modstanders Bygning med Jernkølle, saa Stumper 
og Fliser flyve omkring, saarer han undertiden 
sig selv. Paa andre Steder viser Grundtvigs egen 
Anskuelse ganske tydelig sit rødmussede Aasyn 
bag den polemiske Lidenskabs Maske. Men Grundt- 
vig var ikke desto mindre endnu ikke færdig, hans 
Polemik blev uden Indflydelse, og hans Indfly- 
delse, da han vandt den, blev overhovedet ikke 
vimden ved Polemik. Det var tvertimod hans 
færdige Anskuelse med dens fængslende Magt og 
imponerende Simpelhed, der lod hans Polemik 
fremstaa i ny Belysning. Hvorvel han paaviste 
væsenlige Brøst og øjensynlige Svagheder hos sin 
Modstander, fandt hans Ord dog ringe Indgang. 
Clausens Bog er døet bort fra enhver Berøring 

• 

med Nutidens aandelige Liv; men den trængtes, 
da den var ny, ikke ved Grundtvigs Angreb ud 
af et vist officielt agtelsesfuldt Omdømme. Det 



44 



blev tvertimod billiget, at Clausen unddrog sig 
Forhandlingen, og for Tidens Bevidsthed stod 
Grundtvig stadig, omsløret af sin egen tidligere 
Optræden, som en Mand med et snevert aande- 
ligt Syn, en larmende Gjenganger fra en Tid, der 
nægtede Kultur og Videnskab deres Ret. 

Clausen fremhævede idelig, at hans Bog sva- 
rede til den theologiske Videnskabeligheds davæ- 
rende Trin, og at der ikke var skjellig Grimd til 
nogen særegen Udpegning. Heri skulde det imid- 
lertid synes, at der maatte ligge et Vink til rigtig 
Opfatning af Angrebets Hensigt. Den Mand, som 
gjorde det, slog til Lyd, for at faa en Afgjørelse 
frem, der rakte langt udover et personligt Mel- 
lemværende. Han vilde give Tiden Anledning til 
at træffe et Valg, han vilde for sidste Gang vække 
til Selvbesindelse og hidføre en stor Afgjørelse. 
Det var mellem det Kristendomsbegreb, der imder 
Kamp og Vildfarelse med stigende Magt havde 
bekræftet sig for ham, og den almindelig vedtagne 
Forstaaelse af Kristendommen, at Valget skulde 
træfifes. Han vendte sig mod den unge nylig an- 
satte Professor, fordi denne kom med friske Kræf- 
ter, mangesidig Dannelse og en hidtil ukjendt 
Gave til at samle de Studerende om sig; men 
idet han vendte sig mod denne Samtidsdannelsens 
begavede Repræsentant, var det med Samtidsdan^- 
nelsen selv han vilde forhandle. 

Naar Clausen henviste til den theologiske 
Videnskabs almindelige »Stilling« ^), godtgjorde 
Henvisningen da egenlig det Modsatte af det, den 
skulde godtgjøre. Kunde Clausen virkelig sige : 
jeg, den Udpegede, adskiller mig ikke fra det 
store Flertal, saa laa det nær, at det dogegenlig 
var Flertallet, den Mand, der allerede tidlig ikke 
havde skyet at drage Klingen mod en hel Kultur, 
gennem ham vilde ramme — denne Gang med 
skarpere Øjemærke og større Klarhed over sit eget 
Forsæt end forhen. Forøvrigt var Henvisningen 
ubestemt nok; thi den theologiske Videnskab be- 
fandt sig dengang i en utrolig Forvirring. Ratio- 
nalismen var oprindelig fremkommen ved et Forlig 
mellem Orthodoxi og Fritænkeri ; de almengyldige 
moralske Fordringer, som ogsaa Fritænkeren gjorde 
til sine, søgte man at stadfæste ved Biblens Av- 
toritet, og heri mente man saa at have udtømt 
den religiøse Fordring. Under Romantikens og 
den poetiske Dannelses Paavirkning gled man 
imidlertid atter umærkelig over i det Supranatu- 
rale; paa den anden Side bøjede den gamle 
Supranaturalismes Forkæmpere sig, uden selv at 
vide det, for Rationalismens Forstandskrav. Der 
fandtes da saaledes talrige Afskygninger mellem 
Supranaturalisme og Rationalisme; det var ikke let 

længer at sige, hvilket der var hvilket; Stridett 
om Standpunkter blev ofte til en Strid om Ord. 
I det uklare Røre , hvori Modsætningerne vare 
blandede, søgte man ved Ændringer og smaa 
Forbehold at fjerne sig fra den Yderlighed, der 
var En mest imod , uden dog helt at fornægte 
den. Saaledes fik den theologiske Videnskab 
supranaturale Rationalister og rationalistiske Supra- 
naturalister at opvise. Schleiermacher, som ustri- 
dig var den rummeligste Aand, det skarpeste Ho- 
ved, Theologien i mange Tider havde ejet, gjorde 
sig lystig over dette ufrugtbare Spil med termino- 
logiske Betegnelser; men han gjorde ikke Ende 
paa Uklarheden. »Jeg bliver«, siger han i sit 
Sendebrev til Ammon, »ganske uhyggelig tilmode,, 
naar jeg hører Ra, Irra og Supra komme susende; 
det synes mig nemlig, at denne Terminologi sta- 
dig kommer i en mere broget Forvirring«. I | 
1 3 af sin Dogmatik, hvor Forholdet mellem Ratio- 
nalisme og Supranaturalisme skulde klares, viser 
han imidlertid blot, hvorledes en smidig dialektisk 
Forstand kan smutte bort fra det Umiddelbare i 
Modsætningen; men han fjerner ingenlunde selve 
Vanskelighederne. 

Som Exempel paa en supranatural Rationalist 
kan i den danske Literatur Bastholm nævnes. I 
hans Bog »Den kristelige Religions Hovedlær- 
domme« fra 1783 tages Aabenbaringens Kjends- 

gjerninger som overnaturlige, men alligevel gjøres 
Forstandens Indsigt overalt til ledende Rettesnor ;^ 
thi Forfatterens Forstand staar paa den fortroligste 
Fod med den guddommelige Visdom. I Kristi 
Optagelse i Himlen finder saaledes Fornuften 
»intet Urimeligt«, og hvad selve Himmelfarten an- 
gaar, da formaar den menneskelige Erkjendelse 
endog i hele fire »Stykker« at begribe denne 
Foranstaltnings • hensigtsvarende Ordning. Et af 
»Stykkerne« er dette, at Kristus »ikkun bragte 
sine Disciple med sig, da han vilde opfare til 
Himlen.« Havde han ladet Kundgjørelse udgaa, 
vilde alle Driverne i Jerusalem have indfundet sig* 
Dette vilde have afstedkommet »Tummel og Uor- 
den«, og Mangen vilde være gaaet »misfornøjet 
bort, fordi han enten ikke havde set Noget eller 
ikkun det Halve«. Herved vilde atter »modsi- 
gende Beretninger« være fremkomne (S. 373). 
Hvad H. N. Clausen angaar, da var hans Stand- 
punkt vel nærmest en rationel Supranaturalisme. 
En guddommelig Kjærlighed var i Aabenbaringen 
kommen den forvildede menneskelige Fornuft til 
Hjælp; men den oprejste Fornuft var nu atter 
Dommer over Betydningen af det modtagne Til- 
skud, havde at gjøre Rede for dets Beskaffenhed,, 
havde at skælne mellem Ægte og Uægte i Biblens 
Bøger, gjennem hvilke vi alene komme i Forhold 
til Aabenbaringen. Over den hele Fremstilling 

var en Indflydelse af Schleiermacher kjen delig. En 
Schleiermachersk Tankegang røbede sig da ogsaa 
allerede i den Afhandling om Underet, som Clausen 
1822 havde skrevet; her viste Mindelsen om 
Schleiermacher sig fornemmelig i den Vægt, der 
blev lagt paa »Sindet«, hvormed den Troende 
udøvede sine Gjerninger. Det var Clausen meget 
om at gjøre ikke at blive holdt for Rationalist. 
Han nedlagde i »Nyt Theologisk Bibliothek« i6de 
Bind en bestemt Indsigelse i saa Henseende og 
gav med det Samme en Forklaring af, hvad der 
maatte forstaas ved »konsekvent Rational- 
isme«. 

Ved Ordforklaringer og Definitioner er det nu 
vistnok let at redigere sig »et Standpunkt«, der 
ved formelle Angivelser skiller sig fra andre Stand- 
punkter; men derfor kan der dog være en i Ti- 
den raadende Hovedanskuelse, hvori selv de hin- 
anden mest modstridende Standpunkter have deres 
Rod, og dette ytrer sig da, den paagjældende 
Forfatter tit ubevidst, i Betragtningens hele Strøm. 
Da Balle i det attende Hundredaars Slutning mod 
Horrebovs: »Jesus og Fornuften« udgav Bladet: 
»Biblen forsvarer sig selv«, stillede han sig i Virke- 
ligheden fuldt saa vel som sin Modstander paa 
rationalistisk Grund og gjorde ikke mindre end 
denne Sagen afhængig af Forstandens Afgjørelse. 
Forskjellen bestod kun deri, at han vilde bøje 

^iennes Kjendelse til Gunst for Aabenbaringen, 
medens Horrebov lod Kjendelsen gaa Aabenba- 
ringen imod. Paa samme Maade kan det da 
siges, at Clausens Bog var voxet ud af et ratio- 
nalistisk Tænkesæt, der i hine Tiders theologiske 
Brydninger stadig var det fælles Underlag, paa 
hvilket alle Modsætninger traadte frem i deres 
indbyrdes Afvigelse. Om han end, og vistnok 
med fuld Overtydning, betegnede Rationalismen ^) 
som »en videnskabelig Retning«, der var hans 
>aandelige Personlighed fremmed« , tydede dog 
alle Tilstrømninger fra Sindets Grund, alle Fast- 
sættelser, der gaves som umiddelbart visse, hen 
paa. en rationalistisk Betragtning, der laa netop i 
Personligheden selv som Livsanskuelse. I Frem- 
stillingens Glans, der rigtignok mere udmærkede 
sig ved smagfuldt Ordvalg end ved indre Poesi, 
i den Opmærksomhed, der skænkedes de forskjel- 
ligste Aandsfænomener, i det hele opladte humane 
Sind adskilte Forfatteren af »Katholicisme og 
Protestantisme« sig vistnok ikke lidet fra de gamle 
Rationalister; men det er dog ikke vanskeligt at 
paapege Ytringer, der vise, at her kun var en For- 
skjel i Dannelse, ikke i Grundopfatning. 

Clausen stiller sig ingenlunde sammen med 
Jesus paa Bjerget; men der er dog ikke faa Steder, 



*) *Den theol. Partiaand« S. ii. 



hvor Kristendommen tages ligefrem som Lære og 
dens Stifter som en Visdomslærer, hvis Udsagn 
taale en direkte Overførelse. Saaledes anvender 
Clausen i Fortalen S. X. paa sig selv et Ord af 
Kristus. Til samme Tid er Bestemmelsen af 
Troen selv pint ind i meget fattige Udtryk. »Troen 
er en levende og inderlig Overbevisning om den 
guddommelige Kjærlighed i Jesu Sendelse, om den 
guddommelige Visdom i hans Lære, den gud- 
dommelige Højhed i hans Person« (S. 411 — 12), 
En af Rationalismens groveste Forsyndelser var 
dens udvortes Gjerningsretfærdighed , der udstyk- 
kede Religionens Uendelighedsfordring i Ende- 
lighedens laveste Skillemønt og i Regnskabets 
Time tillidsfuldt frembar denne Valuta. J. P. 
Mynster omtaler i et af sine Breve med beføjet 
Forargelse , hvorledes en gammel rationalistisk 
Præst paa 90 Aar har tilskrevet ham, at han 
endnu »til sin Menigheds Tilfredsstillelse og Be- 
undring kan forrette sit Embede« ^). Saaledes 
meddeler ogsaaDinter, der bestandig udtaler den 
sikreste Forventning om at blive ihukommet som 
en god Kristen, hvorledes han engang i en farlig 
Sygdom svarede en Ven, der vilde, at han skulde 
forberede sig paa Døden: »Kjære Ven, saaledes 
behøver De ikke at tale til mig! Naar den gode 



*) »Breve fra J. P. Mynster« S. 199. 

Gud kun vil have pletfrie Aander'i sin Himmel, 
saa maa han være ene der. Tager han mod alle 
»a//^ ehrliche Kerls^^ véd jeg, at jeg ogsaa kom- 
mer ind.« En Forvrængning af det religiøse For- 
hold, der i Plumphed svarer til denne, vil man 
forgjæves søge hos Clausen; men den Mistydning 
af Troens Væsen, der ligger til Grund for den, 
nemlig: at Kristendommen mere tages som Lære 
end som energisk Magt i Menneskets Sjæl, der paa 
Vilkaar af absolut Underkastelse giver absolut Op- 
rejsning, den er, som det tydelig fremgaar af de 
foranførte Ord, dog ogsaa her tilstede. Idet der 
ydes Sindets »Ydmyghed« al mulig Anerkjendelse, 
dadles det dog som en Ensidighed, naar der af 
»Indskydelsen under den guddommelige Naade tages 
Anledning til uden nogensomhelst Indskrænkning 
at nægte enhver Fortjenstlighed af menneskelig 
Idræt«. Som om Indrømmelsen af Skyld, uden 
Prutten og selvretfærdig Afkortning, ikke var det 
eneste Vilkaar, paa hvilket Mennesket i indre Er- 
faring fik Vished om at være i Forhold til Gud! 
I selve Tydningen af det religiøse Livs Grund- 
tanker er der i Clausens Bog neppe greben en 
eneste Mulighed, der peger ud over en rationali- 
stisk Livsanskuelse, medens ganske vist alle de 
Muligheder, hvori det attende Hundredaars Ratio- 
nalister svælgede, overalt ere undgaaede med 
Omhu. Endnu i en langt senere Tid, da Clausen 

4* 

efterhaanden inere havde nærmet sig det Positive 
i Religionen, da hans Standpunkt væsenlig var den 
saakaldte Mæglingstheologis — endnu i hans »For- 
tolkning af de synoptiske Evangelier« kan man 
træffe Udviklinger, som finde Paralleler blandt 
Rationalismens mest udprægede Talsmænd. Saa- 
ledes i Bemærkningerne om Fristelseshistorien S. 
123. Den hele Forestilling om Djævlens person- 
lige Realitet, hedder det, trykkes af Vanskelighe- 
der, og Vægten af disse forstærkes paa ganske 
særegen Maade ved det Forhold, hvori han »her 
træder frem til Jesus«. »Fremgangsmaaden ved 
den hele vanskelige Kamp, det Platte i Ordnen 
og Indleden af Anfægtelserne synes (det) vanske- 
ligt at forene med den Kløgt og beregnende Sne- 
dighed, der her dog skulde naa sit Højdepunktc. 
I denne Udtalelse findes der endog et for Ra- 
tionalismen i særegen Forstand betegnende Træk; 
der findes her den Beskyldning for Plathed, som 
Rationalismen, midt i sin platte Forstandighed, sin 
Mangel paa Evne til at forstaa fremfame Tiders aan- 
delige Liv, saa ofte fremførte mod de bibelske Bøgers 
sublimeste Fremstillinger ^). Og atter paa dette Punkt 



*) Hvorledes Forestillingen om Fristerens Person med 
Tankens hele Folgestrænghed kan inddrages i Udvik- 
lingen af Religionens Problem, uden at Kulturbe- 
vidstheden noget Sted kan anbringe sin Hage, er viat 
i R. Nielsens KeligiQnsfUoso6, S. 245 — 55. 

findes der hos Dinte? Hjertensytringer, som næsten 
ordret svare til, hvad Clausen langt senere har 
udtalt. Dinter anfører (S. 251 Anm.) med Velbehag, 
hvorledes en Præst i Kirken engang sagde: »Om 
en virkelig Djævel virkelig har gjort dette, véd 
jeg ikke. I vide det heller ikke. Men det véd 
jeg: var det en virkelig Djævel, som fristede Jesus, 
saa maa det have været en dum Djævel, da hzin 
vilde friste den, han holdt for Guds Søn « *). 

De Anker, Grundtvig i »Kirkens Gjenmæle« 
fremsatte mod Clausen, lade sig føre tilbage til 
tre Hovedpunkter. Først undersøgte han, hvad 
Forstaaelse Clausen havde af den kristelige Kirke 
som historisk Virkelighed. Dernæst fastsatte 
han, hvad det var, der i indre Forvisning 
gjorde Kirkens Medlemmer til Kristne. Endelig 
foretog han en Jævnførelse med de symbolske 
Bøger, og denne Jævnførelse løb ud i hin barske, 
kategoriske Fordring til Clausen, som gjorde, at 



*) Ogsaa i de kirkelige Handlinger segte Rationalisterne 
at fjerne Forestillingen om Djævelen. Dinter anfører 
en Fremgangsmaade af en Præst i Dohlen ved Dresden, 
som synes at have havt Per Degns „fint Sand eller 
slet og ret Jord" til Forbillede. Naar Nogen af hans 
Menighed forlangte Djævleforsagelsen bibeholdt i Daabs* 
formularen, gjorde han opmærksom paa, at Sligt ikke 
mere brugtes blandt Folk af den konditionerede Stand 
— og saa blev Fordringen som oftest frafalden. 

Skriftet blev saa meget omtalt og afstedkom saa- 
megen Bevægelse. 

For Grundtvig var den kristelige Kirke en 
stor, enestaaende, »mageløs«, gjennem Tiderne 
fortsat Kjendsgjerning , der lever det ene og 
samme Liv under alle Omskiftninger, fordi de alle 
ere fremkomne ifølge dens egen indre Magt til 
at bære Slægten fremad. Under alle vexlende 
historiske Former er det, som var Kristendom fra 
Begyndelsen af, sig selv ligt og maa vedblive at 
være det )>ej blot til Verdens Ende, men i al Evig- 
hed«. Allerede Clausens indledende Undersøgelse 
om, hvad »Navnet Kirke« har at sige, Paavis- 
ningen af, at det betyder »Samfund til at fremme 
almindelig Religiøsitet«, var derfor Grundtvig imod. 
Thi den kristelige Kirke lader sig ikke bringe ind 
under noget rummeligt omfattende Prædikat, hvori 
andre religiøse Samfund ogsaa kunne indbefattes. 
Den er et Enkelt, med hvilket intet Andet kan 
sammenlignes. Allerede i denne foreløbige Ind- 
sigelse ligger hele den gjennemgaaende Modsæt- 
ning i Synsmaader, den principielle Forskjellighed, 
der aldrig har tilstedt Forsoning og Tilnærmelse, 
klart for Dagen. Grundtvig tager sit Udgangs- 
punkt i den mægtige Kjendsgjerning og søger 
Vidnesb)Tdet om den i dens Tilværelse. Clausen 
tager sit Udgangspunkt i et Begreb, fastsætter 
først dets almene Betydning og lægger dernæst 

ved Forstands-Ræsonnement og kritisk Sigtning 
•dets særegne Bestemmelser tilrette. Det gjælder 
her ikke om Forstaaelsen af det, som er, men 
om Fremstillingen af det, den theologiske Prø- 
velse finder burde være. »Kirkehistorien er en 
mørk og vildsom Labyrinth af modstridende Be- 
retninger, Fortolkninger og derpaa grundede Paa- 
stande«. 

Naturligvis maatte, efter Clausens hele Ret- 
ning, hans Opfatning af Historien være denne. 
Thi den historiske Udfoldning er for overmægtig, 
for lidet haandgribelig til at afgive Sidebestem- 
melser i Definitionen af et theologisk Begreb. 
Clausen gaar da tilbage til, hvad der er givet af 
Kristus selv; kun der lader Kristendommens »Lære« 
sig erkjende i sin Sandhed. Thi kun om en 
»Lære« er der Tale: gjennem Kristus »kund- 
gjordes« »for første Gang en ren og lutret 
Universalisme, hvori orientalsk Højhed og Dybsind 
var forenet med okcidentalsk Klarhed og Mildhed, 
Tankens Lys med Følelsens Varme og Fantasiens 
Farveskær; i de ædleste Symboler udtalte Læren 
den Tro, der i hvert Menneske er nedlagt, men 
ikkun hos Faa udvikles til klar Bevidsthed«. 
Istedet herfor saa Grundtvig i Kristendommen 
en aandelig Magt som ingen anden, et Midtpunkt' 
for Personligheden, der, gjennem sin Evne til at 
klare Sindets og Viljens Sandhed hos hvert enkelt 

MtqjDeske, kom til at frigjøre de folkebge Sam' 
fund, forløse det sande Menneskelige og virke 
nærværende i Historiens Gang, i Slægtens Livsløb^ 
saalænge et saadant bestaar. Overfor denne stor- 
artede historiske Opfatning var det kun lidet fyl- 
destgjørende , at der af Clausen var indrømmet 
Kristendommen en »Forbindelse med Verdens- 
begivenhedernes Række « , som beroede paa , at 
»Kristi Aand blev tilbage i hans Lære« ; thi, som 
Grundtvig paaviste, havde jo ogsaa Mahomeds- 
Lære en saadan Forbindelse med Verdensbegi- 
venhedernes Række. Den kristelige Kirke blev for 
Clausen et Udtryk for den Sammenslutning, hvortil 
Kristi Ihukommelse forenede Menneskene, og dens^ 
Virken var »desto fuldkomnere, jo mindre aktiv 
den var«, jo mere den banede Vej for Kraften af 
»Læren« — den, som egenlig først skulde blive til 
ved den theologiske Forskning. For Grundtvig 
var Kirken Udtrykket for et virksomt personligt 
Samfund med Kristus, der gjennem alle Tider be- 
roede paa de samme Vilkaar. Disse bestod e 
deri, at den . apostoliske Trosbekjen- 
delse sattes som Betingelse for Indlem- 
melsen i det kirkelige Samfund, og at 
der tillagdes Daaben og Nadveren »en 
^il Trosbekjendelsen svarende, saliggjø-^ 
rende Kraft«. Dette var det Sammenfattende 
og Forenende i Kristendommen, og dette For* 

enende ikke blot tilstedte, men viste netop sin 
Magt deri, at alle Menneskeaandens Evner og 
Kræfter kom til Udfoldning efter deres inderste 
Væsen. Clausens Ord om, at fuldkommen Trosf- 
Enhed kun skulde lade sig tænke blandt »menne- 
skelige Avtomater«, og at det ligefrem var »Blas- 
femi« at tillægge Aabenbaringen et saadant Øjemed, 
maatte da ganske naturlig vække Grundtvigs 
Harme. Og dog vare disse Ord berettigede fra 
Clausens Standpunkt , hvor Kristendommen toges, 
ikke som Livsmagt, men som Gjenstand for viden- 
skabelig Fremstilling. Thi Forstaaelsen af en 
Lære, hvis Grundbestemmelser dæmre i Forstan- 
dens naturlige Indsigt, og som er fremlagt i et 
overleveret Dokument, kunde ganske vist aldrig 
blive ensartet, uden at Aandens Frihed led en 
utaalelig Indskrænkning. 

I Opfatningen af Aabenbaringéns Bøger kom 
den samme dybe Modsætning frem. Den histo- 
riske Tradition var for Clausen en Udvorteshed,. 
som alene var et Særkjende for Katholicismen ; den 
protestantiske Aandsfrihed krævede fri Undersøgelse 
og Prøvelse: det var kun Undersøgelsens Gjen- 
stand, som her ved Avtoritet var given. Til de 
nytestamentlige Skrifter havde den at begrænse 
sig, de vare Troens Regel og Kilde. Som en 
Foregribelse af sin langt senere Polemik mod »det 
lille Ord« skærpede Clausen sin Sætning ved den 

Tilføjelse, at om der end gaves et Udsagn, som 
med Vished lod sig føre tilbage til Kristas selv, 
saa vilde det, naar det ikke fandtes i Skriftens 
Bøger, ikke have den Bet3/dning, som blev at til- 
lægge disse. Dette kaldte Grundtvig for grov 
Bogstav-Tro. Dog var det selvfølgelig ikke i den 
gamle Orthodoxis Mening, at Clausen gjorde Skrif- 
ten til Regel og Kilde, Den gamle Orthodozi 
tog Skriften naivt som et af den Helligaand dik- 
teret Dokument, der var ufejlbart indtil de ube- 
tydeligste Enkeltheder. Den videnskabelige Un- 
dersøgelse havde i halvandet Hundredaar været i 
Gang, og Clausen kjendte alle dens Resultater. 
Ikke blot var de hellige Bøgers Ægthed i flere 
Tilfælde Tvivl underkastet, ikke blot var Texten i 
Tidernes Løb forvansket, ikke blot skimtedes i 
Fremstillingen Forskjelligheder , hidrørende fra 
Apostlenes Individualitet, ikke blot var der aaben- 
bare Modsigelser og indbyrdes Afvigelser; men 
der fandtes i Skriften egenlig ingen fortløbende, 
fuldstændig Beretning om »Jesu Taler og Bedrif- 
ter«, ja der var egenlig ikke et Ord, der umiddel- 
bart kunde siges at hidrøre fra Kristus selv og 
var »beseglet ved hans højeste Avtoritet«. Det 
var da en Opgave for den kritiske Undersøgelse 
og den forstandige Indsigt at fastsætte, hvad der 
var ægte, og hvad der ikke var det, med andre 
Ord: den Lære, der alt havde forplantet sig 

gjennem atten Hundredaar , var først egenlig nu 
i Færd med at blive til! 

Den historisk-kritiske Betragtning, som hvis 
Talsmand Clausen her optraadte, havde endnu 
ikke gjort de betydningsfulde Udtræk, den i de 
følgende tyve Aar skulde gjøre, fornemmelig gjen- 
nem den saakaldte Tybingske Skole i Tyskland. 
Det var endnu ikke vist, hvorledes Johannes-Evan- 
geliet, der af Schleiermacher fremhæves som et 
Øjenvidnes ægte, paalidelige Vidnesbyrd, skulde 
opfattes som bevidst kompo^ieret efter bestemte 
spekulative Synspunkter, hvorledes Markus-Evan- 
geliet vexelvis skulde blive fremstillet som første 
Udgangspunkt for de andre Evangelier og som et 
sent Uddrag, der vilkaarlig afdæmper alle Mod- 
sætninger i disse; der var endnu ikke vendt op 
og ned paa enhver af Skriftens Bøger; det hele 
Opbud af Lærdom, Skarpsindighed og ihærdig 
Flid var endnu ikke fremkommet, som senere 
skulde gjøre det klart , selv for den jævneste 
Menneskeforstand, at paa den Vej blev hver Trevl 
af Skriften opløst, kom Intet til at staa fast og 
enhver paa kritisk Undersøgelse bygget Forvisning 
om Kristendommen umuliggjort. Ikke desto min- 
dre bedømte Grundtvig ikke blot Clausen, men 
ogsaa de talrige følgende Forsøg mærkværdig 
sikkert, naar han udtalte, at paa den Maade blev 
Biblen paa engang »Tros-Regel og Skovisk«, og 

fremhævede, at den Kirke, der skulde fremstaa af 
disse Undersøgelser, var. »bygget i Luften af theo- 
logisk Makulatur«. Kristus blev herved, ikke det 
enestaaende Kildespring for et personligt Liv, men 
et tvivlsomt Skyggebillede af Theologens egen 
Forskning. Og hvorvidt kunde denne Forskning 
naa? I det Højeste kun til Vidnesbyrd om, hvad 
de, der nedskreve Beretningen, an toge for Sand- 
hed, men aldrig til Vidnesbyrd om de hellige 
Kjendsgjeminger selv. 

I Modsætning hertil hævder Grundtvig, hvor 
Udgangspunktet maa søges: alene i Menneskets 
eget trbende Væsen er det at finde. Evange- 
lierne og Apostlemes Gjeminger faa Betydning,, 
ikke ved Drøftelsen af Kirkefædrenes Vidnes- 
byrd om deres Ægthed, men derved, at de 
vise, at »Kristus er værd at tro paa og 
Apostlene hans Aands Vidner, hvis Oplysning 
om de • aandelige Ting er troværdig«. Der 
var da ogsaa en kristen Menighed, inden de 
nytestamentlige Skrifter bleve forfattede, og det 
er vedblivende »den kristelige Kirkes Vidnesbyrd,^ 
der gjør den Bog til Kirkens Lys«. »Skriften skal 
forstaas efter Trosbekjendelsen«. »Ingen Menig- 
hed kan bekjende Alt i Skriften, og Ingen af os 
kan dø i Jesu Kristi Navn paa vor egen Skriftfor- 
tolkning eller paa noget Menneskes Ord, der e) 
haver Guds øjensynlige Vidnesbyrd«. 

Baade Clausen og Grundtvig beraabte sig, 
hver fra sin Side, paa Reformatorerne. Grundt- 
vig hævdede, at det var den faktisk bestaaende 
Kirke, Reformatorerne ved Skriften havde villet 
»oplyse«; de havde peget paa Skriften som en. 
Hjælp til dybere Forstaaelse af det p^ersonlige 
Trosforhold. Clausen holdt paa, at ved Reformatio- 
nen var der med Skriftprincipet givet den ubundne 
Undersøgelse, den aandelige Frihed det Raade- 
rum, de efter deres Væsen maatte forlange. Atter 
her ses det, at det er Princip, der staar mod 
Princip; hvad den ene af Parterne vilde, faldt 
fuldstændig udenfor den andens Forestillingskreds. 
Det var i Anledning af de symbolske Bøger, at 
Sammenstødet blev stærkest og brattest. Og her 
kom Grundtvig unægtelig til at tale med den 
gamle Orthodoxis Tunge ; hans egen store Opgave 
omsløredes for ham , og han kom til at slaa Be- 
stemmelser fast, der i deres Konsekvenser bøjede 
sig tilbage imod ham selv. 

De symbolske Bøger bære Vidnesbyrd om 
den almindelige Skæbne, der møder ethvert nyt 
aandeligt Gjennembrud, naar det, efter at have 
stridt sig frem til Anerkjendelse , skal give sig sit 
anerkjendte, skarptbestemte Udtryk. Idet Tiden 
bøjer sig for den nye sejrrige Tanke, tager den 
en stille Hævn over Nederlaget. I samme Øjeblik 
Anerkjendelsen er opnaaet, gjør der sig fra alle 

Kanter en begrænsende Indflydelse gjældende. 
Det nye Princip, hvis Maal var at omdanne Ti- 
den, det omdannes nu umærkelig af den — det 
ligesom synker i Knæ under Vægten af sin egen 
Sejr. Saaledes gik det da til, at det skolastiske 
Tænkesæt, den middelalderlige Sindsretning, som 
Protestantismen • var kaldet til at besejre , satte sit 
tydelige Afpræg paa de Fremstillinger, gjennem 
hvilke den først hævdede sig som anerkjendt 
Trosbekjendelse. Grundtvig kom selv senere til 
at opkaste det Spørgsmaal : »Skal den lutherske 
Reformation fortsættes«, og hans religiøse 
Anskuelse maa uden Tvivl tillægges Betydningen 
af et nyt Udtræk af Reformationens Princip, mod 
hvilket det ikke vil gaa an at stille Ordlyden af 
de snevre Normer, dette Princip fik, da det skulde 
gjøre Brug af sin vundne Anerkjendelse. Besvær- 
gelsen af de symbolske Bøger havde heller ikke 
hindret Rationalismen i at vinde Raaderum i de 
protestantiske Lande, saalidt som den overhovedet 
har været Bolværk enten mod nogen foregaaende 
eller senere Retning, som havde Magt til at bringe 
Sindene i Røre. Clausen vilde nu, at hin Be- 
sværgelse til Fordel for den personlige og viden- 
skabelige Frihed skulde falde bort og gjorde For- 
slag til en anden Ed, der skulde antyde »paa 
engang det Faststaaende og Bevægelige i Prote- 
stantismens Væsen.« Navnlig var det for ham af- 

gjørende, at naar Skriften fremdeles skulde være den 
videnskabelige Undersøgelses Gjenstand, saa maatte 
den Gejstlige ikke bindes ved Symbolernes For- 
mulering af Skriftens Lære. Herimod hævdede 
Grundtvig, at Præsten havde at forkynde »et 
guddommeligt sandt« og »altsaa uforanderligt 
Ord til Oplysning og Opbyggelse«. Hans Polemik 
fik her samme Farve, som i tidligere Dage. Lige- 
som Clausen fra den theologiske Forsknings Stand- 
punkt havde overset, at der i Kristendommen 
var et uforanderligt, sig selv ligt, samlende Grund- 
ord, hvorved den kristelige Religions Bekjendere 
til alle Tider blive Kristne, saaledes oversaa 
Grundtvig her, at den videnskabelige Undersøgelse 
maatte være fri, og at de symbolske Bøger selv 
vare et Produkt af Datidens videnskabelige Indsigte 
Vistnok indrømmede han i Forbigaaende , at Re- 
formatorerne ved paa en altfor udvortes Maade at 
lægge Vægt paa Skriften selv havde lagt »Grunden 
til det nye exege tiske Pavedom« ; men ikke desto 
mindre fastholdt han til samme Tid, at de sym- 
bolske Bøger vare »et Værn mod exegetisk Tøj- 
lesløshed«. Dette var en Modsigelse, og det var 
det i dobbelt Forstand. Thi Grundtvig indrøm- 
mede her Menneskeværk en bindende Magt, som 
var det Afgjørende i hans egen Anskuelse fuld- 
stændig imod. 

Men denne Modsigelse blev endnu stærkere 

derved, at Grundtvig gjorde den bestaaende Stats- 
kirke, for hvilken Fyrstemagten havde gjort de 
symbolske Bøger til Rettesnor, solidarisk med det 
Princip , der senere saa mægtig skulde medvirke 
til at give Kirken en ny Skikkelse. Om end 
Statsmyndigheden paa den højtideligste Maade 
oprindelig har gjort sig til Garant for en bestemt 
Lærenorm, vil den dog aldrig kunne Andet end 
godkjende den Forkyndelse og religiøse Lærdom, 
der til en given Tid lader sig fremsætte uden 
Brud paa den ofFenUge Orden. Ved Hundred- 
aarets Begyndelse blev der overalt i de protestan- 
tiske Lande fra theologiske Kathedre uhindret 
fremført videnskabelige Sætninger, som et halvt- 
hundrede Aar forinden vilde have stemplet de 
paagjældende Lærere som Fritænkere og bragt 
dem under oflfenlig Anklage. Der hengik da ogsaa 
kun to Aar, inden Grundtvig var fuldstændig klar 
over, at hans Standpunkt var Undtagelsens, og for 
sig og Sine vilde »en Fristad i IsraeU *); — her 
optraadte han endnu, som om hans Standpunkt var 
Regelens. Det Valg , han i Kraft af sin særegne 
Kaldelse, sin mægtige Individualitet vilde have 
Tiden til at træffe, det stillede sig for ham som 
Fuldbyrdelsen af en Pligt, han skyldte sin Stilling 



*) Jfr. »Om Religionsfrihed«, trykt 1827, undertrykt 
samme Aar, lasladt 1866. 

som Statskirkens edfæstede Tjener. Han kom 
faktisk som den Enkelte, der stillede sin Fordring 
og var beredt paa at samle alle Tidsaandens Spyd 
i sit Bryst, hvis den ikke kunde hævdes paa anden 
Maade. Og dog optraadte han som en af de 
Mange, der gjorde, hvad ogsaa alle de Andre ved 
Ed vare forpligtede til at gjøre. 

Det Selvmodsigende heri viste sig ogsaa i, at 
han drog den store Kamp mellem Principer ned 
i en lavere Region. En saadan Kamp er at ligne 
ved hine stridende Skarer i Luften, der for Middel- 
alderens Tro ofte vare Varslet om store Afgjørelser 
paa Jorden. Først naar den ideale Kamp i Tankens 
højere Egne er udkæmpet, kommer Omdannelsen 
af Virkeligheden- i Medfør af det vundne Resultat. 
Det, Grundtvig væsenlig vilde, var at bringe Tiden 
til Besindelse og Selvforstaaelse ved at stille sin 
Kristendoms- Vished mod Clausens ; men dreven frem 
af sin Naturs polemiske Instinkter stillede han den 
personlige Fordring til Clausen, at han enten skulde 
gjøre den kristelige Kirke højtidelig Afbigt eller »ned- 
lægge sit Embede og aflægge sit Kristen-Navn«. 
Vilde han ingen af Delene, da var han en falsk Lærer, 
som misbrugte det kristelige Navn til at forføre og 
forvirre Menigheden. Ved dette Alternativ var Stats- 
myndigheden ikke ligefrem paakaldt; men efter 
Tidens Vilkaar var det klart nok, at det ikke 
kunde stilles, uden at den maatte blande sig i 

5 

Sagen, og dette har Grundtvig, som det bestemt 
ses, ogsaa havt for Øje. Da han nu saaledes,. 
idet han slog til Lyd for et Valg mellem Principer, 
med det Samme bankede haardt paa Virkelighe- 
dens Mur, foretrak Clausen kun at give Møde 
paa sidstnævnte Sted. Han forsmaaede at ud- 
kæmpe den ideelle Kamp, han undlod at prøve 
Styrken af sin Kristendoms-Opfatning mod Grundt- 
vigs. Men han gav Statsmyndigheden, der havde 
indsat ham som Embedsmand, Anledning til at 
udtale sig, han indstevnede sin Modstander for 
Retten som Injuriant og kundgjorde sin Beslutning 
i — »Adresse- Avisen«. 

Selv om en Bestræbelse har Tiden imod sig^ 
vil den altid finde Medkæmpere bbndt den yngre 
Slægt. Der var da ogsaa nogle yngje Mænd, som 
sluttede sig til Grundtvig, ligesom ogsaa enkelte 
Stemmer fra de Ældre hævede sig for ham. 
Disse Grundtvigs tidlige Medkæmpere, af hvilke 
A. G. Jludelbach var som den gainle Orthodoxis 
Skygge, der snart veg af Skræk for Grundtvigs 
klart udtalte Anskuelse, hvorimod G. Busck stod 
som Tilegnelsens stille Inderlighed, til samme Tid 
som J. Chr. Lindberg var den skarpe kritiske 
Forstand, der op tre viede de Haardknuder af Mod- 
sigelse, Situationen lod fremkomme, holdt i en Del 
Aar det vakte Røre vedlige. Overfor dette for- 
holdt Clausen sig længe tavs, indtil en tilsvarende 

Bevægelse i Tyskland gav ham Anledning til en 
Sammenstilling, som i Henhold til Tidens almin- 
deb'ge Opfatning tilvisse var taktisk rigtig. 

Under det betydelige Opsving, den tyske 
Kultur i Slutningen af det i8de Hundredaar tog, 
var det i lange Tider maaske kun Matthias 
Claudius, der i sine Afhandlinger og Smaadigte 
med stille Sølvtoner lod Religionens Stemme høres 
i fuldkommen Renhed. Det var først Friheds- 
kampen mod Napoleon, der mere almindelig vakte 
den religiøse Følelse. Denne saavelsom Rørelserne 
af den vaagnende Folkeaand blev brugt af de 
tyske Fyrster til at fælde den fælles Fjende, men 
blev, saasnart Giganten var falden, tagen forfæn- 
gelig. Kongressen i Wien udsendte sin Erklæring 
om, at Fyrsterne vilde regere deres Folk som 
Fædre, og Skriftens Ord blev uden Sky paaberaabt 
af den sejrstrygge Absolutisme, der var enig med 
sig selv om at lade, som om Revolutionen aldrig 
havde været. For at indskærpe Forestillingen om 
den faste urokkelige Retsgrund, i hvilken den selv 
var rodfæstet, fandt Enevælden af Guds Naade 
sin Regning ved at befæste Forestillingen om en 
orthodox Kirke, der var opført paa Symbolernes 
sikre Grundvold. Paa den anden Side fandtes 
der indenfor Kirken tjenstvillige Aander, der af al 
Magt stræbte at forvanske det religiøse Liv og 
tvinge det ind under en død Rettroenhed, som 

5* 

havde blind Lydighed mod det Bestaaende til sit 
fornemste Dogme. Endogsaa den Hegelske Filo- 
sofi blev misbrugt i dette Øjemed. Af Hegels 
bekjendte Sætning: det Værende er det Fornuf- 
tige og det Fornuftige det Værende, blev der 
gjort en i Sandhed oprørende Anvendelse paa den 
øjeblikkelige Tingenes Orden. Men at den hele 
Bevægelse kunde komme i Gang beroede atter 
paa, at den rige, mangesidig udviklede Dannelse, 
som de store Begavelser i Tyskland havde skabt, 
og som hurtig og sikkert burde have frembudt 
Korrektiver mod en saa plump Mishandling af det 
Aandelige, var gaaet til Vejrs uden tilstrækkelig 
Ballast og ikke ved stærke sjælelige Baand var 
knyttet til den virkelige Verden. Hvad enten man 
ser hen til den Schleiermacherske eller den He- 
gelske Theologi, saa var i hine Fremstillinger, 
paa hvilke saa store aandelige Kræfter vare satte 
ind, det for det religiøse Forhold Afgjørende ud- 
tyndet og forflygtiget, og den systematiske For- 
nemhed lod haant om det personlige Livs stærke, 
men uklare Fordringer. Der var da mange Rø- 
relser af ægte Fromhed, mange Indskydelser af et 
sanddru og oprigtigt Sind, som, i Mangel af Vej- 
ledning og Belæring om det rette Spor, sluttede 
sig til den gjenvakte Rettroenhed og ved de 
ædlere Elementer, de tilførte den, gjorde, at den 
vandt i Magt og Raaderum. — Det var i Preussen, 

at denne Samvirken mellem den absolute Konge- 
magt og den officielle Kirkelighed blev gjennem- 
ført med den højeste Grad af Virtuositet, og Si- 
tuationens Mand , Orkesterføreren i den Koncert, 
hvor den kongelige og guddommelige Myndigheds 
Røster løde sammen i harmonisk Vexelsang, lod 
den preussiske Regerings sikre Instinkt den hurtig 
finde. Det var E. W. Heng s tenberg. 

Fra 1827, indtil han i Vinteren 1869 afgik 
ved Døden, var denne Mand Udgiver af ^Evan- 
geltsche Kirchenzettung^, et Organ, der mere end 
noget andet i nogetsomhélst Land har været Gjen- 
stand for de Oplystes og Rettænkendes Uvilje og 
Foragt, til samme Tid, som det har øvet en stor 
og i Løbet af mange Aar stadig voxende Indfly- 
delse, der bredte sig langt udover den preussiske 
Stat, og hvis Eftervirkninger endog sporedes uden- 
for de tyske Lande. Det Uædle i Menneskena- 
turen bliver aldrig saa uædelt, som naar det slaar 
sig op til at være solidarisk med det Højeste; men 
det er altid sikker paa herved at vinde Magt over 
smaa og svage Sjæle. Hengstenberg æltede Politik 
og Religion sammen paa en saadan Maade, at 
han altid fik Skriftens Udsagn og Himlens Vilje til 
at stemme med den i de højeste Kredse raadende 
Tanke, uagtet d^nne Tanke paa ingen Maade var 
nogen følgestræng Tanke, men ofte svingede mel- 
lem de absurdeste Modsætninger. Men til samme 

Tid som han gik Regeringens Ærinder, bragte 
han Regeringen til at gaa sine. Med den mest 
yderliggaaende demagogiske Lidenskabelighed satte 
han paa alle Kanter Angiver-Instinkterne i Bevæ- 
gelse, organiserede et kirkeligt Spion-System og 
udpegede skaanselsløst dem, der ikke passede ind 
i hans snevre orthodoxe Ramme. Han øvede paa 
denne Maade en Terrorisme, der naaede langt 
udover det Maal af Tid, i hvilken en saadan Be- 
stræbelse i Reglen kulminerer og afmattes. 

I Aaret 1830 gjorde Hengstenberg sit Prøve- 
stykke; men dette faldt uheldig ud, det rette 
Tidspunkt var endnu ikke kommet. Mellem Bla- 
dets Meddelelser indtog en Række anonyme 
Korrespondancer om de religiøse Tilstande paa 
de forskjelligste Steder — ogsaa udenfor Tysk- 
land — en fremragende Plads. Blandt disse Ef- 
terretninger fandtes i to af de første Nummere af 
den nævnte Aargang et Brev fra Halle med An- 
givelse af, hvorledes Skriften der blev udlagt af 
de to ansete theologiske Professorer Wegscheider 
og Gesenius, der havde det overvejende Flertal 
af Universitetets 88 1 theologiske Studerende blandt 
deres Tilhørere. Det blev med Exempler oplyst, 
at det var den mest aabenlyse Rationalisme, som 
forkyndtes fra deres Lærestole. Vistnok indrøm- 
medes det, at det for Religionens egen Skyld var 
bedst, at Vantroen — saaledes stempledes den 

nationalistiske Lære — fik Lov til at tale fuldt ud. 
Men ved Siden heraf gjordes gj ældende, at de af 
-Staten indsatte Lærere, som de Studerende, hvis 
de vilde have Ansættelse af Staten, vare forplig- 
tede til at høre, ogsaa maatte være forpligtede 
til at lære overensstemmende med Kirkens Be- 
kjendelsesskrifter, som Staten selv havde gjort til 
Rettesnor. I modsat Fald blev Professorernes 
Lærefrihed »en skammelig Tvang mod de Stude- 
rende og Kirken«. 

Dette anonyme Brev vakte uhyre Opsigt. I 
og for sig var det begrundet paa en rigtig Tanke ; 
men Ingen opfattede det anderledes end som et 
Angiveri, en hadefuld Udpegen, et aabenbart Vink 
til Regeringen, hvem det allerede «i^ed flere Lej- 
ligheder var betydet, at Rationalister og Demagoger 
stode paa samme Trin. Denne Opfatning er ogsaa 
i alle senere Fremstillinger bestandig bleven god- 
kjendt, og naar man tager den hele Maade i Be- 
tragtning, paa hvilken Hengstenberg allerede var 
•optraadt, og navnlig naar man har hans senere 
Færd for Øje, saa kan dens Rigtighed ikke ret vel 
betvivles ^). 



^) Da man bebrejdede ham, at »Evang. Kirketid.« havde 
brugt baade KoUegiehefter og mundlige Ytringer af 
Studerende til Anklage mod deres Lærere og derved 
undergravet den gjensidige Tillid, gav han til Svar: 
»Hos en kristelig Studerende er Tillid til en 
rationalistisk Lærer ikke Pligt, men Synd!« 

Grundtvig havde nu i Forordet til »Kir- 
kens Gjenmæle« — men paa helt andre Vil- 
kaar! — udtalt sig S^a temmelig i Overensstem- 
melse med Slutningen af det omhandlede Brev- 
Staten kunde forlange »en vis Fortolknings-Regel« 
fulgt, og den Lærer, hvis Samvittighed ikke til- 
stedte ham at følge den, maatte »give Slip paa 
Statens Beskyttelse«. Den af Staten indsatte Lærer 
havde derimod ingen Magt til at rokke ved Kir- 
kens Grundbekjendelse. Da nu ikke blot den 
akademiske Ungdom i Halle gjorde storartede 
Demonstrationer til Fordel for de to angrebne 
Universitetslærere, men ogsaa en hel Række ansete 
Videnskabsmænd med den milde Neander i Spid- 
sen dels nedlagde Protest mod Hengstenbergs 
Fremfærd, dels frasagde sig al Forbindelse med 
»E vang. Kirke tidende«, stillede det sig for Clausen, 
som om der her af sig selv frembød sig en Pa- 
rallel til Opklaring af den hele mod ham rejste 
Bevægelse. »Evang. Kirketidende« havde givet 
sin Karakteristik af ham; under den betegnende 
Overskrift: »Kristendommen og Rationalisterne i 
Danmark fra Slutningen af forrige Hundredaar« 
havde nemlig Rudelbach ') leveret en Række Ar- 



*) Disse Artikler af Rudelbach bleve med flere Aars 
Mellemrum fortsatte. De vare et Led i Bladets vel- 
organiserede Efterretningssystem. Hengstenberg selv 

tikler i Bladet, hvori Clausen uden Omsvøb blev 
nævnt som Repræsentant ^des Ung laubens ^, Det 
laa da nær for Clausen at give en Karakteristik 
af »Evang. Kirketidende«, tilmed da han med det 
Samme kom til at kaste et uventet stærkt Lys 
over sine danske Modstandere. 

Saa udgav han da i 1 830 »Den theologiske 
Partiaand, dens Karakter og Strids- 
nciaade, oplyst ved Exempler«. Foruden 
en kort Fremstilling af Hovedpunkterne i Bogen 
om Katholicisme og Protestantisme samt en Rede- 
gjørelse Tor, hvorledes Forf. havde forholdt sig 
overfor »Kirkens Gjenmæle«, indeholdt den en 
Belysning af Lindbergs seneste Angreb. Derpaa 
fulgte en Jævnførelse mellem de gjorte Angreb, der 
alle i »Indhold, saavelsom Udtrylc, Stil og Tone« 
svarede til hinanden, og saa hint Brev i »Evang. 
Kirketidende«. Endelig sluttede Skriftet med en 
Oversættelse af 8 af de i Anledning af hint Brev 
afgivne Erklæringer ^). Paa denne Slutning var 
aabenbart den hele Fremstilling anlagt. De mange 
højtansete Navne skulde knuse de dristige Angri- 
bere med en Areopagus's højtidelige Fortørnelse. 



kjendte neppe Stort til Grundtvig. Han benævner ham 
et Sted »Dr.« Gr. 
*) Nemlig fra: Bretschneider, Baumgarten-Crusius, Nean- 
der, Schulz, v. Celln, Ullmann, Steudel, Tittmann og 
H. Steffens. 

Som overalt, handlede Clausen ogsaa her 
utvivlsomt i god Tro, og Samtiden undlod ikke 
at godkjende hans Opfatning. Stridskriftet bragte 
jo blot nærmere for Bevidstheden, hvad toan i 
Forvejen vidste, og hvad der ogsaa i Forvejen oftere 
var udtalt: at denne Mand var en forargelig og 
latterlig Tilsyneladelse i en velordnet og oplyst 
Tidsalder. Grundtvig stod i det almindelige Om- 
dømme som en bredmundet Orthodox, et klap- 
rende MøUeværk, hvor gamle Meninger maledes 
om, og som derved uafladelig fyldte Nutiden med 
Larm og Ustyr. Dette fremlyste allerede 'af Bisper- 
nes Hyrdebrev i Anledning af Kristendommens 
tusindaarige Jubelfest 1826, hvori den sædvanlige 
officielle Bevidsthed udtalte sig om Tingenes Gang 
paa den sædvanlige Maade. Og ganske i samme 
Retning gik ogsaa de Udtalelser, der fremkom fra. 
J. P. Mynster og J. L. Heiberg, de to Mænd, af 
hvilke den Ene af Samtiden ansaas for at staa og 
den Anden af Eftertiden erkjendtes i Virkelig- 
heden at staa paa den øverste Højde af Tidens 
Dannelse. 

Hvor dybt Grimdtvig skulde blive skuffet med 
Hensyn til det Valg, han vilde have Tiden til at 
gjøre, det viste sig allertydeligst overfor Mynster, 
der vistnok havde undgaaet ethvert aabent Brud 
med Rationalismen og endog havde medvirket 
til Clausens Ansættelse som Professor, men som 

<iog gjaldt for den religiøse Følelses Talsmand, og 
om hvem Grundtvig ogsaa tillidsfuldt havde ventet, 
at naar det kom til en Afgjørelse, vilde han er- 
klære sig enig med ham. Myiister holdt en Præ- 
diken: »Den kristelige Visdom«^), af hvilken 
det fremgik, hvor lidet oplagt han var til et Valg, 
men hvori han temmelig utvetydig betegnede den 
Mand, der vilde Valget, som en »Letsindig« og 
en »Rasende«. Han gjorde det ikke af Forkjær- 
lighed for Clausen, om hvis »tykke Bog« han i 
> Meddelelser om mit Levnet« (Pag. 223) ingen- 
lunde taler anerkjendende, medens han i et nylig 
(1870) offenliggjort Brev udtrykker sig endnu langt 
skarpere ; men han gjorde det, fordi Grundtvig fuld- 
stændig afveg fra alle hans Forestillinger om, hvad 
der var medholdeligt og tilstedeligt. Ligeledes 
omtaler J. L. Heiberg i sin Afhandling »Om Fi- 
losofiens Betydning for den nuværende Tid« (1833) 
begge de stridende Parter uden Sympathi. »Bog- 
stavtro og Kættermageri ere Gjengangere fra en 
forbigangen Tid, uden Kjød og Blod«. Den Dan- 
nede har forsaavidt Noget tilovers for Rational- 
ismen, som den »strør Hørfrø« for Dørene, naar 
Spøgelserne ville »blande sig i Livets An- 
liggender«. Men Rationalismen har kun Be- 



•) Om denne Prædiken se »R. Nielsens Filosofi og den 
Grundtvigske Anskuelse« S. 44 — 49. 



76 



tydning som »det Gamle«, der beskytter »mod 
det endnu Ældre«. « Rationalismen er kommen 
til det Resultat, at Gud er uransagelig og ikke 
kan erkjendes, og under dette Resultat vil den 
vedligeholde Religionen«. De Dannede have da 
været konsekventere: »de have taget Resultatet« 
alene og skudt det Uransagelige udenfor deres 
Interessers Kreds. Saa lyde de bekjendte Ord: 
»Religionen er i vor Tid ikke mere de Dannedes 
Sag« ! De Dannedes Sag er det Tilgængelige, 
Ransagelige, og først derved, at dette løftes op i 
den højeste Sfære, i Idéens Erkjendelse, i den 
af Tanken begrebne Uendelighed, naas atter det 
Guddommelige. Op i denne højeste Sfære vilde 
Heiberg føre de Dannede. Hans Anke mod Ti- 
den var, ret beset, den selvsamme som Grundt- 
vigs, og det, han vilde, var det Samme, men i en 
anden Form. De store Muligheder, de mægtige 
Arbejdskræfter, der ved Øhlenschlæger vare tilførte 
den danske Kultur, forbleve unyttede baade af 
denne selv og Andre, og trods al sin afglattede 
Dannelse var Tiden i sit inderste Væsen usigelig 
aandløs. Paa denne Aandløshed vilde Heiberg 
og Grundtvig, hver paa sin Maade, raade Bod. 
Heiberg vilde lempelig, med Poesi og Æsthetik 
til Hjælpere, løfte den trygge ræsonnerende For- 
standighed op til Aandens Regioner; Grundtvig 
vilde med sin Lidenskabs Højtryk tvinge Aandena 

alvorlige Krav ind i Tiden, omdanne dens Hu og 
Vilje. Men disse to Mænd vidste ikke af, at de 
hver for sig gjorde en Gjeming, hvoraf den ene 
var Komplement til den anden. De havde i en 
yngre Alder en Konflikt sammen, ved hvilken der 
er det Mærkelige, at de begge i den vise sig fra 
deres uheldigste Side og gjøre Indtryk af rene 
UbetydeUgheder. Det kom senere aldrig til Kon- 
flikt, men heller aldrig til Forstaaelse. For Hei- 
berg var »Kirkens Gjenmæle« en grotesk Efter- 
virkning af det , som ikke , mere var til , og det 
stillede sig for ham som naturligt, at det væsen- 
lig var »de Udannede«, hvis Sind derved bragtes 
i Gjæring. »Gjenganger-Brevene« vare derimod 
for ham en virksom Henvendelse til de Dan- 
nede; det Røre, de vakte, var en rørig Drøftelse 
af »Livets Anliggender«, som det udfoldede 
sig paa Aandens og Dannelsens Vilkaar. — Ogsaa 
om »Gj enganger-Brevene« er det sagt, at naar to 
eller tre Mennesker i Tiden kort efter deres Ud- 
givelse talte sammen, kunde man være vis paa, at 
de -talte om dem. Det vilde være et godt Bidrag 
til fuld Opfatning af Datiden, gjennem en Sam- 
menstilling af de Ytringer, der offenlig fremkom, at 
klare Beskaffenheden af den Bevægelse , disse to 
Skrifter fremkaldte. En saadan Sammenstilling 
vilde tydeligere end noget Andet vise, hvor Tiden 
stod, og gjøre det forstaaeligt, at Fremtidens uro- 

lige Herold blev betragtet som et Spøgelse fra 
Fortiden. 

Og dog behøvedes der, blot efter hvad der 
paa dette Trin forelaa fra Grundtvigs Side, kun 
lidt dybere Opmærksomhed for at skimte, hvor 
hans Optræden bar hen. Og navnlig behøvedes, 
der kun ganske lidt Opmærksomhed for, bag den 
udvortes Lighed, at opdage den dybe og væsen- 
lige Forskjel mellem Grundtvig og den tyske Ret- 
troenheds Apostel. 

For at begynde iped det rent Ydre, saa var 
der vel ved første Øjekast Lighed mellem deres 
Stil og Fremstilling. Hengstenberg holdt af at 
kjøre med Jehovahs Stridsvogn og lade hans Tor- 
den rulle. De ganuneltestamentlige Talemaader 
dryppede fra hans Pen, naar han prædikede over 
Tidernes Vanart — og berømmede sig selv. Han 
svælgede ved enhver Lejlighed i Symboler og billed- 
lige Udtryk, og han var saare rundhaandet med 
Anvisninger paa Belial og det evige Mørke. Over- 
fladisk set fandt man det Samme hos Grundtvigs 
I dennes Prosa fra hans ældre Periode forekommer 
lange Steder, om hvilke man, naar de læses op 
for En, er i Tvivl, hvorvidt det er Prosa eller 
Rhytmer^), et saa gyngende og bevægeligt Tone- 
fald gaar derigjennem, og i denne stemningsrige 

*) Man læse saaledes Begyndelsen af »Krenikens Gjen-' 
mæle« fra 1813. 

Pathos, disse stærke Udbrud af et bevæget Sind 
er saare ofte indsprængt Ytringer af vild Haan 
og Underkjendelse, Paaberaabelser af Skriften som 
umiddelbar Lærdomskilde samt stærke Beskyld- 
ninger for Frafald og Ugudelighed. Men h vor- 
mange Slakker der end findes i denne tungtrullende 
lyriske Strøm, saa er det Malmen af en mægtig 
digterisk Fantasi, en indre Sjælens Rigdom, som 
glimter deri, hvorimod Hengstenbergs Pathos kun 
er det hivende Aandepust af et fattigt Sind, et 
tillært Surrogat for en gold Indbildningskraft. 
Grundtvig besad virkelig Evnen til at lade Spro- 
gets elektriske Kræfter udlade sig med Tordenens 
Brag; Bulderet af den Hengstenbergske Torden 
lignede derimod det Rabalder, hvormed Kartofler 
falde i en tom Fjerding. Der var neppe et eneste 
Sted, hvor Hengstenberg havde givet det sproglige 
Udtryk sand Adel og Skjønhed; men der var hos 
Grundtvig mangfoldige Steder, hvor den højeste 
Kraft og Skjønhed var naaet. 

Under den tilsyneladende Lighed viste saa- 
ledes allerede Stil og Udtryksmaade en væsenlig 
Forskjel. Denne Forskjel beroede imidlertid ikke 
blot paa en fremtrædende Ulighed i Sind og Evne ; 
thi ogsaa den egenlige Grundtanke var hos Grundt- 
vig en anden. Hengstenbergs Kamp mod Tidens 
rationalistiske Væsen havde sit Udgangspunkt i 
en Lære, der behandlede Alt, hvad den polemi- 

serede imod, som Lære, og derved gjorde sig 
skyldig i den brutaleste Fornægtelse af Aand. 
Grundtvig stod med et nyt Princip, hans Pole- 
mik var Kamp mod et Princip, og selv hvor 
han f6r vild, havde han altid Aandens Magter 
med sig. Denne væsenlige Forskjellighed var ikke 
til for Clausen. Hans hele Skrift var bygget paa, 
at det var det samme »zelotiske Parti«, der som 
en skæmmende Udvæxt af Tidsaanden optraadte 
i begge Lande, virkede efter samme System og 
Grundsætninger, stillede sig det samme Maal 
og betjente sig af de samme Midler^). Inden 
Udgivelsen af »Kirkens Gjenmæle« havde Clausen 
havt en rent theologisk Strid med Rudelbach. Da 
nu Rudelbach og Lindberg 1825 vilde begynde 
Udgivelsen af »Theologisk Maanedsskrift«, anmo- 
dede de Grundtvig om at stille sig i Spidsen for 
det, og han opfyldte denne Anmodning, efter først 
at have vist dem til Mynster, som gav dem Afslag. 
Denne Samvirken gjorde, at » Theol. Maanedsskrifts « 
Medarbejdere af Clausen sloges i Hartkorn som 
Theologer. Maanedskriftet var »Partiets« Organ, 
Grundtvigs Angreb var »Partiets« Angreb, Grundt- 
vig var en theologisk Forfatter og hans Indi- 
vidualitet kun en uhyggelig Tilgift til en bomert 
theologisk Retnings Vederstyggelighed. »Et af- 



') Jfr. »Den theol. Partiaand« S. 92, 

førende Forsøg syntes at maatte voves«, hedder 
det i »Den theol. Partiaand« i Anledning af »Kir- 
kens Gjenmaele« , »om det mulig skulde lykkes 
ved et Hovedslag at nedslaa den frie videnskabe- 
lige Udvikling og Behandling af Theologien og 
^jøire det dogmatisk-kirkelige System, deri »Theol. 
Maanedskrift« blev fremsat som det sande, ene 
rettroende og ene saliggjørende, ogsaa til det ene 
gjældende udenfor Maaned skriftet«. Disse Ord 
bleve skrevne, uagtet Grundtvig allerede i Foror- 
det til »Kirkens Gjenmæle« havde erklæret, at 
han optraadte mod Clausen, ikke som videnskabe- 
lig, men som kirkebg Modstander, og de fremkom 
efterat Grundtvig i »Theol. Maanedskrifts« 13de 
B. selv allerede havde talt om Rudelbachs Over- 
raskelse over hans »Apostase fra den sædvanlige 
theologiske Taktik!« 

Det store Skælnemærke mellem den gjeiivakte 
tyske og danske Rettroenhed var netop dette, at i 
Tyskland optraadte dens Bannerfører udtrykkelig 
i Karakter af Theolog, i Danmark udtrykkelig som 
Kirkens Talsmand. Hengstenberg har arbejdet 
ikke lidt som theologisk Forfatter, fomemimelig i 
Undersøgelser over det gamle Testamente, hvis 
dunkle Udsagn han med en besynderlig Blanding 
af naiv Smagløshed og rabulistisk Advokattalent 
lægger tilrette som Bebudelser af ^kommende hi- 
storiske Tilstande, endog de allerseneste. Det 

6 

var som theologisk Professor, som videnskabelige 
Forsvarer af det orthodoxe dogmatiske System, at 
han angreb Rationalismen, hvis Lærebygning fuld- 
stændigst var fremsat i Wegscheiders Dogmatik. I 
denne quasi-videnskabelige Kamp mellem Ortho- 
doxi og Rationalisme var det ganske rigtig det 
»Gamle« og det »endnu Ældre«, der stredes om 
Besiddelsen af Livet og Virkeligheden, fordi det 
Nye var for flygtigt og luftigt til at tage sig af 
nogen af Delene. Det har i denne Sammenhæng 
Betydning udtrykkelig at fremhæve, at i Grundt- 
vigs mangeartede Virksomhed forekommer der ikke 
Spor af theologisk Forfatterskab i dette Ords 
egenlige Mening. Han skrev ganske sikkert efter 
Udgivelsen af »Kirkens Gjenmæle« to Afhandlin- 
ger i »Theologisk Maanedskrift« : »Om den 
sande Kristendom« og »Om Kristendom- 
mens Sandhed« — Afhandlinger, der have øvet 
deres største Virkning fra det Øjeblik, de i Aaret 
1865 bleve udgivne i nyt Optryk som en Bog for 
sig. Men det var jo netop disse Afhandlingers 
antitheologiske Karakter, der havde gjort Rudel- 
bach betænkelig; det var i disse Afhandlinger, at 
Grundtvigs særegne Anskuelse mere og mere ar- 
bejdede sig frem til fuld Klarhed over sig selv^ 
til Redegjørelse for sit principielle Mærke. Det 
viste sig i dem saa tydelig, at Grundtvig med aabent 
Øje for Vanskeligheden, ja Umuligheden af de 

hellige Kjendsgjemingers theologiske Retfærdiggjø- 
relse ene og alene stræbte henimod Vilkaaret 
for det personlige Livs Vished om det Hellige. 
Det var denne Vished, han vilde hævde som 
Aandens højeste Magt, som Menneskelivets Cen- 
trum, som Historiens fornemste bevægende Kraft, 
og det var denne Vished, han ankede over, at 
Slægten ikke brød sig om, fordi den, afsløvet i 
Betragtning, havde ophørt at leve og glemt Kilden 
i sit eget Indre. Det var denne Vished, han med 
Lidenskabens Interesser thed vilde fæstne i et enkelt 
enfoldigt Udtryk, et almengjældende Grundord, 
og hvad han gjennem Polemiken mod Clausen 
vilde ramme, var den omtaagede Uinteresserthed, 
der, under Paaskud af at ville Begribelsens, Er- 
kjendelsens Vished, overlod Befæstelsen i det 
Højeste til Videnskaben — uden just at tage sig 
det nær, om den paa sin Omvanken i de kritiske 
Undersøgelsers Slynggange aldrig kom til Maalet. 
I et af sine Indlæg mod Hengstenberg talte 
Neander mod den »enesaliggjørende Dogmatik, 
som vilde sætte alle forskjellige og indbyrdes af- 
vigende theologiske Retninger deres Maal og 
Grænse, som havde let ved at være konsekvent, 
fordi den hurtig sluttede af og blev færdig uden, 
i haard Kamp med sig selv, bestandig at holde 
Samvittigheden vaagen«, og Clausens ovenanførte 
Ord om, at fuldkommen Tros-Enhed kun lader 

6* 

sig tænke mellem memieskelige Avtomater, gaa i 
deres mere positive Form ud paa det Selvsamme. 
Men disse Udtalelser bleve i Sandhed kmi ram- 
mende, hvor de Kæmpende mødtes til Kamp in- 
denfor Videnskaben, hver som Forsvarer af sin 
videnskabelige Lære; thi der maa Grunde kæmpe 
mod Grunde, og Ingen gjør vel i at tildele sig 
selv Ufejlbarhedens Glorie. Overfor Theologen 
Hengstenberg vare Neanders Ord af knusende 
Vægt; men Ikketheologen Grundtvigs Indsigelser 
mod Clausens tilsvarende Ord havde en Vægt, 
som ikke var ringere. Netop her viste Standpunk- 
ternes Forskjellighed sig tydelig. Hvad Grundt- 
vig vilde, var en Fastsættelse af »det Grund- 
kristelige «, og »al dermed forenelig theologisk 
Forskjellighed« ^) lod han gjeme være en Sag for 
indbyrdes Taalsomhed. Han var optraadt mod 
Clausen, fordi hint Grundkristelige hos denne 
var blevet borte og aabehbart aldrig ad Viden- 
skabens Vej paany lod sig tilvejebringe. Naar 
der af de ansete tyske Videnskabsmænd og Clau- 
sen blev gjort Indsigelse imod, at »de forskjellige 
Anskuelser, som fandt Sted mellem videnskabelige 
Theologer, bragtes for Lægfolks Domstol, der 
manglede theologisk- videnskabelig Dannelse«, saa 
gjaldt det jo dog, at Lægfolk ogsaa vare Kristne 



^) »Kirkens Gjenmæle« S. 27. 

ligesaa -godt som Theologerne og baade havde 
en Ret og en Pligt til at klare sig, hvad Kristen- 
dom vilde sige. Angik de theologiske Forhand- 
linger Punkter af indgribende Betydning, saa vare 
Lægfolk ogsaa interesserede i Afgjørelsen ; drejede 
de sig derimod om Ting, der ikke berørte Kri- 
stendommens Kjerne, saa maatte denne Kjeme 
jo kunne bevares uafhængig af alle theologiske 
Tvistigheder, og Vilkaaret for dens Bevarelse 
burde fastsættes — klart, uforanderligt, . ens for Alle. 
Her var den theologiske Kirkeligheds svage Punkt. 
Læser man Neanders Erklæringer i »Evang. Kirke- 
tidende«, ser man vel, at han udtrykkelig vil, at 
det religiøse Forhold skal være ens for Alle: han 
protesterer imod en »esoterisk« Lære og en 
»exoterisk« Lære indenfor den samme Kirke. Men 
hans Redegj øreise for hvad det saa er, der er det 
lor Alle Fælles, Centrale, er overordenlig svag og 
flyder ud i ubestemte Talemaader; hos Clausen 
selv kommer Spørgsmaalet ikke engang frem. For 
Grundtvig hvilede Vægten ikke paa Bevarelsen 
af Orthodoxiens forhærdede Dogmer; han havde 
ingen »enesaliggjørende Dogmatik «", thi han havde 
slet ingen og fik aldrig nogen, hvad jo Martensen 
1863 bebrejdede ham. Det var hint Fælles, Cen- 
tralle, han havde peget paa, og i hans Tales be* 
vægede Flugt bøjede Tanken sig som en Vidje- 
gren mod et Princip, der evigt grimder i 

Menneskeaandens Væsen , mod Selvvishedens 
og Selvforstaaelsens Princip. Det var dette 
Princip, der havde larmet i hans foregaaende 
polemiske Optræden; det var dette, der nu talte 
sit stærke tydelige Ord, om det end stadig mere 
brændte i Sindet, end det lyste i Tanken. I den 
polemiske Henvendelse til Clausen henvendte dette 
Princip sig middelbart til Datidens hele Dannelse, 
ud af hvilken hans Bog var skreven, den Dannelse, 
hvis Erkjendelsesprincip var den ændrede, afdæm- 
pede, med Fantasien og Sindet forsonede Ratio- 
nalisme; det var en sidste Udæskning til den 
trygge søvndyssede Tid, der paa engang var lige 
udygtig til at gribe det Evige i Tænkningens ud- 
viklede Former og til at gribe det i Sind og Vilje 
ved indre Selvfordybelse. 

»Evang. Kirke tidende « udvidede hurtig sin 
Kamp mod Rationalismen til en forbitret Udryd- 
delseskrig mod »hele den rationalistiske Retning«, 
og derunder indbefattede den Tidens hele Dan- 
nelse, den herskende Livsanskuelse, den bestaaende 
Aandskultur. Men den tyske Aandskultur var, 
som allerede anført, forlænge siden naaet udover 
Rationalismen som Erkjendelsesprincip og Norm 
for Livsanskuelsen; den var naaet frem til Idéen, 
til Opfatningen af Aandens Evighedsindhold i 
Tankens Form fuldt saavelsom i Fantasiens. I 
Danmark var det derimod stadig den afslebne 



87 



Rationalisme, den almindelige ræsonnerende For- 
stand, der, uden engang at ane sin Begrænsning, 
var den egenlige Nerve i de Dannedes Livsan- 
skuelse. Netop derved, at Grundtvigs Polemik 
i sit egenlige Maal og Sigte var en enkelt Mands 
Indsigelse mod den hele Tidsbevidsthed, blev den 
stor og imposant; thi den var en Udstrømning af 
ideelle Instinkter, der vilde det Aandelige i langt 
dybere Forstand, end Tiden vilde det. Men idet 
Hengstenbergs Polemik udvidede sig til en For- 
kætring og Mistænkeliggjørelse af Alt, hvad der 
rørte sig i Tiden, blev den kun simpel Aandsfor- 
brydelse ; thi det var et udtørret Sind, en Sjæl^ der 
var fyldt af Fjendskab mod Aand, en i udvortes 
Forestillinger bunden Forstand, der her spyede 
Gift mod det /Ædleste, Aanden i theoretisk Form 
havde frembragt. Naar Symbolerne her bleve 
paaberaabte, saa paaførtes der i Virkeligheden 
Aandens Frihed den mest oprørende Tvang; hos 
Gnmdtvig stod Paaberaabelsen derimod ikke i 
noget organisk Forhold til hans egenlige Anskuelse. 
Med Hensyn til den humane Aands store Aaben- 
baringsformer forelaa der vel nok fra Gnmdtvigs 
tidligere Tid mangen Ytring af vild Underkjen- 
delse; men det, han underkjendte, levede i ham 
selv, det satte sit Mærke i hans Sjæl, det farvede 
med sit eget Skær Luerne af den Lidenskab, hvor- 
med han angreb det. Han havde endog paa 

Titelbladet af en Bog mod Schellings Filosofi kaldt 
denne »ugudelig og løgnagtig«, men, som andet- 
steds vist ^), var det den forvandlede Schelling, 
der senere hen levede op i Gnmdtvigs historiske 
Anskuelse. Der levede Intet op i Hengstenberg af 
det, han bekæmpede, thi at han som Theolog uforva- 
rende kom til at optage Hegelske Fraser, var intet 
Bevis i saa Henseende. For ham gjaldt det slet og 
ret, at filosofiske Systemer, der med Nødvendighed 
grebe ind i hverandre, mest passende bleve gjen- 
drevne »ved udpillede Steder af det gamle og 
nye Testamente«. Hans Angreb var kun Udtryk 
for en lille Sjæls fanatiske Had, der intet Middel 
forsmaaede for at komme sin Gjenstand til Livs^ 
og Andet vedbleve de i Løbet af hele hans Leve- 
tid ikke at være. Grundtvig var i inderligt Slægt- 
skab med alt det Menneskelige; hans dybeste 
Attraa var Enheden af det Religiøse og det Hu- 
mane, kun vilde han ikke den Enhed, der lod 
det Humane optage det Religiøse i den Forstand, 
at det opslugtes deri og gik under. Hengstenberg 
vilde derimod gjøre det Religiøse i det i6de 
Hundredaars trange Forstaaølse til Politimester for 
det Humane. Grundtvig havde blandt sine mange 
Kampe vistnok ogsaa havt Bataljer med Tidens 



*) Jfr. »R. Nielsens Filosofi og den Grundtvigske An- 
skuelse« S. 98. 

Digtere og havde bedømt Adskilligt vrangt ; * men 
han var selv Skjald, var begejstret Talsmand for 
Nordens Kæmpeaand og havde helliget sine første 
Digtninger »til ham, der sang om Hakon og Vau- 
lunder«. Der vår en Verdens Kløft mellem ham 
og den Mand, der, uden Syn og Sans for Poesi, 
indstævnede alle den klassiske tyske Poesis Heroer, 
fra Lessing og Herder til Schiller og Goethe^), i 
Bodsskjorte for sin Domstol og betegnede Tidens 
ypperste Aander, Tænkere og Digtere, tilhobe 
som »Afkom af Ægteskabsbryderen og Horen«. 
Grundtvig var ikke hans Sidestykke ; sit Sidestykke 
havde han kun — i sin Modsætning, i den Ret- 
ning, hvis Overvinder og Dommer han mente at 
være. Thi deri stemte Rettroenhedens Herolder 
og Rationalismens Trompetere fuldstændig overens, 
at de, hver fra sin Side, med forbitret Haan, plump 
Mistydning og nærgaaende Sigtelser anfaldt de 
Mænd, der løftede den tyske Dannelse op i Aan- 
dens højere Regioner. Det var de samme Evig- 
hedsskikkelser, Fr. Nicolai og E. W. Hengstenberg 
slyngede deres Invektiver imod, og Nicolais Aand 
vedblev endnu i Hengstenbergs Tid at gaa igjen 
i de rationalistiske Theologers rasende Udtalelser. 
Dette er vel Værd at lægge Mærke til! Det var 



^) I TiAttaTrolU lader Heine, endiiu i 1847, Goethe y>verdammt 
von Hengstenbergs. ride med i Aandernes natlige Tog* 



Aandløshedens Magter, der som Orthodoxi og Ratio- 
nalisme i Tyskland beherskede Livets Forhold og 
bredte sig paa Virkelighedens Grand, fordi den højere 
Dannelse havde sluppet den som et Grums, den 
ikke kunde løfte med sig paa sin høje Flugt. 
Naturligvis stredes de om Besiddelsen og gjorde 
hverandre hver Tomme Jordsmon stridig ; men de 
forenedes i Fjendskabet mod alt Højere, deres 
Fællesmærke var indgroet Had mod Aand, de Lyn, 
de udslyngede, vare smedede paa samme Ambolt, 
og trods al indbyrdes Afvigelse vare de kun to 
forskjellige Udtryk for det Ene og Samme. 

Hvad endelig det rent Faktiske angaar, saa 
skjulte der sig bag de ved første Øjekast fuld- 
stændig ensartede Tilfælde: at i Tyskland og i 
Danmark tre theologiske Professorer vare udpegede 
paa en saadan Maade, at Alinenheden maatte sættes 
i Bevægelse derved og Statsmyndigheden foranle- 
diges til at erklære sig, atter en væsenlig Ulighed. 
I Tyskland var Rettroenheden en fraoven omfre- 
det og begunstiget Retning, der værnede om Re- 
geringens Interesser og forfulgte Demagogiet; i 
Danmark var den religiøse Ivren netop i de højeste 
Kredse ilde anset og saa smaat mistænkt for selv 
at være et Tegn paa Tidens demagogiske Rejs- 
ning mod det Bestaaende. At Frederik den Sjette 
nærede personlig Velvilje for Grundtvig, er intet 
Bevis herimod, men kun et Bevis for, at Frederik 

den Sjette, om han end ikke var nogen betydelig 
Kongeskikkelse, dog var en Mand med et ægte 
dansk Hjertelag, som tydelig følte, at N. F. S. 
Grundtvig var en ærlig dansk Mand. Hans Vel- 
vilje havde imidlertid ingen Indflydelse paa Sa- 
gernes Stilling , og denne var en saadan , at 
Grundtvig, alvorlig bekymret for Rudelbachs og 
Lindbergs Fremtid, raadede dem til, medens de 
endnu havde Mod og Kraft, at »vandre hen, hvor 
man dog i det Mindste ustraflfet kunde skrive 
ligesaa frit for Statens Religion som imod den« 
— et Raad, som ogsaa Rudelbach fulgte. Hvad 
selve Hovedmændene : Hengstenberg og Grundtvig 
angaar, da var der den Forskjel imellem dem, at 
den Første var en endnu ung Mand, der, efter at 
have været Medlem af Burschenschafter, pludselig 
var slaaet om , havde sluttet sig til den i de 
højeste Kredse herskende Opvækkelse og derpaa 
1826 ved Protektion var bleven udnævnt til Pro- 
fessor i Theologi ved Berlins Universitet og gjort 
til Kollega af Tysklands største videnskabelige 
Berømtheder, hvorimod Grundtvig 1825 allerede 
var en stærkt prøvet Mand, som ikke længer var 
ung, og hvis bitre Erfaringer vare begyndte meget 
tidlig. Og var det end saa, at den preussiske 
Regering ved den store almindelige Uvilje, den 
stærke Misbilligelse af saamange ansete Viden- 
skabsmænd afholdtes fra at skride ind mod de 



i^-Lreviit ic ?r«iiskr-jit: aaa biev klar over, hvor 
aCErkz han "Tir beæsn^t i .iit Scyrcniies Gunst og' 
-KiBsh: Erikm}£ riL J irsatcseisBL af sne Opaalky* 
a«:. F.r GrnmitrTur ceEmcti var dm naeimeste 
Frf'Or^ af biias ■JrtrtEtiiaL aicu. Clausen den, at 
hun TUfciTTf* cctii#re ae Txke soca Przst, leve ad- 
j£illi^ i^rrvkre Air cir boæ ea ndp^et og^ 
oiar rgrscn.:;fcetis ryecjr^i^e Bexømzneise. 

GmncrTT^ izrimgte aail^ den af Clausen 
n»s£e InJTiragsa,^ .ifrsiC oir <£a Ho^ o^ Stadsrefclen 
ikke ^ik invT berp^a.. cecLagiie faan sit Embede. 
ENen KrKOenéomg-Op tHmin.g^, han bavde Qort gja^ 
dende« Tar ^ ætcp oou Scaces paabød: blev den 
midmd^eiMiit, ^za^ c&an ikke japngi^ tyene i Stats* 
kxrkezL! DaOansen havde givet sitlndixg^, gjorde 
GnziLdtvig. som a]l^ked^e£ i Naade, nj Faastand 
paa Afvisning; men belier ikke denne blev ta- 
gen ta Følge. Han indlod s^ imidlertid aldeles 
ikke paa nogi^ retligt Forsvar; thi Clausens bor- 
gerlige Ære, som Retskendelsen skolde værne 
om, havde han aldrig tænkt paa at angribe. Han 
£cindt sig i den Dom, der ovngik ham for »iitil* 
børl^e og fcMnærmelige Udtalelser«, og afholdt 
sig senere fra enhver Udtalelse mod Clausen; men 
Angrebene bleve med stor Iver fortsatte af Lind- 
berg, og Clausen, hvem disse Angreb aabenbart 
gik meget nan-, udgav 1831 et eget Skrift: >Om 

Injurianten og den Injurieredes Stilling 
i Danmark«, der til Almenhedens Overvejelse 
henstillede, hvor slet en »Embedsmand« paa 
<jrrund af den mangelfulde Lovgivning var stillet 

overfor fortsatte injurierende Beskyldninger, som 

• 

i Tilfælde af retlig Paatale alene skaffede Fomær- 
meren en Pengemulkt. Dermed var Grundtvig 
nemlig sluppet, og dertil indskrænkede sig efter 
Clausens Opfatning al den Modgang , der var over- 
gaaet ham. Der var saaledes ad Rettens Vej »ligesaa 
lidt at vinde for den æreskændede Embedsmand 
som at tabe for den æreskændende Paskvillant«. 
Sagen mod Wegscheider og Gfesenius var i Berlin 
imder 27. Dec. 1830 bleven afgjort ved en ministeriel 
Kjendelse ; Clausen henviste hertil og attraaede nu, 
paa Grimdlag af en Undersøgelse af sagkyndige 
og almenagtede Mænd, en lignende Kjendelse 
angaaende sin saa meget omstridte Bog og havde 
indgivet Andragende om at opnaa en saadan. 
Paa dette Skrift svarede Grundtvig med et lille 
Indlæg paa 16 Sider: >0m den Clausenske 
Injuriesag« og fremsatte her i et Sprog, der 
har en egen højtidelig Ro, en ophøjet kølig Alvor, 
som ellers ikke er Grundtvigs Særkjende, atter 
hvad det i Sagen havde drejet sig om: det var 
hverken Clausen eller ham eller Clausens Bog, 
det var »utallige baade nulevende og 
efterkommende Menneskers Tro og Sam- 

6«" hStl6^ TTETtC isJTSD* GT«IiiC2JL*i- HaO aTi«>a 

i:T5B<C Otnatftici jaa Grzn^if af iacB$ Ta-rsSafid liaTde 
TST'f^ F'CtnEÆÆiix c-dL HrthfT. ifiirie ik-rrt, Siiait og" 
Jra^cf^rr K-eOe iaaT^L izc sm. C^^i^LiLjc: af dem nu- 
TTWiHDOe iJct:sa:i5'T2 SfC^ca f ;r de dns&de, i^ipjgTe lavilke 
ham id Aar i Fcnrpe^ies IfcfflT-6e Saiiei ClaiDseii vinde 
<i'eTci ireii?l(e Sar <c>^ *se Hil. Lrad han dermed 
i GrcLden laaTde Timindet*- 

Tkien risle, al Claicsen incistt ikke hårde vnn- 
del MegetL ^len taenker man s% engang Foibol- 
det rendt om, tænkor n^an sag, at det rar Grundt- 
Tig, der hårde hart den ofiEcieBe Medgang og set 
aJQ Fscrd godtjjendt af Samddens Beridsdied — da 
vil man ikke være i Tvivl om, hvormeget det 
Wide have vseret til Skade for ham og det, som 
gjennem ham arbejdede sig frem! I en af de 
mange Bekjendelser og personlige Udtalelser, man 
har af Chmidtvig i poetisk Form, fortæller han 
t»elv^), hvorledes han har sukket efter >den 
gamle Fas te € med dens dybe Ærbarhed, >de 
gamle Præster« med deres stærke Ord, »de 
gamle P sal mer«, som bleve sungne med Hjer- 
tensfiyd, og hvorledes det kirkelige Liv for ham 

*j Se »Sangværk til den danske Kirkec Xr. 282. Det 
hele Digt maa beUt efterlæses. 

kun fik Nærværelse i »Kirkens gamle Bryllups- 
klæder«, samt at det varede længe, inden han saa, 
at al denne Herlighed kun var et timeligt Udtryk, 
et »Folkeværk«, hvorfor Herligheden: 

»Om den ej med Løvet falder, 
Har som Træet dog sin Alder, 
Og naar den er visnet hen, 
Blomstrer aldrig op igjen!« 

Denne Erkjendelse er kun vunden langsomt 
og imder anstrængt Flid og aarvaagen Opmærk- 
somhed for, overfor de stadig fornyede Mistyd- 
ninger, at give det i Kristendommen Evige, der 
præger alle dens timelige Former, men er hævet 
over dem alle, sit simple, enfoldige, uforanderlige 
Udtryk. Det ovenanførte Digt viser, hvorledes 
Grundtvig endelig er kommen til at lægge Væg- 
ten paa det, som ikke er »Folke værk«, og paa 
dette alene. 

»Thi hvad Gud har skabt herneden, 
Det er skabt for Evigheden, 
Skifter ikkun Dragt og Farve, 
Til det fuldt kan Glansen arve, 
Vinder ved hver Drive-Sky, 
Naar den brister, Klarhed ny!« 

Havde Grundtvigs Anskuelse dengang faaet 
Lov til at brede sig istedetfor at befæstes indadtil 
ved ydre Tryk, da havde Fremtiden, trods det 

skete Gjennembrud , stadig for hans indre Syn 
staaet i Fortidens Skrud, og >det Grundkristelige c, 
som er for alle Tider, havde uden Tvivl i be- 
tænkelig Grad antaget Trækkene af det i6de 
Hundredaars Kristendom. Der maatte endnu hen- 
gaa adskillige Aar, under hvilke Grundtvig uigjen- 
kaldelig brød med Fortiden, og under hvilke 
Aandsdannelsen i Danmark paa sin Side uigjen- 
kaldelig brød med den rationalistiske Forstandig- 
hed og arbejdede sig i Vejret til højere Erkjen- 
delsesformer , der overfor Grimdtvig paa engang 
tilstedte Tilegnelse og afgav Korrektiver. Der er 
den enestaaende Mærkelighed ved Grundtvig, at 
Udfoldningen af, hvad der fra først af gjærede i 
ham, har behøvet Tidsafsnit, hvoraf hvert enkelt 
udstrækker sig til et sædvanligt Menneskes hele 
Leve- og Virketid. Aldrig har derfor nogen For- 
modning været uheldigere end den; Clausen i 
»Den theol. Partiaand« (S. 91) udtalte om Grundt- 
vigs Angreb, nemlig: om det »vel var mere end 
et Øjebliks Virkning, der attraaedes?« Grimdt- 
vig vilde 1825 det Samme, som han vilde, 4a 
han holdt sin Dimisprædiken 18 10, og det, han 
vilde 1825, er atter det Samme som det, han 
vil den Dag i Dag : den eneste Forskjel er, at det 
i det lange Maal af Tid stadig er blevet tydeligere 
for ham selv og for Nordens Folk. En ny Frem- 
hjælp til Tydeliggjørelse vil det være at paavise 

det højst forskjellige Udseende, den gjenvaagnende 
Religiøsitet efter 1830 fik i Danmark og Tyskland. 
Foreløbig var Grundtvig trykket ved den udvortes 
Lighed ; den var en Maske , som kun faa Øjne 
trængte igjennem. Der var endnu langt frem;^ 
men ogsaa her skulde Lessings Ord bekræftes: 
»Æ tst nicht wahr, dass die kurzeste Linie immer 
die geråde ist!« 

Ua Strauss's »Jesu Liv« i Aaret 1835 ud- 
kom, var Grundtvigs store Haandbog i Verdens- 
historien under Udgivelse, og den mellemste og 
betydeligste Del deraf: Middelalderens Historie, 
saa Lyset temmelig kort Tid efter. Dette Sam- 
mentræf er for nærværende Fremstilling af Be- 
tydning. 

Ved Strauss's Bog skete i Tyskland det første 
Forlig mellem filosofisk Dannelse og sund Men- 
neskeforstand. Denne havde tidligere forskræmt 
søgt Tilflugt hos Rationalismen, ligesom den for- 
skræmte religiøse Følelse havde søgt Ly hos Or- 
thodoxien. Den »skammelige Tvang«, som det i 
»Evang. Kirke tidende« for 1830 blev sagt, at der 
ved de rationalistiske Theologers Lærefirihed øve- 
des mod de Studerende, den existerede kun som 
en Mulighed; thi det var med fri Tilslutning, at 
Studenterne fortrinsvis samlede sig om Lærere af 
en rationalistisk Retning. Stemningen var hos de 
Fleste afgjort imod ethvert Forsøg paa en højere 

Opfatning. Wegscheider behøvede paa sine Fore- 
læsninger kun at nævne den Hegelske Theolog 
Marheinekes Navn, saa brast hele hans Tilhører- 
kreds i Latter. Under de Demonstrationer, Stu- 
denterne i Halle gjorde til Gunst for de to ud- 
pegede Professorer, faldt der de heftigste og mest 
haanende Ytringer mod »Mystikerne«, en Benæv- 
nelse, under hvilken baade de Theologer, som 
vilde en højere intellektuel Forstaaelse, og de, 
som vilde et dybere Følelsesliv, bleve indbefattede. 
Der indfandt sig paa H. Steffens's Forelæsninger 
i Breslau rationalistiske Hospitanter, som ved »for- 
styrrende Samtale« og »haanb'g Smilen ligefor 
hans Øjne« tilkj endegave, hvor overlegne de følte 
sig overfor hans Fastholden af det Positive i den 
kristelige Religion ^). Det var det skjulte Forbund 
med sund Menneskeforstand, der gav Rationalis- 
men denne Sikkerhed ; men den sunde Menneske- 
forstand havde ogsaa ideale Instinkter, som Ra- 
tionalismen ikke tilfredsstillede. Rationalismens 
Særkjende er Had til Idéen; sund Menneskefor- 
stand vil derimod Idéen, men rigtignok i ^t saa 
almenfatteligt Udtryk, en saa sanselig Tydelighed, 
at den føler sig frastødt af den højere Tænkning, 
hvis sidste Maal dog netop er at fyldestgjøre dens 
Fordring. Strauss's Bog havde Betydningen af en 



*) Jfr. Dr. Zeuthen: »Mine ferste 25 Aar« S. 106. 

Fy Idestgi øreise i saa beskuelig Klarhed, at den 
sunde Forstand ikke kunde vægre sig ved at 
modtage den. Han var, for at " bruge Karl 
Schwarz's aandrige Udtryk, »en Aand, som var 
forbleven ædru midt i den almindelige Berusning 
i den Hegelske Spekulation, og som af lutter For- 
nuft ikke havde mistet Forstanden«. Han anviste 
en Udvej, som med Taknemlighed blev greben. 
Den gamle Orthodoxi havde villet en videnskabe- 
lig Begribelse af de nytestamentlige Kjendsgjer- 
ninger; den, indsaa man, var umulig. Rational- 
ismen havde givet en Begribelse ; men denne lem- 
læstede Kjendsgjemingeme og saarede den reli- 
giøse Følelse. Schleiermacher havde forflygtiget 
Kjendsgjemingeme og lagt hele Vægten paa den 
religiøse Følelse ; den Følelses videnskab, han vilde 
give, strandede, da han alligevel ikke kunde und- 
gaa Henførelsen til noget Historisk, imidlertid paa 
Vanskeligheder , som man følte vare uovervinde- 
lige. Den Hegelske Theologi forflygtigede paa 
sin Vis ogsaa Kjendsgjemingeme og gjorde Aaben- 
baringens enfoldige Fremstilling til Symboler for 
den immanente Logiks abstrakteste. Kategorier; 
hvor sindrig Omsætningen end var, saa beroede- 
den dog paa en grænseløs Naivetet, og atter her 
maa det alene tilskrives den hvileløse Fart, hvor- 
med den tyske Aand altid svinger ud i Yderlig- 

heder, at de Hegelske Theologer ikke selv bleve 
opmærksomme paa Forsøgets indre Modsigelse. 

Denne blev afdækket af Strauss: det var 
et til en bestemt Tid levencje Men- 
neske, en historisk Individualitet med en hi- 
storisk Skæbne, der var bleven gjort til Grund- 
lag for det logiske Begrebs indre Selvudfoldning 
og under Tænkningens Proces opløst i dialek- 
tiske Momenter; det Faktiske, som man saa 
hurtig var kommet bort fra ved at gjøre det 
til Forestillingens billedlige Form for det samme 
Absolute , man i Tankens Form vilde udvikle, 
forelaa i en overleveret historisk Fremstilling af 
Øjenvidner, der gjorde det hele forsøgte Kunst- 
stykke til en ren Umulighed. Men paa den anden 
Side fandt Strauss ogsaa den bibelske Fremstil- 
lings Kristus-Skikkelse saa fuld af indre Modsigelse, 
at han endnu mindre kunde gaa ind paa en Fast- 
holdelse i umiddelbar orthodox Forstand. Mod- 
sigelsen løste sig derimod af sig selv, naar man 
opfattede Evangeliernes Beretning som historisk 
Mythe.' Et Udgangspunkt i den faktiske Virke- 
lighed var herved ikke afskaaret. Den med Vil- 
jens Adel, med Aandens mægtigste Evner, med 
Sindets og Indbildningskraftens yppigste Rigdom 
udrustede Skikkelse var, greben af sin Opgave, 
bleven mythisk for sig selv og sine Omgivelser; 
han havde havt det højeste Syn paa Slægtens 

Maal og Bestemmelse, men havde i blændet Fan- 
tasi-Genialitet gjort sin egen Personlighed til det, 
Slægten under Kulturens hele Gang skulde ud- 
vikle sig til : et rent Organ for det Guddommelige, 
en klar og uformørket Vir keliggj øreise af Fornuf- 
tens Krav, af Menneskeaandens begrebne Princip. 
Alt, hvad der berettedes om hans Bortgang, var, 
under Indtrykket af hans Genius, i ubevidst Om- 
dannelse af det Faktiske fremsat af hans begejst- 
rede Tilhængere i den første Menneskealder efter 
hans Død, og de, som bleve vundne ved deres 
Forkyndelse, havde med opladt Sind antaget, hvad 
Forkynderne selv troede, og hvad der paa den 
mest slaaende Maade knyttede sig til den folke- 
lige Tradition. Rationalismens modbydelige For- 
klaringer af det Underfulde bleve herved afviste: 
Alt havde sin Sandhed — i Idéen; hvert Træk 
havde Betydning — som Forestillingsudtryk for, 
hvad den til Selvklarhed naaede Slægt bevidst 
havde at realisere. Det var den hele Slægt, der 
skulde blive den virkelige Kristus. De evangeliske 
Fortællinger vare den samlede Menneskeheds my- 
thiske Program og som saadant yærdige den 
højeste Opmærksomhed, ligesom ogsaa Kristus 
som en aldeles enestaaende Individualitet altid 
maatte mindes med den dybeste Ærefrygt. Her- 
ved var der givet en Tilknytning ogsaa til den 
Schleiermacherske Anskuelse. 

Den sunde Menneskeforstand aandede let, og 
<ien religiøse Følelse, der i Schleiermachers Fø- 
ielsesvidenskab endda ikke havde været særdeles 
rundelig aflagt, følte sig ikke ligefrem frastødt. 
Strauss udtalte ogsaa for fuldt Alvor, at hans Op- 
fatning saare vel egnede sig til at forkyndes fra 
Prædikestolene, hvorfra da iøvrigt langt værre 
Ting vare hørte. Virkningen af hans Bog var 
uhyre; den fremkaldte hele Dynger af Modskrifter; 
der kom naive Indlæg fra obskure Landsbypræster 
og lærde, omfangsrige Gjendrivelser af den theo- 
logiske Videnskabs fornemste Repræsentanter. Om 
mange af disse Skrifter siger Strauss selv, at de 
vare at ligne ved Kvinders opskræmte Skrig, naar 
der i deres Nærhed uventet affyres et Skud. 

Hvor stærk og pludselig Bogens Virkning var, 
saa varede det dog ikke ret længe, inden det 
blev udtalt, at den af positiv Oplysning egenlig 
ikke indeholdt noget Nyt. Og saaledes var det i 
Virkeligheden ogsaa; kun undlod man at drage 
det rette Resultat af denne vitterlige Kjendsgjer- 
ning! Bogen sammenfattede blot, hvad den un- 
dersøgende Kritik forlængst i det Enkelte havde 
fastsat ; den forbandt alle den theologiske Fortolk- 
nings sporadiske Forklaringer til en simpel, tyde- 
lig Sætning; den gav det uundgaaelige Resultat 
af den Fremgangsmaade, der af de anseteste Theo- 
loger havde været anvendt ved Skriftens Prøvelse. 

Theologien blev imidlertid bange, da den saa Facit 
af de Regnskabsposter, den selv i det Enkelte 
havde opført, og unddrog sig, her som altid, en 
enfoldig Opgjørelse. Den vedgik paa ingen Maade, 
at den Omsætning, Strauss havde foretaget, var den 
simple Konsekvens af dens egne exegetiske Opera- 
tioner, og at den selv havde indledet det mythiske 
Opløsningsværk, han fuldbyrdede. Den lod sine 
Fingre glide hen over Regnestykket for at gjøre 
det utydeligt og holde det skarpe, afgj ørende Resul- 
tat i det Ubestemte* Den saakaldte »Mæglings- 
theologi« , hvis Særkjende det er paa alle afgjø- 
rende Punkter at unddrage sig Vanskelighederne 

ved henkastede Indrømmelser til indbyrdes afvi- 

« 

gende Verdensanskuelser, viste- sig her i hele den 
uhyggelige Ubestemthed, der gjør den ligesaa 
slimet og ugribelig som »Bøjgen« i det norske 
Folke-Eventyr. 

Ogsaa her mødte Neander i Marken; han 
udgav et »Jesu Liv« , som maaske er det Skrift, 
der af allé bedst udtrykker Mæglingstheologiens 
Type. Forf. er paa ingen Maade skrifttroende i 
orthodox Forstand; der er gjort den moderne Vi- 
denskabelighed enhver mulig Indrømmelse ; Underet 
er ingenlunde Forf. en religiøs Fornødenhed. Men 
paa den anden Side er det Overnaturlige heller 
ikke opgivet og dets Mulighed søges stadig godt- 
gjort ad videnskabelig Vej. Paa Vejen bliver saa. 

Underets overnaturlige Karakter jo rigtignok under- 
given betydelig Indskrænkning, og de Undere, 
som allermest stride mod den moderne Bevidst- 
hed, blive dels i Stilhed fjernede, dels undergivne 
den samme mythiske Forklaring, hvis fulde Gjen- 
nemførelse Værket er skrevet for at gjendrive. 
Overfor andre Undere søger Forf. at slaa af paa 
det Underfulde, uden at se, at et Mere eller 
Mindre her gjør lidet til Sagen. Kristus for- 
vandler ved Bryllupet i Kana ikke ligefrem Van- 
det til Vin, han meddeler kun Vandet Vinens 
Kraft, i hvilken Henseende Mineralkildernes mus- 
serende Vande nævnes som Analogi. Med andre 
Ord : en Forvandling af almindeligt Vand til Soda- 
vand med Kognak er mindre overnaturlig end en 
Forvandling af Vand til Vin! Trods den fore- 
tagne Sigtning af Underne er det det Underfulde 
i og for sig, der piner Forf. Objektivt set er det 
guddommelige Indgreb i Tingenes Orden et Brud 
paa disses nødvendige Sammenhæng. Den viden- 
skabelige Erkjendelses Gjenstand bliver altsaa i 
nærværende Tilfælde det, som strider mod dens 
eget Begreb. 

Fra denne haarde Modsigelse er ingen af 
Mæglingstheologiens Repræsentanter kommen bort. 
Ogsaa UUmann, som er denne theologiske Ret- 
nings behændigste og mest diplomatiske Talsmand, 
optraadte mod Strauss med et Skrift: »Historisk 

eller Mythisk?«, der gjorde den mythiske Op- 
fatning endnu større Indrømmelser end Neander, 
men som gik ud paa, verf Siden af de sagnagtige 
Tilsætninger, at hævde en historisk Kjeme, der 
lod sig fastsætte med en bevislig Kjendsgjernings 
hele Vished. Men ogsaa han strandede paa 
Umuligheden af en historisk Bevisførelse for Un- 
deret. I »en Fortolkning af den hellige 
Historie«^) har R. Nielsen løst H. N. Clausens 
tilsvarende Forsøg op i sin indre Selvmodsigelse, 
og den typiske Grundskade ved alle disse Forkla- 
ringsforsøg ' er herved til samme Tid tydelig af- 
dækket. Det Eneste, den historiske Undersøgelse 
ser sig i Stand til at godtgjøre, er, at der er sket 
Noget; men hvad dette Noget er, det véd den 
ikke. Med Hensyn til det Videnskabelige er der 
hverken i Princip eller Methode nogen afgjørende 
Uenighed mellem Strauss og den theologiske 
Forsknings Repræsentanter; de have blot overfor 
det »tillukkede« Faktum et forskjelligt per- 
sonligt Ønske, der bringer dem til at drage 
forskjellige Konsekvenser. Den ene Part vil gjeme, 
at det Overnaturlige alligevel skal være en viden- 
skabelig Mulighed , den anden Part er enig med 
sig selv om, at det Overnaturlige engang for alle 
er en Umulighed. Dette er den hele Forskjel. 



') I »For Idé og Virkelighed«, April-Heftet for 1870. 

Men det hjælper ikke altid at skyde paa 
»Bøjgen«, selv om det er med Sølvkugler. Man 
lod Strauss høre, at han egenlig kun bragte frem, 
hvad man vidste i Forvejen, og til samme Tid 
satte man sig med Hænder og Fødder imod Re- 
sultatet, det uafviselige Resultat af det, man i 
Forvejen vidste! 

Mærkelig nok var der dog en af de Theolo- 
ger, der optraadte mod Strauss, som i sin Polemik 
'gik en anden Vej. Det var Steudel, Wiirtem- 
bergs berømteste Theolog paa den Tid. Han 
havde været Strauss's Lærer og var nu dennes 
Foresatte ved Universitetet i Tiibingen. Der var 
selvfølgelig den største Opfordring for ham til at 
optræde, og han udgav ogsaa, endnu inden andet 
Bind af Strauss's Værk var udkommet , et Skrift : 
» Vorldt^g zur Beruhigung der Gemuther<^, Han 
var en bibelsk Supranaturalist, men af »de op- 
lyste«. Hans Tilhørere gjentoge Tirader, han i 
sit slæbende og indtil det Pinlige tørre Foredrag 
med grædefærdig Stemme udtalte paa Kathedret; 
saasom følgende Apostrofe: »O Du, der Du 
den die das Menschengeschlecht begluckende Reli" 
gton verkundig enden Jesum in die Weli gesandt 
hasi.U ^) I samme Tonart var hans Skrift holdt. 
Ikke desto mindre var hans Udgangspunkt mere 

praktisk. Han viste hen til Kristendommen som 
Kjendsgjeming og spurgte, om den vel kunde 
føres tilbage til en korsfæstet Jøde som sit Ud- 
spring. Evangelierne blive paalidelige historiske 
Dokumenter derved, at de forklare det ellers Ufor- 
klarlige »og vise, hvad der var skjult i denne 
Korsfæstede, hvad han kunde blive, og hvad han 
blev.» ^) 

Den » oplyste € tyske Supranaturalist minder,, 
trods sin bovlamme Stil, sin pinlige Vidtløftighed 
og matte Tankegang, om det Udgangspunkt, 
Grundtvig i sin storslaaede historiske Fremstilling 
har taget. Men de bevæge sig rigtignok i mod- 
satte Retninger og betjene sig af en højst for- 
skjellig Methode. Og denne Forskjellighed viser 
tilfulde, hvor langt Grundtvig var fjernet fra den 
gængse theologiske Betragtningsmaade , og hvor 
langt han var skredet frem paa sin egen Vej. 

Steudel vilde argumentere videnskabeligt; 
han vilde paa videnskabelig Maade føre den be- 
staaende Kristendom tilbage til Kristi Guddomme- 
lighed som Aarsag og have Evangelierne opfattede 
som denne Guddommeligheds sanddru Skildring. 
Heri kom han tilkort, og Strauss vendte med megen 
Færdighed Braadden i hans Angreb tilbage mod ham 



*) Jfr. K. Schwarz : »Den nyste Theologis Historie i kort 
Fremstilling« S. 97. 

selv, »Saameget Overordenligt og Vidunderligt 
melde Evangelierne om Jesus, at Verdens Tro paa 
ham ganske vist bliver forklarlig, den oprindelige 
Vantro derimod uforklarlig; hans Gjenopstandelse 
overrasker os ikke, men hans Henrettelse forbliver 
os en Gaade. « ' Den mest umiddelbare Anledning 
til Anklagen mod Kristus er, at han opvækker 
Lazarus fra de Døde. Den, som af Graven har 
fremkaldt en Anden, der allerede var et forraad- 
nende Lig, ham, der saa utvetydig har vist sig 
at være Dødens Herre, vil man frigjøre sig for — 
ved at dømme ham til Døden! 

Saa let var Afvisningen af den fra Kristus 
udgaaende Kavsalitet, naar Spørgsmaalet var om 
at begribeliggjøre den indenfor Videnskaben. 
Grimdtvig gik anderledes' til Værks. Han afstod 
fra paa videnskabelig Maade at udlede det Nærvæ- 
rende af Evangeliets Kjendsgjerninger. Han gik 
ud fra selve det nærværende personlige Samfund 
med Kristus, hvorom han i sin »Opdagelse« havde 
fundet »et almengyldigt og udtrykkeligt Vidnes- 
byrd«, som bekræftede sig i indre Erfaring. Med 
udtrykkeligt Henblik paa, hvad der gjaldt det 
nærværende aandelige Liv, anvendte Grundtvig 
saa »det Kneb at gaa baglængs« og paapegede, 
hvorledes Verdenshistoriens Løb havde formet sig, 
idet de forskjellige Folkefærd med den oprinde- 
lige Sum af Evner og Anlæg, der slumrede i det 

folkelige Sind, under Tilegnelsen af Kristendom* 
men havde hævet sig til Selvklarhed og givet sit 
Bidrag til Menneskehedens almene aandelige Liv. 

Det er en forunderlig Frejdighed og Liflighed, 
der gaar igjennem disse Grundtvigs historiske 
Fremstillinger samt hans i 1832 udgivne »Nordens 
Mythologi«. Ingen vil kunne læse dem uden at 
sande de Ord, C. Flor i en Anmeldelse af sidst- 
nævnte Værk udtalte i »Brage og Ydun« (L S. 
320) nemlig: at der »hele Bogen igjennem hersker 
en Livlighed, der er et talende Bevis paa Forf.s 
Aandsfriskhed , og en Munterhed , et Lune , der 
vidner om, at han føler sig ligesaa rolig og glad 
ved sin Livsanskuelse, som han bevæger sig sik» 
kert og frit i den«. 

Saaledes havde det ikke altid været! Humo- 
ren og det store lyse Sind, hvori enhver Mindelse 
om Livets Bitterhed og ethvert ydre Tryk taages 
hen og fordunster, var hos Grundtvig en gjennem 
foregaaende Kampe og indre Brydninger dyrt 
vunden Erobring. — Overtænker man Gangen i 
Grundtvigs Forfattervirksomhed, der jo rigtignok 
er saa mangesidig og forskjelligartet, at selvfølge* 
lig intet Tidsafsnit regelret udfyldes af nogen en- 
kelt Bestræbelse — saa vil man finde, at den fra 
en begyndende tungsindig, urolig Omtumling mel- 
lem Kristendommen og de nordiske Folkeidealer 
bevæger sig i en dobbelt Svingning mellem det 

Religiøse og Humane, indtil den omsider naa'r det 
Punkt, da han paa engang med fuld Kraft udfolder sin 
religiøse Anskuelse og sit ejendommelige Syn paa 
Menneskelivet. Disse to Svingninger ere forskjel- 
lige derved, at Grundtvig under den første af 
dem fra sin strænge, i profetisk Tone holdte, re- 
ligiøse Forkyndelse, der blev til en eneste Revsel- 
sesdom over Samtidens hele aandelige Liv, svang 
sig ind i en Syslen med det Humane, under hvil- 
ken Tungsindet fortættede sig næsten indtil Fø- 
lelsen af en aandelig Død. Af denne udfriedes han 
saa atter ved at gjøre den religiøse Forkyndelse, 
men denne Gang med større Sikkerhed og Klarhed 
over det, han dybest vilde, til sit fornemste Øjemed. 
Da saa denne paany blev afbrudt, gjorde han for 
anden Gang Bevægelsen ind i det Humane med 
en Fart og Kraft, der vidnede om, at det nu var 
ham til idel Lyst og Qlæde, hvilken Følelse paa 
hans folkelige Erobringstog aldrig senere har for- 
ladt ham. 

I Digtet »Nyaars-Morgen«, som udkom 1824, 
giver Grundtvig selv i Fortalen en udførlig Skil- 
dring af sit Forfatterliv, der hos ham mere end 
hos de Fleste havde været Et med en skæbnerig 
personlig Udvikling. »Nordens Myther« , siger 
han, »disse stærke gaadefulde Drømme om Kam- 
pen, det Ædle, det Heltelige hos Mennesket gjen- 
nem alle Tider maa føre med det Slette , i Egen- 

kjærlighed og Selvklogskab Forstenede, kort sagt, 
de gamle historisk-poetiske Drømme om den 
Kamp, jeg ogsaa af egen Erfaring kj endte, denne 
var det, som greb og henrev mig, saa at, skjønt 
jeg med det Samme fik Syn paa Kristendommens 
mageløse Herlighed, var det kun Asa-Livet, be- 
tragtet som et Nordlys, der mindede om Tidens 
Fødsel og spaaede om dens Fylde, kun det, som 
begejstrede mig«. (S. V.) 

Fra d^tte »Drømmeliv«, som Grundtvig selv 
finder afspejlede sig i »al hans Skrift før 1811«, 
vaagnede han, da han blev Præst. Det stod nu 
med Et for ham som hans Opgave, »at opofre Alt, 
hvad et Menneske, med Guds Hjælp, kan, for at 
afvæbne Kirkens Fjender og vække Nordens Folk 
af den dybe Sjæle-Søvn paa Afgrundens Bred, 
hvori de øjensynlig vare som døde og begravede.« 
(S. VI.) Et blivende Vidnesbyrd om hans første 
religiøse Forkyndelse ere de 18 16 udgivne »Bi- 
belske Prædikener«, som allerede ved deres 
Titel kastede Fejdehansken til den Tid, hvori de 
fi-emkom. Det foregaaende Afsnit har imidlertid 
vist, at denne Fejdehanske ogsaa blev kastet paa 
anden Maade, ja ligefi-em slynget Tiden i Ansig- 
tet, samt at Udæskningen ikke blot laa i Forkyn- 
delsens Retning, men i den ubændige Underkjen- 
delse af den hele nyere Aandskultur, som ledsagede 
den. Grundtvigs Præstegjeming ophørte dog tein- 

tnelig hurtig; han havde været Kapellan hos sin 
Fader, og" denne døde i Aaret 1813. Grundtvig 
optraadte vel et Par Aar som Prædikant i Hoved- 
staden; men af Kjøbenhavns Gejstlige nægtede 
<ien Ene efter den Anden ham Adgangen til deres 
Prædikestol, saa at han tilsidst ikke havde andet 
Sted at prædike end paa Frederiksberg. Under det 
uklare og forvirrede Indtryk, hans literære Stri- 
digheder frembragte, var det imidlertid sat i Gang, 
»at han var en Sværmer og Fanatiker, der kun 
havde til Hensigt at stifte en Sekt« ^). Dette 
Paasagn vilde Grundtvig for enhver Pris undgaa. 
Hans religiøse Anskuelse skulde senere, netop 
fordi den paa en saa enfoldig Maade samler Sin- 
dene om det Oprindelige, »Grundkristelige«, saa 
mægtig bidrage til at afvise alt Sektvæsen, og 
hans Uvilje mod at blive anset for Sektstifter, der 
endog gik saa vidt, at han bestemt vægrede sig 
ved at besøge nogen gudelig Forsamling, beroede 
derfor paa et dybt aandeligt Instinkt. Hvad han 
paa dette Trin vilde, var jo ogsaa Gjenopvækkel- 
sen af den gamle lutherske Tro i dens Renhed. 
Udgivelsen af den ovennævnte Prædikensamling 
betegner Afslutningen af Grundtvigs første Op- 
træden som Religionens Talsmand. Han erklærede 



') L. Helveg: »Den danske Kirkes Hist. efter Reforma- 

selv sin Mund for bunden , og der var for ham 
ikke Andet tilbage end en Flugt ind i det Hu- 
mane, naar han vilde vise, hvor langt det var fra 
hans Tanke »som Parti-Stifter at gjøre Bulder i 
Kirken«, og »hvor mærkelig de toge fejl, der an- 
saa ham for en Fjende af sund Fornuft og grun- 
dig Lærdom.« (»Nyaars-Morgen« S. VII) 

Denne Fordybelse i det Humane førte til 
Oversættelsen af det angelsaxiske Digt: »Bjovulfs 
Drapa« samt til Fordanskningerne af Snorres og 
Saxes Krøniker. Jævnsides hermed fortsatte han 
dog i Tidsskriftet »Danevirke«, der udkom fra 
1816 — 19, de stærke Indsigelser, han i sin Ver- 
denskrønike og sine polemiske Smaaskrifter havde 
fremført mod den nye Tids herskende Dannelse. 
Tillige gjorde han to nye Forsøg paa en Frem- 
stilling af Verdenskrøniken efter omhyggeligere 
Studier 6g dybere Prøvelse end den tidligere, men* 
forøvrigt udsprungne af den samme Grundbetragt- 
ning. I den 1817 udgivne »Udsigt over Verdens- 
Krøniken, fomemlig i det Lutherske Tidsrum« 
trøster han sig til at have vist, »hvorledes man, 
uden at træde nogen bevislig Sandhed for nær, 
kan med stræng Konsekvens betragte den enfol- 
dige Tro som al Visdoms Moder og al sand Vi- 
denskabelighed som Biblens Barn.« Disse Forsøg 
bleve fuldstændig uænsede af Samtiden, og det 
Eneste af det, Grundtvig foretog sig, hvorved der 

fæstede sig nogen Opmærksomhed, var hans om- 
fattende Oversætter-Arbejder , der ogsaa optoge 
det Meste af hans Tid og varede længst. Men 
denne Syssel gav, med hvormegen Kjærlighed end 
Grundtvig fra først af gik dertil, ingen Frigjørelse 
for den Tynge , der hvilede paa hans Sjæl. 
Grundtvig betegner den selv gjentagne Gange 
som en aandelig Død, der lod ham træde ud »af 
al levende Berøring med den nærværende Slægt.« 
»Jeg følte,« siger han, »med Gru, hvor død jeg 
var bleven, og selv legemlig følte jeg mig Graven 
nær.« Disse Ord fortjene i højeste Grad at læg- 
ges Mærke til. De give Forklaringsgrunden til 
alle de Indsigelser mod at søge Livet i Bøger, 
som Grundtvig senere ofte har fremført, tit paa 
en sær Maade, i hvilken Anledning de paa det 
Latterligste ere blevne misforstaaede. Grundtvig 
er paa saare mange Punkter en Mand af virkelig 
Lærdom og har som saadan givet sig mere af 
med Bøger end de Fleste. Men han har til 
samme Tid en Erfaring forud for de Fleste: han 
har i lange og tunge Aar, da alle Veje vare luk- 
kede for ham, forsøgt at leve Livet saa stærkt, 
dybt og kraftigt, som han efter sin Natur maatte 
kræve det, i Syslen med Bøger og lærde Studier. 
Dette, følte han med den dybeste Sjælekvide, 
var en Umulighed, og fra Ihukommelsen af hvad 
han selv har lidt, have senere de stærke, under- 

kjendende polemiske Ord faaet deres særegne 
Farve. 

Det var en sand Velgjerning for Grundtvig, 
at han i Aaret 182 1 blev kaldet til Præst i 
Præstø og Aaret efter, under stor Modstand fra 
Kjøbenhavns Gejstlighed, fik Ansættelse i Kjøben- 
havn. I Præstø fuldførte han »mellem venlige 
Mennesker og i den venligste Natur, hans Øje 
havde set«, sine Fordanskninger af Nordens Krø- 
niker; omtrent samtidig gav Studiet af Irenæus 
ham et helt nyt Syn paa, hvad han tidligere dun- 
kelt havde villet , og gjorde ham pludselig klar 
over den særegne religiøse Anskuelse, mod hvilken 
han ubevidst havde arbejdet hen. 

Grundtvig følte nu, at »Natten var forgangen 
og Dagen kommen nær. « I denne Stemning skrev 
han det ovennævnte mærkelige Digt: »Nyaars- 
Morgen«, en dunkel, pathethisk Selvbekj endelse 
paa 156 Sider, med mange Steder af sjelden ly- 
risk Skjønhed. »Hvad jeg nu fremdeles har at 
gjøre,« hedder det i Fortalen S. XVI, :» derom 
er det vel nu for tidlig paa. Dagen til at sige no- 
get Vist, da man jo altid ønsker under Dagens 
Løb at se sine kjære Morgendrømme glædelig op- 
fyldte og maa dog vide , det er ej at vente, især 
naar Drømmene, som mine, er en Smule stor- 
ladne.« Det »Visse« skulde imidlertid snart 
komme , det afgjørende Skridt henimod Virkelig- 



117 



gjørelsen af de storladne Drømme skulde hurtig gaa 
for sig. Udgivelsen af Clausens Bog Aaret efter 
viste Grundtvig pludselig, hvad der for ham var 
at gjøre. Den bevirkede det første stærke Gjen- 
nembrud af den for Grundtvig ejendommelig An- 
skuelse; men efter Grundtvigs Vane skete Gjen- 
nembruddet som en fornyet polemisk Indsigelse 
og ikke uden Mindelser fra hans foregaaende Op- 
træden som Orthodoxiens Forkæmper. Naar det 
i nærværende Afhandlings første Afsnit er paavist, 
at den Lighed, i Kraft af hvilken Clausen uden 
Videre slog Grundtvigs Færd sammen med »Evang. 
Kirketidendes« orthodoxe Forfølgelsessystem, i Vir- 
keligheden var en rent udvortes, der skjulte en indre 
stor Afvigelse, saa maa det her endnu fremhæves, 
at det endda væsenlig var Grundtvigs Fortidj hans 
Optræden i Tidsrummet fra 1812 — 17, der paa 
denne udvortes Maade lignede Hengstenbergs 
Færd 1827 — 30. Grundtvig havde, da han udgav 
»Kirkens Gjenmæle« næsten fuldstændig arbejdet 
sig ud af Fortidens Svøb; det var for sin egen 
nye Grundtanke med dens vitterlige Ret og alle 
dens foraarslyse Forjættelser, han gjennem Pole- 
miken vilde vække Opmærksomhed. Ikke desto 
mindre fornægtede hans Kæmpenaturs Voldsomhed 
sig ikke, og ser man hen til de stærke Sigtelser, 
han udsendte, den nærgaaende Fordring, han 
stillede, saa kan man ikke uden et Smil læse det 

Ønske, han i den ommeldte Fortale strax efter 
udtaler, om efter atten bestaaede Prøveaar at 
maatte finde en stille Plet, hvor han kunde virke 
efter sit indre Kald, »uden at drages med den 
plumpe Spot, den aandløse Selvklogskab, den 
latterlige Storagtighed, det iskolde Haarkløveri, 
kort sagt, det hele døde Væsen, som er Tidens 
Pestilens, og var hidtil baade indvortes og udvor- 
tes hans Plage«. (S. XVII) 

»Kirkens Gjenmæle« var alt Andet end Indled- 
ningen til en Idyl, og alle de onde Magter, Grundt- 
vig i hint Forord ønsker sig fri for, dem kaldte 
han netop ved dette barske Indlæg ned over sig. 
Som allerede anført bevirkede Striden, at han for 
anden Gang maatte firatræde sin Præstegjerning ; 
derved blev han fra den religiøse Forkyndelse tvun- 
gen tilbage til en ny Fordybelse i humane Sysler. 
Men hvorvel Fratrædelsen denne Gang skete som 
Følge af Embedsnedlæggelse , og uagtet hele Ti- 
dens Misgunst tyngede paa ham, saa var nu hans 
Færd i det Humane som en Lystfart gjennem 
smilende vaarlige Egne. »Dødskulden« var for- 
svunden, og selv det strænge Lærdomsarbejde gik 
nu for Grundtvig som en Leg. 

Det var, efter hvad der er sagt mig, de Rej- 
ser til England, som Grundtvig i Aarene 1829 — 
30, understøttet af Frederik den Sjette, gjorde, 
der gave den umiddelbare Anledning til denne 

forunderlige Sindets Befrielse, hvor alt Fortidens 
Tungsind, al Uro og Usikkerhed svandt og rullede 
sig sammen som en Taage. Den dybere Grund 
var dog vel den Klarhed, han nu havde over sin 
religiøse Anskuelse. Det var denne, der gav Hi- 
istoriens Løb og Mythens Billeder det stærke Liv 
for hans indre Syn, som de hidtil kun momentvis 
og brudstykkeagtig havde havt. Ligesom den 
aabne Bekjendelse af tidligere Fejlgreb, der findes 
i Forordet til »Kirkens Gjenmæle«, er den mær- 
keligste af alle dem, Grundtvig har givet, ^) saaledes 
var den ogsaa den sidste. Siden hint Øjeblik er 
der ingen af Vigtighed fremkommen , og Grundt- 
vigs Ro og Tryghed med Hensyn til hans religiøse 
Anskuelse og dens Betydning for Menneskelivets 
frodige og sunde Udfoldning er ingensinde ved noget 
Angreb bleven rokket. — Det første Foretagende, 
han anvendte sine Kræfter paa, var en Fremstilling 
af Nordens Myther, hvis afdæmpede, anelsesrige 
Farveskær allerede tidlig paa en magisk Maade 
havde fængslet hans Sind. I denne Fremstilling 
fejrede Grundtvig, som han selv siger, sit Sølv- 
bryllup med Nordens Mythologi. Han havde alle- 
rede 1 808 udgivet et kort Omrids af den, som af 
Adskillige paa Grund af den køligere, bestemtere 
Tegning er bleven sat over den omfangsrige Ud- 



*) Jfr. nærv. Afliandlings ferste Afsnit S. 28. 

arbejdelse, der nu er saa almindelig kjendt og- 
og læst. Men ogsaa her maatte, som ved Alt, 
hvad Grundtvig har foretaget, en Menneskealder 
forløbe , hvori hans Arbejde forblev virkningsløst 
og uænset. »Al den Naade,« skriver han i For- 
ordet, »Mythograferne har vist mig i Løbet af fem- 
ogtyve Aar, er at lade, som jeg enten aldrig 
havde været til, eller dog var død og borle.« 
Ikke desto mindre udtaler han det sikreste Haab 
om at være den Bejler, Mythologien selv har kaa- 
ret, og tilkjendegiver med bredt Humor sin For^ 
visning om, at de andre Bejlere »ingenlunde have 
stukket ham ud hos. Fruen« i den lange Tid, han 
har været fraværende. Denne Formening er nu 
vistnok saa afgjort rigtig, at det vel tør siges, at 
den Grundbetragtning, Grundtvig anlægger, ikke 
blot er sejrrig i Forhold til den ældre natursym- 
bolske Opfatning, han bekæmper, men at den giver 
en Tydning og Forstaaelse af hine den nordiske 
Oldtids store Folkedrømme, hvortil man >i det Væ- 
senlige altid vil vende tilbage. De nordiske Myther 
opfattes af Grundtvig som Udtryk for Folkets op- 
rindelige Anlæg, dets dæmrende Forsætter, dets i 
Fantasien forpuppede Eftertanke over Livets Værd og 
Indhold. Det er en Række Karakter- og Hand- 
lings-Idealer, hvori et Folk, der er anlagt paa. 
kraftig Selvbestemmelse og inderlig Fordybelse, har 
udpræget, hvad der strax ved dets Indtrædelse i Hi- 

storien dunkelt hvilede i dets Sjæl. Til Betydnin- 
gen af dette oprindelige Eje er det, at Grundtvig 
knytter sit store Haab om de nordiske Folks Fremtid* 
Grundtvigs Betragtning af Historien hænger 
paa det Nøjeste sammen med hans Opfatning af 
Mytheme. Hvert Folkefærd træder ind i Historien 
med en vis Grundkapital af Ejendommelighed^ 
hvorom dets Myther bære Vidnesbyrd, og paa 
disse i Sindet hvilende Muligheder beror den Be- 
tydning, det vil kunne faa for Menneskehedens 
samlede Livsløb. Det er i denne Henseende 
værd at lægge Mærke til, at Grundtvigs historiske 
Fremstillinger ere udarbejdede efter lutter Kilde- 
skrifter. Overalt har han med egne Øjne søgt at 
opspore Folkeaandens oprindelige Karaktermærke 
i dé ældste boglige Minder, der findes efterladte. 
Alt det dybere Menneskelige faar nu ved Kristen- 
dommen sit evige og blivende Korrektiv. Dens 
Indtræden i Verden er det »Punkt, hvor Tiderne 
vende sig«. Enten bryde Folkeslægterne sig imod 
den, eller den bliver en styrende Magt i det fol- 
kelige Sind, og hvad der hviler i dets Naturgrund 
oplader sig under Kristendommens Indvirkning og 
giver sit evige Bidrag til den samlede Menneske- 
heds Udvikling. Udgangspunktet for Grundtvigs 
Skildring af Middelalderens Historie er en Sam- 
menstilling af »Kristenheden og Romerriget« ; det 
er den nye Livsmagt med alle Sindets indre 

Muligheder, der stilles overfor Romerstatens udle- 
vede Kulturvælde, som har taget Oldtidens Aands- 
udvikling forfængelig og ender i forbrydersk Selv- 
forgudelse. Folkevandringen vælter sine Menne- 
skebølger henover Romerverdenen, og den synker 
magtløs sammen; men Kristendommen bliver de 
haardføre, barbariske Folkeslags aandelige Over- 
vinder. I Brydekampen mellem dQ raa, men 
kraftfulde og oprindelige Folkenaturer og Kristen- 
dommen udfolder saa Middelalderen sig »som den 
underfulde Gjenfødelse og Fornyelse af Menneske- 
livet i ungdommelig Friskhed mellem Ruinerne af 
den gamle Folkeverden«. De forskjellige Folkefærd 
indføres med sand kunstnerisk Harmoni og sam- 
ordnes i den livfulde Skildring efter en Plan, der 
er ligesaa original som de Kildestudier, paa hvilke 
Fremstillingen er bygget, ere dybe og indtrængende. 
Paa ethvert Punkt véd Grundtvigs aabne Øje for 
det ægte Menneskelige at opdage og fremdrage 
dybe og betegnende Træk. Skjønt Mahomed, af 
hvis Færd som Religionsstifter og Stilling til Kri- 
stendommen der gives en højst mærkelig Skildring, 
paa ingen Maade falder i Grundtvigs Smag, saa 
påaviser han dog, at »Islamismen er en i sin Op- 
rindelse aandig Kraft« og »i alt Fald det Men- 
neskeligste, vi gjennem mange Hundredaar møde 
paa den store Skueplads i Østerleden« ^). Middel- 

*) > Middelalderens Historie«, anden Udgave, S. 151. 

alderens Eventyr, Heltesagn og Legender ere 
imidlertid ligesom skyggeagtige Bud fra det In- 
derste og DybesJ;e i Menneskeaanden, der søger 
efter den Folkeindividualitet, hos hvem den har sit 
blivende Hjemsted. » Aanden maatte en Stund friste 
Livet i allehaande Forklædninger, snart som en 
vandrende Ridder og rejsende Spillemand, snart 
som en bodfærdig Pilegrim og ydmyg Klosterbro- 
der«. Den nye Verden »omkring Vesterhavet og 
Østersøen, hvor den skulde fortsætte, hvad der 
begyndtes omkring Middelhavet«, var »endnu ikke 
beredt« ^). Tiden har imidlertid vist, »at Nørre- 
leden var Aanden s Maal«. Der oprandt Refor- 
mationen, og mod Nord spores dens sundeste og 
dybeste Virkninger. Grundtvigs mythiske og hi- 
storiske Opfatning møde paa dette Punkt hinan- 
den. Det er de Folkefærd, der i Mythens tidlige 
Morgensyn aabenbarede de store, i Sindet grun- 
dende Forudsætninger, hvem det er forbeholdt 
under Kristendommens Indvielse at bringe det 
dybere Menneskelige til sin sande Ret! 

I Grundtvigs historiske Arbejder er ganske 
vist det subjektive Stemningselement saa fremher- 
skende, at det ikke lader sig gjøre at fæstne hans 
flammende urolige Syner som ædruelige Kjends- 
gjeminger af et bestemt og uomtvisteligt Præg. 



') »Ik^iddelalderens Hist.«, S. 63. 

Endnu mindre gaar det dog^ an at henvise disse 
Fremstillinger, paa hvilke ved Siden af Lærdom- 
men og Undersøgelsen saa store Evner ere satte 
ind, til de ørkesløse og uvederhæftige Drømmes 
Region. Hvad Grundtvig har leveret, er noget 
Enestaaende, for hvilket den særegne Betegnelse 
er vanskelig at finde. Det er en Art Historiens 
Filosofi, men Udfoldningen foregaar gjennem en 
Række henglidende Billeder; Beviset føres, ikke 
for den analyserende Forstand, men for det vakte 
Sind, for den af Fremstillingens Liflighed betagne 
Anskuelse. Det er Jakob Bøhms Forestilling om 
»den kæmpende Gud«, der af Schelling blev op- 
tagen i Læren om det Absolute, og senere i R. 
Rothes Ethik har fundet det Udtryk, at »Gud 
endnu har Verden under Arbejde«, som her er 
forvandlet og taget paa en helt anden Maade. 
Grundtvig er ikke bekymret for at udgrunde, hvad 
Menneskelivet betyder for Udfoldningen af Guds 
Væsen; han gaar kun ud paa at vise, hvad den 
Hjælp, der i Gudsforholdet er givet Mennesket til 
personlig Selvbekræftelse, betyder for den histori- 
ske Udfoldning af Menneskelivet. I Stedet for 
den kæmpende Gud, der møjefuldt arbejder i 
Verdensordenen, træder den kæmpende Menne- 
skehed, der paa ethvert Trin nøje viser, hvorme- 
get den har bragt ud af det guddommelige Til- 
skud. Thi Gud kan kun bringe Menneskeheden 

fremad i samme Maal, hvori Menneskeheden selv 
oplader sit Væsens Inderste for Gud. I Frem- 
stillingen af denne Folkeindividualiteternes Leven 
i Gud har Martensen set et profetisk Blik i 
tilbagegaaende Retning, et stærkt og frugtbart Syn 
for nye aandelige Begyndelser. Det Ejendom- 
melige hos Gnmdtvig, det, hvorved han paa rent 
overvældende Maade har betaget saa Mange, er 
i Virkeligheden hans Evne til at fængsle Sjælens 
Øje ved de Forestillinger, hvori han bevæger sig, 
til at tale en Vished ind i Sindet, som det ikke 
slipper, fordi det udvides i den som Brystet ved 
den friske Luft, det indaander. Hvad Martensen 
kalder det Profetiske, kunde dog maaskei med et 
sikrere Udtryk betegnes som en forvandlet Poesi, 
der, uden at udformes til Kunst, hos Grundtvig 
gjennemtrænger hele hans sjælelige Væsen, farver 
hvert Ord, lyser over hver Tanke og høres i 
hvert Aandedrag. Han hai aldrig brudt sig om 
at udarbejde sin Skjalde-Evne til at virke i dens 
eget selvgyldige Øjemed. Den egenlig karakteri- 
serende Retning i Poesien, de dramatiske Forsøg 
og Romancen, opgav han meget tidlig. Deiimod 
har han unægtelig ligefra sin første Optræden 
indtil den allersidste Tid paa sin Vej henstrøet 
lyriske Digte i næsten utrolig Mængde; men naar 
der blandt disse findes ikke faa Frembringelser af 
saa sjelden og pletfi-i Skjønhed, at de alene skyl- 

des det yderste Mesterskab og sproglige Herre- 
dømme, saa har dette hos Grundtvig dog aldrig 
været Noget, han i og for sig har tilstræbt. Hans 
Digte have været Ventiler for hans kæmpende 
Sjæl, Udladninger af det sydende Stemningsrøre, 
hvori han altid har henlevet, og de have for 
Grundtvig selv ikke havt anden Betydning. Poe- 
sien har ikke været den Form, hvori han løftede 
frem til Spejlbilledets Afklaring de Syner, der 
luede for ham; den har hos ham været Livets 
egen dunkle Magt, der bankede i Blod og Ner- 
ver, naar han stred for at tvinge Aandens Krav 
ind i Virkeligheden selv. Det er denne indre, 
Gejseragtig kogende Poesi, der i tunge Tider har 
holdt ham oppe , og det er den , der saa mægtig 
har draget Andre til ham. Det er ogsaa den, som 
ved Genialitetens Under har smeltet hans religiøse 
Anskuelse ind i Udfoldningen af Historiens Billed- 
verden og virker igjennem den med Overtalelsens 
sejrrige Kraft. 

Saaledes havde Grundtvig paa sin Vis gjen- 
nemført den Løsning, den tyske Theologi overfor 
Strauss ikke vidste nogen Udvej til at finde. Og 
han havde middelbart langt stærkere peget paa 
den Brøst, hvoraf Strauss's Betragtning lider, end 
de theologiske Gjendrivelser i deres umiddelbare 
Polemik havde formaaet. Den store Svaghed hos 
Strauss er en uforsonlig Splid imellem det i Idéen 

Sande og saa det historisk Virkelige. Mod Slutnin- 
gen af sit Skrift mod Strauss havde ogsaa Ullmann 
peget paa den kristelige Kirke selv som »det 
mægtigste Vidnesbyrd imod Opløsningen af Kir- 
kens Grundvold i Mythe« og stillet det Dilemma, 
om Kristus, var en Frembringelse af Kirken eller 
Kirken en Frembringelse af Kristus. Hertil sva- 
rede Strauss, at i Virkeligheden var begge Dele 
Tilfældet: her var intet Enten — Eller. Kirken 
var dannet ved den aandelige Betydning af Kristi 
Personlighed; men Kirken havde i sin første Til- 
bliven omdannet Kristusskikkelsen og undergivet 
den en mythisk Udsmykning ^). Herved blev alt- 
saa, ret beset, det Sande et Ikkevirkeligt og det 
historisk Virkelige et Ikkesandt. Strauss var vist- 
nok ude af Stand til videnskabelig at paavise 
Kristendommens Oprindelse fra et naturligt Ud- 
gangspunkt; men det overnaturlige Udgangspunkt 
var Ullmann paa sin Side ligeledes ude af Stand 
til videnskabelig at paavise. Begge havde de kun 
Ønsket ! 

Hos Grundtvig traadte i Stedet for et per- 
sonligt Ønske, der vil forme Videnskabens Afgjø- 
relser efter Tykke, et personligt Valg, der 
bekræfter Kristendommens Fordring i indre Selv- 



*) Jfr. K. Schwarz: »Den nyeste Theologis Historie« 
S. 115. 



128 



forstaaelse. Og forunderlig nok! se vi hen til, 
hvorledes i Tyskland Orthodoxiens bestaltede For- 
svarer stillede sig overfor Strauss's Værk, finde vi 
ogsaa hos ham en bestemt Udtaleise af, at det 
endelig engang maa komme til et Valg. 

I Forordet til »Evangelisk Kirke tidende« for 
1836 udtalte Hengstenberg sig vidtløftig om Strauss's 
Værk og om Betydningen af, at det var kommet 
frem. Dets Udgivelse faldt ham i Grunden sær- 
deles belejlig. Han var, trods det 1830 lidte 
Nederlag, bestandig naaet videre i sine Operatio- 
ner, og det ovenfor berørte Frafald af ansete 
Theologer, der fra første Færd af havde tilsagt 
ham deres Medvirkning, havde i udvortes Forstand 
paa ingen Maade været ham til Skade. Den Be- 
vægelse, Strauss havde foraarsaget, skulde nu be- 
nyttes til yderligere at befæste hans Stilling; i de 
rørte Vande kunde han med Udsigt til ny Fangst 
udkaste sin orthodoxe Angel. 

Han begyndte med at erklære Strauss's Værk 
for »en af de fornøjeligste Tilsjoieladelser paa den 
moderne Theologis Omraade« ; det havde afsløret, 
hvad den nye Tids Aandsdannelse bar i sit Skjold ; 
det havde revet Tvetydighedens Maske af den 
Hegelske Filosofi og vist, at Aabenbaringens Ind- 
hold ophørte at være Religion ved at omsættes i" 
Videnskabens Former. Saaledes forholdt det sig 
i Virkeligheden, og den afgjørende Sikkerhed, 

hvormed dette blev godtgjort, er netop Værkets 
store og blivende Fortjeneste. Dette Fortrin blev 
imidlertid af Hengs tenberg opfattet som Tegn paa 
et fordærvet Sind. Den Hegelske Filosofi havde 
i Strauss fejret en Triumf, »der lignede Satans, 
da han for i Judas«. Med Ro og Koldblodighed 
rørte Strauss »ved Herrens Salvede <^ ; af hans Øjne 
»randt ikke engang en Vemodstaare « . »Han har 
en Leviathans Hjerte, der er saa haardt som en 
Sten og fast som et Stykke af den underste Mølle- 
sten« *). »Den rette Profet lor vor Tid er Jere- 
mias , han , som udraabte i en Smerte , hvis hele 
Bitterhed kun Den vil forstaa, som selv bærer den 
i sit Indre : Ak , gid jeg havde Vand nok i mit 
Hoved, og gid mine Øjne vare Taarekilder, at jeg 
Dag og Nat kunde begræde mit Folks Slagne! 
Ak, gid jeg havde et Herberg i Ørkenen, saa 
vilde jeg forlade mit Folk og drage fi-a det«^). 

I Slutningen af sit Forord siger Hengstenberg : 
»Jo konsekventere Tidsaanden udvikler sig, desto 
umuligere vil det være for dens Tjenere at bilde 
sig selv og Andre ind, at de egne sig til Kirkens 
Tjeneste«. Ogsaa dette havde sin Rigtighed. De 
mod Strauss optrædende Theologer havde noksom 
vist, at de ikke kunde unddrage sig Indflydelsen 



1) -»Evang. Kirchenzeitung^ 1836 S. 36 — 37. 
^) Sammesteds S. 21. 

af Tidens mægtige Aand, og at den videnskabe- 
lige Tænkning mod deres Vilje tvang dem ind 
under sit ubøjelige Herredømme. Til samme Tid 
havde deres Forsvar godtgjort', at ad denne Vej 
var enhver Retfærdiggj øreise af de religiøse Sand- 
heder en Illusion. Dette saa Hengstenberg fuld- 
kommen klart, men det gav ham kun Anledning 
til at slynge Anathema mod Tidens hele Aande- 
lighed, hvis Frugt var Vantro og Gudsfornægtelse^ 
og havde han søgt en Tolk for sin Smerte blandt 
det gamle Testamentes Profeter, saa fandt han ogsaa 
hos disse et Udtryk for sine Trusler mod Tiden. 
»Se, der vil komme et Herrens Vejr med Vrede, 
et skrækkeligt Uvejr vil komme over de Gudsfor- 
gaaendes Hoveder. Thi Herrens grumme Vrede 
vil ikke aflade, før han faar gjort og udrettet, 
hvad han har i Sinde«. 

Her var altsaa ogsaa en Undsigelse, en aaben 
Underkjendelse af en hel Kultur! Ser man det 
rent udvortes, saa gjorde Hengstenberg 1836 det 
Selvsamme, Grundtvig havde gjorde nogle og tyve 
Aar i Forvejen. Men det Tidspunkt var nu 
naaet, hvor den ydre Overensstemmelse kun kunde 
tjene til at gjøre den indre dybe Afvigelse vitterlig 
og aabenbar. 

For det Første maa det fremhæves, at ho& 
Grundtvig var det polemiske Sigte bestandig ble- 
vet snevrere, medens det hos Hengstenberg be- 

standig blev videre. Grundtvig begyndte med en 
polemisk Underkj endelse af hele Tidens Aande- 
lighed, og han endte i sin Optræden mod Clau- 
sen med at rette sine Slag skarpt og bestemt alene 
mod Rationalismen. Hengstenberg begjnidte 
Udgivelsen af sit Blad udtrykkelig for at bekæmpe 
Rationalismen; men hans Polemik bredte sig hur- 
tig i Omfang og blev en hadefuld Kamp imod 
hele den moderne Aandsdannelse. Hengstenberg 
endte altsaa med det, hvormed Grundtvig var be- 
gyndt, og havde blot ikke til sinRaadighed de stærke 
aandelige Indskydelser, der, selv hvor Grundtvig 
blev mest omsløret, aldrig havde fornægtet sig. 

Dernæst maa det vel erindres, at da Grundt- 
vig 1825 optraadte mod Clausens rationalistiske 
Forskning, var han .Bærer af et nyt Princip, der 
viser sig med dæmrende, skjønt atter svindende 
Spor allerede i hans første Optræden, hvorimod 
Hengstenberg, langtfra at kjende eller blot ane 
noget nyt Princip, simpelthen kun udtalte sig for 
en fuldstændig Bortvendelse fra den Vej , den 
nyere Theologi havde betraadt, og krævede Un- 
derkastelse under Skriftens Bogstav som eneste 
Redning. Som Situationen i begge Lande var, 
stod Grundtvig i væsenlig Forstand som Aand 
imod Aandløshed, Hengstenberg derimod stod 
ligefrem som Aandløshed imod Aand. 

Den attraaede Redning søgte Hengstenberg 

9* 

nemlig ingenlunde blot for sit eget Vedkommende ; 
han flygtede paa ingen Maade til noget »Herberg 
i Ørkenen«. Vidt og bredt forkyndte han i sit 
Blad den Udvej, der var at gribe, og søgte, af al 
Magt at tvinge de Gjenstridige. Ganske kort for- 
inden, i 1834 — samme Aar som J. P. Mynster 
besteg Sjællands Bispestol — havde Grundtvig 
udsendt sit livfulde, oplysende Skrift: »Den 
danske Statskirke, upartisk betragtet«, 
der kan betragtes som et Brud med hans tidligere 
Opfatning af Forholdet mellem Stat og Kirke og 
som det første Skridt henimod Forvandlingen af 
Statskirke til Folkekirke. I Tyskland arbejdede 
Hengstenberg paa sin Side fra nu af aabenlyst 
paa bestandig mere og mere at bringe Kirkens 
Anliggender ind under Statens Varetægt. 

Med Statsmagten i Ryggen overtog Hengsten- 
berg fra 1835 selv Rollen som det Herrens Vejr, 
der skulde komme, og lod i »Evang. Kirketiden- 
des« Spalter Himmelens Sluser udlade sig over 
de Gudsforgaaende. Det var ikke blot de nye 
Tilsyneladelser paa Religionens og Videnskabens 
Omraade, der bleve indstævnede for denne selvbe- 
skikkede Dommermyndighed; ogsaa politiske Bevæ- 
gelser samt literære og sociale Spørgsmaal — tit af 
den mest underordnede Art — fik af den Berlinske 
Profet tildelt deres pathetiske Revselsesdom. »Om 
Goethes og Schillers Brevvexling og »Valgslægt- 

skaberne«, om Giftblandersken Gottfried, om Kole- 
raen som Guds Tugtensris, om Kjødets Gjenind- 
sættelse i sin Ret ved det unge Tyskland, om 
Akens Menageri og den Hegelske Filosofi, om 
Charlotte Stieglitz, Rahel og Bettina, om StefFens's 
Noveller samt Eug.' Sues »Paris's Mysterier« fore- 
tog Bladet sig, ikke at give Meddelelse og Op- 
lysning, nej! at fælde Dom og fordømme« ^). Hele 
den nye Tids Gjøren og Laden hvirvledes hen i 
Luerne af det ene og sapame Fordømmelsesbaal. 
Som positive Vidnesbjrd om Kristendommen med- 
delte Bladet til samme Tid brudstykkeagtige Be- 
retninger fra alle Verdens Kanter. Snart læstes om 
den kristelige Tro, der havde udmærket en from 
Bagermester i en Provinsby, snart om deri Fastr 
hed, der var udvist af en lille protestantisk Me- 
nighed i Bohmen med Hensyn til Bevarelsen af 
dens kirkelige Rettigheder, snart om de Tilskik- 
kelser, der vare overgaaede en ædel engelsk Stu- 
dent paa hans Vandring for at uddele religiøse 
Smaaskrifter. ' Bestandig blev Antagelsen af ortho- 
doxe dogmatiske Forestillinger aldeles umiddelbart 
gjort til noget Fortjenstligt, medens BortQemelsen 
derfra blev gjort til en fjendlig Handling mod 
Guds Rige. Denne Samling af kalejdoskopiske 
Stumper traadte hos Hengstenberg i Stedet for 



*) K. Schwarz: »Den nyeste Theologis Hist.« S. 77. 

Grundtvigs storartede historiske Udfoldning. Ved 
Siden heraf fortsattes Udpegningen af Enkeltmænd, 
og anonyme Beretninger om Vantroens Udbre- 
delse indløb allevegnefra — til behørig Efterret- 
ning for de tyske Regeringer ^). 

Saa talentløs den hele' Sammenstykning end 
som oftest er, saa hysterisk og hivende Hengsten- 
berg end viser sig i sin Pathos, saa styredes dog 
det hele Foretagende af en beregnende Forstand, 
der vejede alle Forhold. Alle de onde Instinkter, 
der fandtes i Tiden, fik en Forgyldning af det 
Højeste; alle de uklare, fortumlede Sjæle fik til- 
budt en Ankerplads, der fristede dem ved sin 
Sikkerhed. Derfor blev »Evang. Kirketidende« en 
kirkelig Stormagt, hvis Indflydelse under Tidernes 
gtmstige Vilkaar stadig tog til, indtil den først i 
den sidste halve Snes Aar langsomt er aftagen.* 



*) Ganske kort efter Undsigelsen af Strauss forekom 
(Aargang 1836, S. 526-— 28) under Titlen »Naiv Uvi- 
denhed hos en lærd Theolog« en saadan ofFenlig Ud- 
pegning af Prof. Credner i Giessen. Vi meddele som 
Prøve Slutningen deraf: »Er det ikke højst beklageligt 
at se de hessiske Gejstliges Dannelse betroet en saadan 

Lærd under hvis Hænder de snarere kunne blive 

ægyptiske Præster end evangeliske Sjælesørgere? Kan 
man under saadanne Omstændigheder undres over, at 
der siden det evangelisk-kirkelige Livs Gjenopvaagnen 
i Tyskland hidtil er skudt saa faa nye Blomster frem 
ved Universitetet i Giessen eller overhovedet paa'det 
Darmstadtske Territorium? c 

Det Va)g, Hengstenberg havde truffet paa 
Tidens Vegne, vilde den dog ikke uden Væg- 
ring modtage. Stillingen var efterhaanden i Tysk- 
land bleven en anden. Den gamle Rational- 
isme begyndte langsomt at hensygne, til samme 
Tid som det ved den Splid, dfer efter Hegels Død 
opstod blandt hans Tilhængere, endelig blev vit- 
terligt og almindelig erkjendt, at den højere Tænk- 
ning kun var en Udvikling af Former uden re^lt 
Indhold. I det Forlig mellem filosofisk Dannelse 
<yg sund Menneskeforstand, som Strauss's »Jesu 
Liv« betegner, udtømte sig nu paa den ene Side * 
Rationalismens Virkelighedssans, paa den anden 
Side den højere Tænknings ideale Fordringer. Og 
som Hengstenberg bedst lavede sig til, i stor Stil, 
med rigere Midler og paa bredere Grundvold end 
hidtil , at tvinge den hele Virkelighed ind under 
^n svunden Tids og et snevert Sinds trykkende 
Normer, traadte en ny Anskuelse, med Strauss's 
Eog til Program, med kjæk Fortrøstning og store 
Fremtidsløfter op imod alt det indsnevrende og 
forældede Væsen. Den vilde noget Righoldigere 
^nd en blot metafysisk Luftsejlads. Den vilde, stærk 
ved sin Lidenskabs Kraft og svingende de nye 
Tankers Vaaben, udtrykkelig kæmpe en Kamp 
med den orthodoxe Retning om Livet og Virke- 
ligheden, omforme dem begge og lade dem op- 
5taa i en ny og ædlere Skikkelse. Den mis- 

brugte ^) Hegelske Sætning , at Virkeligheden er 
det Fornuftige og det Fornuftige atter det Virke- 
lige, skulde nu komme til sin sande Ret. Thi 
den suveræne Fornuft skulde herefter dømme Skin 
og Virkelighed imellem og frigjøre Menneskeheden 
for alt gjøglende Blændværk. 

Medens Grundtvig i Danmark var naaet til det 
egenlige Kjemepunkt i sin Anskuelse : at Menneskets 
Væsen først i Kristendommen naa'r sin fulde men- 
neskelige Sandhed og vinder den afgjørende For- 
udsætning for Udfoldnhigen af sit højeste Indhold,, 
fandt der i Tyskland en ny Adskillelse i Extre- 
mer Sted. Dér stod paa den ene Side en An- 
prisning af den positive Religion som eneste Kilde 
til Sandhed og Frelse, der gjorde en bestemt 
Bortvendelse fra Kulturens Formaal, Humanitetens 
Idéer, Historiens ledende Tanker, ja endog For- 
standens oprindelige Krav til Vilkaar for Tileg- 
nelsen. Paa den anden Side stod en kjæk og 
udfordrende Fastholden af den indre Sandhed i 
Menneskets Væsen, af Idéernes Gyldighed og den 
historiske Udviklings Ret, der som Vilkaar for 
alt aandeligt Fremskridt krævede et resolut og be- 
stemt Brud med den positive Religion. 

Det var i -»Hallische Jahrbucher<^ , der fra 
1838 til 42 udgaves af Th. Echtermeyer og Arnold 



*) Se ovenfor S. 68. 

Ruge, at dette store Felttog blev gjennemført. 
Gjennem »Kritiker, Karakteristiker, Korrespon- 
dancer og Oversigter« skulde det aandelige Livs 
faktiske Tilstand over hele Tyskland sættes i sit 
rette Lys og den nye Tidsalder forberedes. Det 
var det »unge Tyskland«, dér her kom til Orde 
i den filosofiske og kulturhistoriske Kritik, til 
samme Tid som det ogsaa i Digtningens Verden 
saavelsom paa det sociale og politiske Omraade 
søgte at vinde Herredømme for sine Idéer og ud- 
sendte høje Bebudelser af den Tingenes Orden, 
der skulde komme. Bladet optog fra »Evang. 
Kirketidende« det udbredte Efterretningssystem ; 
men dets Maal var at meddele sammenhængende 
Oplysninger, der beroede paa indgribende Un- 
dersøgelse og bares af en principiel Grundbetragt- 
ning. Der leveredes saaledes en Række Skildringer 
af tyske Universiteter, som ubarmhjertig afdækkede 
det Pedanteri, der havde sit Hjemsted der, og for 
Samtidens Øje fremstillede et fuldstaéndigt Museum 
af forgjemte Fortidslevninger, et helt Hospital af 
aandelige Invalider. Arbejder man sig gjennem 
de fem mægtige Bind, faar man imidlertid et 
temmelig koldt og utydeligt Indtryk. I negativ- 
kritisk Retning er der . leveret særdeles Meget, som 
er fortrinligt; men de nye Livskilder, de mægtige 
formende Kræfter., de skabende Muligheder, der 
idelig omtales, dem mærker man Intet til. Det 

bliver ved Bebudelsen. Hovedudgiveren Arnold 
Ruge er en grundredelig Karakter , der oprigtig 
tror paa sine egne stærke Ord. Det 'er umuligt 
for ham blot at anmelde en Digtsamling, uden at 
minde Digterne om, at Tiden har nye Opgaver. 
Han venter Alt af den over sig selv klare Men- 
neskeaand og nærer en dyb Foragt for den nye 
Retnings Modstandere og » ihr miserables Bewusst^ 
sein<^. Men der er over. Ruge selv, over hvert 
Ord han skriver, trods al Begejstring og Kund- 
skab, en forunderlig Goldhed, et umiskjendeligt 
Mærke af aandelig Fattigdom. Og hvor dygtige 
Kræfter der end ved Siden af ham arbejdede i Bla- 
det, saa er Kulde og Ufrugtbarhed dets Grundpræg. 
De polemiske Tordenskyer udsende Lyn, men 
ingen oplivende Regn. Det hele Foretagende er 
blevet et literært Mindesmærke over den negative 
Aands indre Selvopløsning, og Andet ikke. Og 
dette Opløsningsværk foregik saa hurtig, at Ruge, 
skjønt han stadig bevarer sin faste Holdning og 
Mine af urokkelig Overbevisning udadtil, i Virke- 
ligheden viljeløst blev hvirvlet med fra den ene 
Position til den anden, indtil Bladet omsider endte 
den yderste Radikalisme. 

Ikke desto mindre begyndtes der i god Tro, 
som om der var vundet en bred klippefast Grund- 
vold, et uanfægteligt Jordsmon, hvorpaa den nye 
Kulturs Bygning med Tryghed kunde rejses, me- 



139 



dens rundtom alle Mindelser om Fortidens Aands- 
tyranni forgik i det kritiske Jordskælv. Dette 
faste Udgangspunkt var, som anført, Strauss.. 
Han optraadte selv allerede i det første Numer 
som Bladets Medarbejder med en Artikel om Ju- 
stinus Kerner, og der forløb kun et Fjerdingaar, 
saa bragte Bladet en Række Artikler om Strauss 
af den senere berømte Æsthetiker Vischer, som 
hverken var mere eller mindre end en Apotheose 
af den endnu ikke 30aarige Forfatter af »Jesu 
Liv«. Saa betydningsfuldt ansaas hans Værk for 
at være, at Vischer, til fuld Forstaaelse, mente at 
burde forudskikke en Skildring af den særegne 
Afskygning af den tyske Folkestamme, hvoraf 
Strauss var fremgaaet, nemlig den schwabiske. 
Den folkelige Naturgrund, af hvilken ogsaa Schiller, 
Schelling, Hegel og Uhland vare oprundne, havde 
af sit rige Skød fostret den nye Tids Høvding: 
han var den sejrstærke Udfoldning af de Kræfter, 
der gjærede uklart og higende i et helt Folk. 
Afhandlingens Titel er: »Dr. Strauss og Wiirtem- 
bergeme«., og dens indledende Ord vise bedst, 
med hvor store Forventninger om et nyt og fro- 
digt Aandsliv den Strauss'ske Kritik var bleven 
modtagen: »Strauss har ved sit Skrift om Jesu 
Liv paa en Maade, der er Hundredaaréts Opgave 
værdig, sluttet sig til Rækken af dem, der udfri 
Aanden af Bogstavtjenesten. Han hører til hine 

repræsentative Mænd, der samle en lang Kultur- 
proces's forskjeliige Radier i ét Brændpunkt, og, 
idet de bringe det Givne og Forberedende til en. 
bestemt Afslutning, netop derved begynde en ny- 
Række Virkninger og optræde skabende. Han 
deler med alle beslægtede Heroer i Aandens Hi- 
storie den Skæbne, at de samtidige Slægter, som 
ere rodfæstede i en efter sit Princip tilbagelagt og 
forældet Udformning af Aanden, kun formaa at 
opfatte hans Fremtræden fra den negative Side 
og, overseende den positive Grundvold, kun be- 
tragte ham som en ødelæggende Aand. Den 
Karakteristik, jeg her vil forsøge, er ikke for disse 
Hundredaarets Oldinge, men for dem, der, selv 
ungdommelige, vove at anerkjende og ofFenlig 
hylde det Ungdommelige og Frihedskraftige i denne 
Tilsjoieladelse«. i^Hallische Jahrbikher<(' 1838* 
S. 439.) 

Ikke desto mindre hengik der kun et Par 
Aar, saa var Strauss ikke mere Tidens Bevægelse 
voxen. Rigtignok udgav han i Mellemtiden sit 
andet Hovedværk: »Den kristelige Troslære i sin 
historiske Udvikling og Kamp .mod den moderne 
Videnskab«, og viste heri med ubønhørlig Sikker- 
hed, hvorledes ethvert Dogme under Tidernes 
Vilkaar opstaar, udformer sig, faar sit fulde, kir- 
kelige Præg, sin faste, afsluttede Skikkelse og 
dernæst splittes og hensmuldrer ved den indre 

Modsigelse, som først den fuldendte dogmatiske 
Udarbejdelse lader komme tilsyne. Thi naar Vi- 
denskaben som tjenende Aand har været brugt 
til at naa Fuldendelsen, saa river Videnskaben, i 
Kraft af den Ret, som ved selve Paakaldelsen er 
tildelt den, i sit eget Navn den færdige Bygning 
ned igjen. Og medens Strauss i »Jesu Liv« endnu 
var tilbøjelig til at søge Forsoning med den po- 
sitive religi^ise Tro, ender han her i det bestemte 
Dilemma: enten religiøs Antagelse eller videnska- 
belig Fastsættelse. Religionen grunder i den 
uklare, sanselige Forestilling, den videnskabelige 
Vished i den tydelige, selvbevidste Tanke. Da 
intet Forlig er muligt, faa de Troende og de Vi- 
dende at lade hverandre i Fred og gaa af Vejen 
for hverandre. Den Hegelske Opfatning, at Re- 
ligion og Filosofi ere to Udtryk for det ene og 
samme Absolute , spøger endnu hos Strauss og 
hindrer ham i mere vidtgaaende Konsekvenser. 

Men Tidens Fordring gik videre ! Dens vilde 
Viejr rykkede op i hele sin Vælde, bortskyllede 
Strauss's Dilemma og fortrængte ham selv som 
Bevægelsens . Leder. I »Kristendommens Væsen« 
af L. Feuerbach blev Religionen udtrykkelig 
bestemt som et foreløbigt Trin i Menneskehedens 
Udvikling, hvilket Aanden, naar den er naaet til 
fuld Selvklarhed, aldrig vil kunne vedkjende sig. 
Han har en langt skarpere Opfatning end Strauss 

af det for Religionens Væsen Afgjørende, som der 
da overhovedet hos Feuerbach, i Fornægtelsens 
Interesse, for at skærpe Indsigelsen og afdække 
det Fornuftstridige , røber sig et dybt Blik for re- 
ligiøse Sjælstilstande. Den gamle Hegelske Ven- 
ding fik ikke Lov til mere at gjælde. »I Religio- 
nen er Billedet Sagen selv«. For den religiøse 
Bevidsthed er Forestillingen ikke den Form, hvori 
et rationelt Indhold billedlig anskues, men er i 
Karakter af Billede selv Aandens højeste Indhold ; 
for den Bevidsthed derimod, der vil et rationelt 
Indhold, er Religionen ikke mere til. Og derfor 
er det Aandens ubøjelige Fordring, at de religiøse 
Skyspejlinger endelig engang gjennemskues og^ 
derved bringes til at fordunste. Religionen brin- 
ger gjennem Fantasien Mennesket .i Forhold til sit 
eget Væsen : det er dens Sandhed ; men denne 
Sandhed forvanskes strax, idet Mennesket kommer 
til at opfatte Fantasibilledet af sit eget Væsen som 
en udenfor Verden staaende overnaturlig Gud. Er 
Mennesket først traadt i et begribende Forhold 
til sig selv, indser han Utænkeligheden af noget- 
somhelst Væsen, der er af højere Art end det 
menneskelige. Derfor bliver og"saa Hegels abso« 
lute Idé ligesaa ubarmhjertig stødt fra Tronen 
som Religionens Gud. Hegel havde gjort den 
menneskelige Selvbevidsthed til Gjennemgangspunkt 
for det Absolute ; men kan det Absolute ikke blive 



M3 

til uden dette Gjennemgangspunkt , saa er det i 
Virkeligheden ved den menneskelige Selvbevidst- 
hed, det bliver til; men heraf følger, at det, fast- 
holdt i Adskillelse fra denne, er en slet og ret 
Illusion, Frugten af et sygeligt Dobbeltsyn, der 
lader Mennesket se fejl ad sit eget menneskelige 
Væsen. Bort derfor med Metafysiken! Herefter 
have kun to Videnskaber Gyldighed, Videnskaben 
om den ydre Natur og Videnskaben om Menne- 
skevæsenet: Fysik og Anthropologi. Disse to Vi- 
denskaber skulle være Menneskehedens Ledestjer- 
ner og føre den udover den middelalderlige 
Dunkelhed — udover Kristendommen. 

Der er hos Feuerbach en saadan Yppighed, 
Fantasikraft og Lidenskab, og man sporer i hvert 
Ord en saa fuld Nærværelse af en helstøbt, fuldt 
overbevist Personlighed, at han allerede derved 
virker langt mægtigere end Strauss, hvis Prosa jo 
vistnok, for en Tysker, er overordenlig klar og 
renlig og ofte' udstyret med træflfende Billeder, 
men hos hvem man savner hint Sindets fulde 
Aandedrag, der virker saa overtalende overalt, 
hvor det høres, og som intet Andet erstatter. Da 
Feuerbach desuden med kjæk Besluttethed drog den 
Konsekvens, Strauss var stanset ved, blev han 
hurtig det Midtpunkt, hvorom den hele Bestræbelse 
i »Halltsehe Jahrbiicher* grupperede sig. Næsten 
rørende er det at læse en Indstilling fra Ruge til 

den sachsiske Indenrigsminister^) for at udvirke 
en Fritagelse for nogle af den Leipzigske Censur 
foretagne Udstregninger i en Artikel af Feuerbach. 
Forf. betegnes som »et af de mest udmærkede 
Hoveder blandt de nulevende Filosofer« ; den Af- 
handling, han har indsendt, er »vidunderlig gri- 
bende« og »i Sandhed henrykkende« ; der gjøres 
i den et ^weltbewegender Schrttt«, idet den gam- 
melhegelske Retnings Hykleri afdækkes^). 

Denne Indstilling er fra Marts 1839, og den 
Afhandling, hvis ubeskaame Optagelse Ruge vilde 
sikre Bladet, udkoqi senere fuldstændig under 
Titlen »Filosofi og Kristendom« og danner Ind- 
ledningen til »Kristendommens Væsen« , hvori 
Feuerbach taler helt ud. De verdensbevægende 
Skridt fulgte imidlertid paa hverandre med for- 
bavsende Hurtighed! Ruge mistede vistnok 
intet Øjeblik sin tillidsfulde Fortrøstning. Endnu 
i Forordet til > Deutsche Jahrhiicher^ — thi for 
at undgaa at komme under preussisk Cen- 
sur udgik Bladet fra Juli 1841 under denne 
Titel — erklærer han med pathetisk Forvis- 
ning: »Der er kun ét Himmeltegn, som giver 



*) Bladet blev nemlig trykt i .Leipzig og var under sach- 

sisk Censur. 
•) Jfr. ^Anekdota zur neuesten deutschen Philosophie und 

Publicistik^, Heratisgegehen von Arnold Ruge, I. 

S. 6. 

<ien aandelige Verden Lys og Varme, det er 
Sandheden, og denne Stjernes Navn er — Filo- 
sofi«. Men han maatte dog snart indrømme, at 
Lyset var en Smule vexlende. Næsten samtidig 
med »Kristendommens Væsen« udkom »Kritik af 
Synoptikemes evangeliske Historie« af Bruno 
Bauer, og atter blev Journalens fornemste Be- 
vægkraft en anden. 

Bruno Bauer er, fra forskjellig Side set, et 
nyt Udtræk baade udover Strauss og udover 
Feuerbach. Strauss havde i »Jesu Liv« antaget 
en historisk Tradition , hvoraf de kristelige Fore- 
stillinger havde udviklet sig; dette var, ifølge 
Bauer, at blive staaende paa Halvvejen, thi herved 
havde den orthodoxe Tro faaet sit Afbillede in- 
denfor den negative opløsende Forskning. I Mod- 
sætning hertil' roser han sig af at have afhugget 
Traditionens Hydra dens sidste Hoved. Der er i 
Evangelierne ikke et Atom historisk Sandhed. De 
ere heller ikke Produkter af Menighedens ubevidste 
Digtning, men ere fremgaaede af den frie ska- 
bende Selvbevidsthed, d. v. s. af bevidst Fiktion. 
Dette stræber han i det Enkelte at eftervise, idet 
han overalt blotter de evangeliske Forfatteres for- 
mentlige Selvmodsigelse og Tankeløshed. Evan- 
geliernes Kristus vilde som virkelig historisk Skik- 
kelse ogsaa være en Tilsyneladelse, for hvilken 
Menneskeheden maatte grue ! De evangeliske For- 

10 

kællinger indeholde Træk, som ere en dyb Kræn- 
kelse ^f Menneskenaturen. Og medens Kristen- 
dommen hos Feuerbach endnu betragtes som et 
historisk gyldigt Trin i Aandens Udvikling, om 
end med skæmmende Mærker af Sanselighed og 
Dunkelhed, saa er den ifølge Bauer en Vampyr, 
der bestandig har udsuget Menneskehedens Blod 
og Liv. — Vi ere her naaede til det ligefremme 
Modstykke til Grundtvigs historiske Anskuelse; 
men hvilken Historiens sande bevægende Kraft 
da er, fik de negative Aander rigtignok aldrig 
oplyst ! 

Bauer havde oprindelig tilhørt den ældre He- 
gelske Retning, hvis golde Formalisme han aldrig 
kom udover. Det har en vis Betydning, at det 
netop var en Strid med Hengstenberg , der 1839 
bragte ham over paa den modsatte Side. Thi Br. 
Bauer er det negative Udslag af den Sandhedstrang, 
den Klarhedslængsel, af hvilken Theologiens ufrie 
Tænkning er en fortsat Krænkelse. Han er lige- 
som et Billede paa Theologiens onde Samvittighed, 
han hjemsøger den som et natligt Spøgelse, han 
rider paa dens Bryst som en Mare. Bauer savner 
Feuerbachs psykologiske Blik, hans dybe For- 
staaelse af den menneskelige Sjæl, ligesom han da 
ogsaa savner hans digteriske Yppighed og vul- 
kanske Fantasi; der fattes ham ligeledes totalt 
historisk Sans samt Syn for Liv og Udvikling. 

Han har kun Syn for Et, nemlig, at der er et 
Krav paa intellektuel Klarhed, paa fuld og tydelig 
Redegjørelse , som af Theologien er lemlæstet og 
mystificeret, og, uden selv at kjende nogen frugt- 

m 

bar konkret Tilknytning, fremsætter han dette 
Krav med en underlig abstrakt Lidenskabelighed, 
en halvafsindig Vidensfanatisme. Hans Bevisførelse 
bevæger sig gjennem lutter Smædeord, han taler 
kun med fortrukne Miner og fraadende Mund og 
er som Inkamationen »af den med Vandskræk 
slagne Logik« ^)\ 

Saa dyb var dog Tidens Følelse af, at Theo- 
logien var en Krænkelse af Aand og Fremskridt, 
at selv denne uhyggelige Skikkelse og hans ra- 
sende Paatale kunde tilvende sig Opmærksomhed 
og knytte Forventninger til sig. I ii Deutsche Jakr^ 
bucher« for 1841 (S. 417 — 18) findes en særdeles 
klar og velskreven Artikel af »En Berliner« i An- 
ledning af Bauers Kritik over Synoptikeme. Der 
udtales heri ligefrem, at Strauss ikke længer staar 
i Spidsen for Bevægelsen; »mere resolute, hen- 
synsløse og farlige Kritikere ere optraadte, og 
Bauers Skrift har, saa at sige, gjort Strauss's Bog 
om Jesu Liv antikveret, ligesom hans Troslære, i 
samme Øjeblik, den saa Lyset, fandt en overlegen 
Modstander i Feuerbachs Værk om Kristendom- 



*) K. Schwarz: »Den nyeste Theol. Hist.« S. 128. 

mens Væsen«. Den nye opløsende Kritik er ble- 
ven splidagtig med sig selv, det er en Kamp som 
i Revolutionens Tid mellem Bjerget og Gironden. 
Forf. slutter sig ikke til nogen Enkelt; hans Stil- 
ling er afventende. »Af denne Kritikens Kamp 
med sig selv er det, at Opklaringen af de nuvæ- 
rende forstyrrede religiøse Tilstande maa ventes«, 
og han udtaler nu det Haab, at Regeringerne ville 
lade de Mænd, der staa i Spidsen for Udviklin- 
gen, uhindret kæmpe Kampen ud. Denne Ud- 
talelse godkjender Ruge ganske og aldeles. >Vi, 
som leve videnskabelig med«, siger han, »vi føle 
Vægten af denne Tids videnskabelige Problemer; 
men til at løse dem kræves der Tid, Besindelse, 
Overvejelse og de samme Studier eller ganske lig- 
nende og ligesaa omfattende som de, der ligge 
til Grund for de epokegjørende Bøger. Hvad 
nærværende Tidsskrift angaar, saa vil det snarere 
være Kampplads end gjøre sig til Kampdommer«. 
Hvor forandret fra dengang Vischer i 1838 ud- 
talte, at nu var der vundet en sikker, uomtvistelig 
Grundvold, paa hvilken en ny Aandsdannelses 
Bygning kunde rejses! Den ærlige Ruge maa 
indrømme, at det er Grundvolden selv, de Kyn- 
dige fiørst skulle blive enige om. 

I November 1 84 1 fremkom i Tidsskriftet > Theo- 
logische Schamlosigketieni^ af Br. Bauer , som var 
det vildeste og voldsomste Indlæg, det endnu 

havde bragt. Feuerbach havde 1839 (j>Hallische 
Jakrbucher^ S. -439) udtrykkelig erklæret, at han 
kun angreb Religionen *i dens li ter ære Repræsen- 
tation somTheologi«. Bauer gjorde lige det Om- 
vendte : han angreb Theologien under Religionens 
Navn. De orthodoxe Theologers Tykhudethed og 
Aandsforhærdelse blev skildret som Tros frug- 
ter. »Den gode gamle Tid«, der endnu holdt 
paa videnskabelig Bevisførelse, var ikke Troens 
sande Tid; den nuværende Tid, hvor Viden, 
»denne Ondskabens I)jævel«, helt var fornægtet, 
hvor Hykleri, Nederdrægtighed og bevidst For- 
drejelse blomstrede , den var Troens udkaarne 
Tidsalder. — Alt er her Haan, Gift og Vrede. 
Vistnok er Forargelsen kommen fra Theologien 
selv ; men Afhandlingen er ingen mægtig Indsigelse, 
den har kun pathologisk Interesse som Billede af 
en Sygdom, Tidens opsamlede Smitstof havde 
fremavlet. 

Dog, end ikke Bruno Bauer var fuldt paa 
Højden af sin Tid. Hvor megen Selviskhed der 
end var i hin Udstrømning af Had og Nag, som 
i det Mindste delvis var foranlediget ved Angreb, 
der vare gjorte paa hans Kritik, saa vilde han 
dog hævde Noget, der havde Gyldighed ud- 
over ham selv. Der blev imidlertid hurtig gjort 
et nyt »Skridt« , som kastede hvert Hensyn til 
det Almengyldige overbord. Dette blev gjort 

ved Max Stirner. Strauss havde bestemt det 
Absolute, Guddommelige som det, der reaKserede 
sig i det Uendelige gjemiem Menneskeheden. 
Feuerbach havde omstyrtet saavel den aabenba- 
rede Religions som den absolute Filosofis Idoler 
og gjort Mennesket selv til det Absolute; men 
han havde dog stadig hævdet, at Menneskevæse- 
nets Sandhed først kom til sin Ret i Slægten. 
Bauer havde lagt Vægt paa den frie Selvbe- 
vidsthed, men underforstaaet dens almengyldige 
Karakter. Stimer vilde kun Selvet som Individua- 
litet — det Almengyldige var en bleg Begrebs- 
fantasi som alt det Andet; for ham blev Feuer- 
bach selv en »Theolog«, en »troende Hykler«, en 
»Trællesjæl«. Skriftet ^Der Einzige und setn Ei- 
genthum<f prædikede Selvets selvisk ubegrænsede 
Ret; det var ikke mere Religionen, det var alle 
ideale Magter, al sædelig Orden, al Kjærlighed og 
Hengivelse, der blev overdænget med hujende Haan. 
Ogsaa Forbud paa disse skingrende Toner fandt Vej 
til '»Deutsche Jahrhucher^, Bauers mefistofeliske 
Spot blev overdøvet af Gadedrengenes Piben i 
Fingrene. Den frivoleste Berliner-Vittighed blev 
sat i Højsædet som »Verdensret«. Ruge lod for- 
tumlet »Skridtene c efterfølge hverandre, og det 
var et sandt Held for ham personlig, at t^ Deutsche 
Jahrhiicher<i i Aaret 1843 ved en Regerings- 
foranstaltning bleve tvungne til at gaa ind. Det 

allersidste Skridt blev han derved uden Ansvar for. 
Den Mindelse om Aandens Selvgyldighed, der dog 
«ndnu var i Berliner-Kritiken , udslukkedes nem- 
lig snart i den krasseste Materialisme, der gjør 
Aanden selv til en slet og ret Frembringelse af 
Naturkræfter. Det bekjendte : » Ohne Phosphor kein 
Gedanke<^ \ er i Virkeligheden Afslutningen af hin 
kjække heltemodige Bestræbelse, der vjlde smelte 
den hele Tilværelse i den kritiske Tankes Ild og 
lade den opstaa forfra i lutret Renhed. — Endnu 
er Verden aldrig bleven gjenfødt ved Kritik! 

Den falske Positivitet var Skyld i, at de skarpe, 
negative, ætsende Elementer i Tyskland ikke 
gjorde den Gavn, de skulde. Det religiøse Ind- 
hold blev ikke ved Nægtelsens Hjælp udskilt i sin 
Renhed; Tanken blev ikke sat i Arbejde for at 
finde det Princip, hvori det i sin Fylde kan rum- 
mes. Orthodoxien forholdt sig stille og afventende. 
De negative Aander mødte, efter at Bevægelsen i 
Anledning af »Jesu Liv« havde sat sig, ingen 
synderlig Bekæmpelse fra Theologernes Side ; disse 
vare , som der vittig stod i Berlinerens Artikel, 
»emigrerede, da det blev til Alvor med Revolu- 
tionen«. Men de negative Aander afmattede 
hurtig hinanden indbyrdes og bleve inden føje 
Tid som Zitteraal, der have givet deres Udladning. 
Thi Tivad selv de betydeligste af dem senere have 
foretaget, staar i næsten parodisk Misforhold til 

de Profetier og Forjættelser, der hilsede deres 
Fremtræden *). Da saa Matteisen var indtraadt og 
Tomheden bleven aabenbar, og det religiøse For- 
hold paany lod sin Tynge mærke i de Samtidiges 
Sind, stod den orthodoxe Theologi rede som i 
sin Tid de bourbonske Prinser, ligesaa blind, 
ligesaa haardnakket, ligesaa ubelært som disse, og 
drog paa udvortes Maade Fordel af Situationen. 
Nylutherdommen begyndte at oprinde over 
Tyskland: det var de negative Aanders Overmod 
og Forvildelse, der lod den vinde Magt. 

En gunstig ydre Omstændighed var det dog^ 
at Frederik Wilhelm IV i Aaret 1840 kom til 
Regeringen. Med ham kom den middelalderlige 
Trosbegejstring og det dybe kirkelige Sind — 
^^gg^ Dele vaskede i Nuddelsuppe! — til at be- 
klæde Hohenzollernes Trone. Kongen var theo- 
logisk Amatør. Intet af Hengstenbergs Skrifter 
savnedes i hans Bibliothek, og han var »Evang. 
Kirketidende«s paalldelige Læser. Saa stærk følte 
Hengstenberg sig, at han brød med den pieHstiske 
Opvækkelse, der fra første Færd af havde løftet 
ham i Vejret. Hvad der boede i det menneske- 
lige Selv, var ikke til at forlade sig paa: det 



1) Jfr. Rudolf Schmidt. Sex Foredrag. Kbhvn. iSyS. 

S. 113—17- 

Ny Anmærkning. 

havde Tiderne vist. Den objektive Kirkeligheds 
faste og imponerende Bygning, paa den var det, 
at Blikket nu alene burde henvendes. 

Ved den nye Konge fik den orthodoxe Be- 
stræbelse en vis ydre Glans, den tidligere havde 
savnet. Fuldførelsen af KøUns Domkirke blev 
gjort til et vigtigt Samfunds- Anliggende ; der blev 
oprettet et Bispesæde i Jerusalem, og tillige blev 
Schélling kaldt til Berlin for med sin nye Aaben- 
baringsfilosofi at overvinde den gudsfornægtende 
yngre Hegelske Skole. 

Men ved Siden heraf sørgede Kongen rigtig- 
nok for, at Kirken kom til endnu langt mere at 
gaa Statsmagten til Haande end før, og foruden 
Schélling drog han en ny Mand til sig, hvis 
særegne Talent gjorde ham i høj Grad skikket 
til at udarbejde de stemningsrige Antydninger, 
der findes i Hengstenbergs gammeltestamentlige 
Lyrik, til en fuldstændig videnskabelig formuleret 
Doktrin. Denne Mand var Juristen Julius Stahl. 

Forenet i nært Venskab med Hengstenberg 
stræbte Stahl i Samstemning med denne at løsne 
den fra Aaret 1817 i Preussen bestaaende Union 
mellem den lutherske og reformerte Kirke. I dette 
Øjemed virkede han paa Generalsynoden i Berlin 
1 846 og kæmpede med stor Dygtighed mod Mæg- 
lingstheologerne Nitzsch og J. Miiller, hvis Hang 
til mæglende Udsoning her , paa det kirkelige 

Omraade, havde ulige større Gyldighed end paa 
det videnskabelige. Men Stahl lededes af et 
rigtigt Instinkt: »den rene Lære« i den yderste 
konfessionelle Bestemthed var det Grundlag, 
hvorfra hans egen Lære maatte gaa ud! Og 
ikke blot stræbte Stahl tilbage til Luther — 
han blev tillige Opfinder af Adskillelsen mel- 
lem den ægte Luther og den fordunklede, med 
Tidens ydre Mærker behæftede Luther. Vist- 
nok er en saadan Adskillelse gyldig. Luther bar 
Reformationens Princip frem som en mægtig per- 
sonlig Fordring og udslyngede de store forløsende 
Tanker: Retfærdiggj øreise ved Troen, det almene 
Præsteskab, den usynlige Kirke, med Lidenskabens 
Fart og Formløshed. De Udskejelser, hans egne 
Slagord afstedkom, saavelsom Hensyn til den fak- 
tiske Ordning bevirkede senere en Begrænsning; 
der blev lagt forøget Vægt paa Naademidlerne 
og »paa Grund af den ydre Orden« tillige paa 
den Lærerstand, hvis Hverv det var at forvalte 
dem. Bestræbelsen hos Stahl gik imidlertid ikke 
ud paa at opløse de trange Bekjendelsesformler i 
Principets egen Frigj øreise, men tvertimod paa 
saavidt mulig at kvæle selve det frigj ørende Prin- 
cip i Formlerne. Tanken om Retfærdiggj øreisen 
ved Troen trængtes tilbage, og de af Kirken for- 
valtede Sakramenter træde i Forgrunden, dog atter 
kun for at tjene til Forherligelse af den synlige 

forvaltende Kirke, der forlener sine Tjenere »Nøgle- 
magten« og beklæder dem med det af Gud indstif- 
tede gejstlige Embede, der staar over Menigheden. 
Over Kirken, som Uddeler af det af Gud ind- 
stiftede Embede, staar saa rigtignok den suveræne 
Kongemagt, der ligeledes er af guddommelig Op- 
rindelse, og varetager dens Tarv. Den hele Lære 
blev praktisk sekunderet af Hengstenberg i »Evang. 
Kirketidende«. De blomstrende Trosp Ian ter bleve 
kjærligt nævnede; de ufrugtbare Tjørne, de gjen- 
stridige Tidsler bleve udpegede for den kongelige 
Gartners aarvaagne Øje. Og Virkningen var over- 
ordenlig! En fanatisk Iver for at føre det kirke- 
lige Liv fra Halvhed, Opløsning og Usikkerhed 
tilbage til Bekjendelsens sikre, betryggende Havn 
kom over den unge Gejstlighed. Da Unionen 
var i sin Nyhed, var den faste Vedhængen ved 
den lutherske Særbekjendelse kommen enkelte 
redelige og ubøjelige Gammellutheranere dyrt at 
staa (H. Steffens). Tiderne havde nu forandret 
sig ; der var nu ved den samme Vedhængen kon- 
gelig Huld og Bevaagenhed at vinde, og dette 
gjorde, at den gamle lutherske Bekjendelse over- 
alt blev forkyndt med glødende Tunger. »Den 
yngre gejstlige Slægt var allerede vunden for den 
begunstigede Moderetning; ungdommelige Hedspo- 
rer erklærede overalt fra Prædikestolene deres 
Menigheders hele religiøse Anskuelse for hedensk 

Vantro og de ærværdigste ældre Embedsbrødre for 
uomvendte Verdensbørn. Alt, hvad Fædre og 
Bedstefædre havde elsket og holdt i Hævd og — 
— opbygget sig ved, det blev pludselig dømt ned 
i Helveds Afgrund«^). 

Nylutherdommen udviklede sig dog ikke gjen- 
nem saa hurtige Faser som den radikale Retning, 
hvis modsvarende Extrem den var. Den befæstede 
sig uden særdeles betydningsfulde Overgange i 8 
Aar; det var først Revolutionen i 1848, der gav 
den et stærkt ydre Motiv, som den med sikker 
Raadsnarhed forstod at drage sig til Nytte. I 
Tiden efter dette Aar falder først det egenlig 
storartede Gjennembrud, hvor den højrøstet kom- 
mer til Orde i næsten alle de tyske protestantiske 
Lande, og for Stahls Vedkommende danner den 
overvundne Revolution det Fodstykke, han havde 
behøvet for at give sin Doktrin paa engang dens 
Fuldendelse og fulde Eftertryk. 

Det er aandrigt sagt, at Aaret 1835 var den 
tyske Theologis 1848; Tysklands politiske 1848 
naaede paa sin Side ikke ud over hint theologiske 
Revolutionsaar. Det Misnøje, den negative Ret- 
ning, navnlig i sine mere vulgære Former, havde 
udbredt overalt i Samfundet, formaaede vel, da 



*) Jfr. Fr. Nippold: 's>Handhuch der neuesten Kirchen- 
geschichte seit der Restauration von 1814«^ S. 337. 



Stødet uden&a blev givet, et Øjeblik at kuldkaste 
de bestaaende Tilstande; men den Uformuenhed 
til at opstille et nyt frugtbart Princip, der havde 
været betegnende for Nægtelsen, da den gjorde 
Omvæltning i Literaturen, stadfæstede sig du paa 
det virkelige Livs Omraade. Et Billede af den 
radikale Bevægelses indre Holdningsløshed vare de 
saakaldte ^frie Menigheden, der allerede i Aaret 
inden Revolutionen (30te Marts 1847) havde stridt 
sig frem dl en af Staten anerkjendt Tilværelse, 
men som i 1856 paa kongelig Betaling igjen 
bleve opløste. Denne Opløsning vai foraaavidt 
berettiget, som de i Forvejen ved indre Splittelse 
havde opløst sig selv. De vare som et glimtenile 

væltningstilstand var hurtig forbi, og den- absolute 
Kongemagt tog i al Ro Hævn for den Ydmygelse, 
den havde lidt. Den Træthed og Skuffelse, den 
Vammelhed og Forargelse, som den ufuldbaame 
politiske og religiøse Gjenfødelse havde fremkaldt, 
kom over hele Tyskland den virksomme og aar- 
vaagne Reaktion imøde. Den falske Idealisering 
af den aandelige Ufrihed og Nedtrykkelsen af 
Menneskenaturens ædleste Krav kom nu til Orde 
med virkelig Veltalenhed og rev ikke faa bega- 
vede Mænd med sig. Den religiøse Indsnevring 
fik et saa uforbeholdent Udtryk, som end ikke 
Hengstenberg i sine profetiske Syner havde vovet 
at haabe. I ti Aar steg Reaktionens vilde Vande 
højere og højere, indtil efterhaanden ogsaa den 
sank sammen i indre Magtløshed og, som tro 
Modbillede til den negative Radikalisme, lod det 
blive tydeligt og aabenbart, at den var uden no- 
get sandt og livskraftigt Princip. 

Allerede umiddelbart efter, at den revolutio- 
nære Bevægelse var kuet, gjorde Hengstenberg en 
sindrig Anvendelse af de bibelske Ord Gog og 
Magog paa det frække Demagogi, der havde 
rejst sig mod Guds Statholdere paa Jorden, lige- 
som han, hvad særlig det kirkelige Spørgsmaal 
angaar, udtalte, at i den nuværende Kirke er 
»deres Tal, som ikke have bøjet Knæ for Baal, 
saa ringe, at de ikke kunne gjøre Fordring paa 

de Helliges Forret, selv at vælge deres Styrere«. 
Men dette var kun et stemningsrigt Præludium. 
Den klare og tydelige Udtalelse blev given af 
Stahl. Han afslørede nu fuldstændig sip Lære, 
tog aldeles direkte Motiv af den nys overvundne 
Omvæltning og holdt 1852 i »Evangelisk Fore- 
ning« sit berømte Foredrag: »Hvad er Revo- 
lutionen « ? 

Stahl var en født Jøde, og han er i Besiddelse 
af alle de Fortrin, som udmærke den jødiske 
Aand, hvor den gjør sig gjældende i Literaturen: 
Sans for Teknik, ydre Formfuldendthed, behændig 
Tilrettelægning og vittig Pointering ; men han lider 
til samme Tid af den jødiske Aands store Brøst: 
at være midtpunktløs og ikke have Rod i en 
eneste substantiel Tanke. Hans Forhold til den 
Sag, han forsvarer, er i Virkeligheden kun den 
skarpsindige Advokats, der vil bringe det bedst 
mulige Resultat ud for sin Klient. Han begyn- 
der med at fastsætte den store afgjørende Mod- 
sætning, hvis Betydning den stedfundne Udvikling 
havde bekræftet, og under Synspunkt af hvilken 
Bevægelserne i den moderne Tids aandelige Liv 
fremdeles alene ville kunne forstaas; men under 
denne Modsætnings Ordlyd indsmugler han med 
en Virtuositet, hvis eneste sande Navn er Aands- 
forbrydelse, et falsk og for dens Væsen iremmed 
Indhold. 

Hvad giver Mennesket fuld og tryg Selvbe- 
siddelse og indre Forsoning: Troens Samvi- 
den medGud eller Menneskets begribende 
Viden af sit eget Væsen? Dette er den 
store Modsætning, som Udviklingen overalt i Evropa 
har tjent til at skærpe for alle tænkende Hoveder ; 
men Stahl har maaske den Fortjeneste først at 
have givet den sit strængt bestemte , tydelige 
Udtryk. Han bringer det ligeledes til Tydelighed 
— thi ogsaa her har Hengstenberg kun anslaaet 
de indledende Akkorder — , at Visheden kun vin- 
des ved et Valg, en Tro: Troen paa Gud og 
»Mod troen paa Mennesket« staa overfor hinanden. 
Vælger Mennesket Troen paa sig selv, da løsrives 
han, ifølge Stahl, fra Gud og farer vild i sit eget 
Væsen. Han fristes da til djævelsk Selvforgudelse 
og rejser sig med forblindet Hovmod mod sit 
Ophav. Han forlader sig paa sin egen Fornuft, 
føler sig tryg nok ved sin egen Begribelse og ved- 
kj ender sig ingen Trang til Aabenbaringen. Denne 
Tros kategoriske Navn er Revolutionen, hvis 
Begreb saaledes modtager en særegen Udvidelse.^ 
Den er Bestræbelsen for at udtømme alt Videns 
Indhold i den menneskelige Tanke og ordne Sam- 
fundenes faktiske Tilstande alene ved den menne- 
skelige Vilje: Rationalismen er Gudsfornægtelsens 
theoretiske, Demagogiet dens praktiske Side. 
Vælger Mennesket derimod Troen paa Gud, saa 

forlader han sig paa Aabenbaringen , grunder Li- 
vet paa Guds Raadslutning og Førelse, tager den 
bestaaende Tilstand som en Guds Beskikkelse, 
bøjer sig i sin Ærefrygt for Gud med Ærefrygt 
for den af Gud indsatte Konge og er tilfreds med 
den Stand og de timelige Goder, Gud har tildelt 
ham. Kun i denne Indordning under en højeste 
Avtoritet vinder Mennesket sig selv, fyldestgjør 
Kristendommens Fordring og løser Tidens højeste 
Opgave, som er Brud med Revolutionen. 

Men den guddommelige Ordning er ikke be- 
^ænset til Kongemagten alene ; den omfatter Ade- 
lens fevdale Rettigheder, alle nedarvede Junker- 
Privilegier, og ind under den hører tillige den 
gejstlige Embedsmagt. Enhver Sjælesørger faar ved 
denne en særegen Indvielse ; thi Kirken er en gud- 
dommelig Naadesindretning, der »forud for« enhver 
Handling fra Menneskets Side antager sig ham og op- 
drager ham til Troen. Men den øver sin opdra- 
gende Virksomhed gjennem sine Tjenere, Embedets 
Bærere; af dem forkyndes Ordet i dets Renhed, 
af dem forvaltes Sakramenterne, af dem meddeles 
Syndsforladelsen. — Theologi og Jurisprudenz ere 
her sindrigt vævede ind i hinanden for at fremstille 
en Formel, der giver Underkuelsen af den humane 
Aands ædleste Livsytringer Lovlighedens Præg. 
Den største formelle Skarpsindighed er opbudt til 
Forherligelse og Bevarelse i kinesisk Uforanderlig- 

hed af en bestaaende faktisk Tilstand med alle 
dens Brøst, alle dens skimlede Overleveringer, al 
dens Undertrykkelse og al dens faktiske Uret. 

Opfinderen af denne frække Forvrængning af 
de højeste Sandheder høstede i ydre Anseelse be- 
tydelig Frugt af sin Opfindelse og øvede i ti Aar 
den største Indflydelse paa den preussiske Stats 
Forvaltning. Men Opfindelsen bredte sig udover 
Preussen; næsten overalt i de tyske protestantiske 
Lande vandt det samme System Raaderum, og 
Aandstyranniet og den politiske Underkuelse blev 
gjennemgaaende gjort til den eneste frelsende 
Magt overfor Tidernes Vanart, til Guds egen ty- 
delig udtalte, hellige Fordring. Klagemaal over 
frisindede Universitetslærere eller endog hele Fa- 
kulteter bleve dristig fremførte for Regeringerne 
og havde i adskillige Tilfælde Afsættelser til Følge^ 
Statsmagten støttede overalt Bestræbelsen; thi de 
konservative Interesser vare jo solidariske. Mange 
dygtige Kræfter bleve tvungne til at forlade Theo- 
logien og vie sig til andre Studier. Fakulteterne 
lærte at være forsigtige, og Lærdommen forplan- 
tede sig til de Studerende og den unge Gejstlig- 
hed , der hurtig erfarede , at enhver Ytring af 
friere Overbevisning stillede sig hindrende i Vejen 
for Embedsansættelse og Befordring. De theolo- 
giske Høresale bleve en Planteskole for Hykleri 
og Karaktersvækkelse. Al Stræben efter klare 

Tanker, alt Sandhedsmod uddøde blandt Ordets 
Forkyndere. Alle kraftigere Hoveder og selvstæn- 
digere Personligheder vendte sig bort fra Theolo- 
gien; den beholdt kun Bundfaldet af den akade- 
miske Ungdom tilbage. Under disse Omstændig- 
heder er det ikke saa besynderligt, at den nye 
theologiske Anskuelse, den saakaldte Repristination, 
ikke har modtaget nogen synderlig Udarbejdelse 
og i Grunden ikke er kommen udover det af 
Stahl givne Skema. Det, som blev tilstræbt, var 
en Tilbageførelse af de dogmatiske Udviklinger 
til Bekjendelsens Ordlyd: dette var Repristinatio- 
nen ; den gamle Kraft, den gamle Tro, den gamle 
Inderlighed vilde man mane frem paany ved paa 
unaturlig Maade at tvinge Tanken til at retfærdig- 
gjøre den gamle Bekj endelse. 

Det var fornemmelig fra Kirkens Mænd og 
ikke fra de theologiske Lærere, at denne Bestræ- 
belse udgik. Maalet var ogsaa aabenbart at hæve 
Kirken til Herredømme over Theologien. Derfor 
var det ogsaa de Punkter af Bekjendelsen , der 
angaa den kirkelige Forvaltning, som vare Gjen- 
stand for den strænge Vedhængen, thi forøvrigt 
saa man gjeme gjennem Fingre. Det, som det 
gjaldt om, var, at Kirken i urokkelig, forstenet 
Majestæt blev taarnet for Folkets Øje som den 
eneste Port til Salighed. Derfor blev ogsaa den 
yderste Grad af konfessionel Strænghed vist i 

Nadverlæren, og den reformerte Kirkes mere ra- 
tionelle Opfatning af Nadveren var i Preussen det 
fornemste Motiv til Stormløbene mod den be- 
staaende Union. Til Fordel for Kirken som ob- 
jektiv Magt forhøjedes Sakramenternes Betydning 
indtil det Magiske, og skjønt Luther med Haan 
havde forkastet Præstevielses-Sakramentet, udstrak- 
tes Magien, saavidt mulig, ogsaa til Sakramenter- 
nes Forvaltere, til Kirkens med særegen Myndig- 
hed udrustede Tjenere. -=- Den hele Udvikling er 
for tynd og ensformig til at kunne gjøre Krav 
paa nogen udførlig Skildring. Det, som giver Af- 
vexling og Interesse, er de forskjellige aandelige 
Typer, de ejendommelige hierarkiske Fysiogno- 
mier, der vise sig i karakteristisk Belysning, alt- 
som paa de forskjellige Steder Repristinationen, 
støttet af Statsmagten, sættes i Scene. 

I Hannover var det Dr. Petri, der ledede 
Bevægelsen, som her var en Rejsning af den 
samtlige Gejstlighed mod »det skrigende Misfor- 
hold«, hvori Gottingens theologiske Fakultet stod 
til den af Staten fastsatte Bekjendelse. Der blev 
her, mærkelig nok, hævdet et Hensyn til »Livets 
Virkelighed«, som Fakultetet skulde være ude af 
Stand til at fyldestgjøre , hvorfor de unge Gejst- 
lige, naar de traadte ud fra de theologiske Høre- 
sale, strax maatte ty over i Nylutherdommens 
Lejr. Man tror i denne Ytring at spore en Læng- 



1 65 



sel efter aandelig Frigjørelse; men den er kun en 
rhetorisk Vending; thi Petri erklærer udtrykkelig, 
at »det theologiske Fakultet i Gottingen er hen- 
vist til den lutherske Kirkes fulde og hele Lære, 
som den bestod i Aaret 1737«. Det er altsaa 
en svunden Tids Rettroenhed i al dens Indsnev- 
ring og Forældethed, der forudsættes at befri og 
forløse den nærværende Virkelighed. Den mo- 
derne Frase er paa den mest udvortes Maade 
forbunden med den antikverede Dogmatik. 

Paa et saadant Skinforlig med en ny Tids 
Følelsesliv indlader derimod Kliefoth, Mecklen- 
borgs protestantiske Pave, sig ikke. »Livets Vir- 
kelighed« er ham den ligegyldigste Ting af Ver- 
den. Den menneskelige Følelse er uvederhæftig, 
den menneskelige Forstand er udsat for Vildfa- 
relse. Han vil Intet vide af Overbevisningens 
kjække Strid, af Begejstringens høje Hjerteslag, af 
Undersøgelsens møjefulde Arbejde. Han er skarp 
og tør og udvikler med kold Viden om Magt- 
fuldkommenhed og Myndighed sin Lære om Kir- 
ken og dens Ret. Han har alene den faktisk 
bestaaende Kirke for Øje; for ham er Kirken »in- 
gen Idé, intet Ideal«, men den er i Karakter af 
»ublandet luhersk Kirke« en Institution, som »er 
garanteret ved Rigsret og Forbundsret og følgelig 
ogsaa ved den evropæiske Folkeret«. »Den rene 
Lære« er denne Institutions »Krone«, »dens uaf- 

hændelige Ejendom« , »dens himmelske Pund«. 
Og i Læren kan Intet slaas af; det gaar ikke 
an at fremhæve de saakaldte Fundamental-Artik- 
ler. »I det sande System er Alt fundamentalt, 
og anathema' sit, hvo som opgiver en Tøddel 
deraf« ^). Da Prof. Baumgarten i Rostock op- 
traadte mod den rent juridiske Hævden af Sab- 
batheh, udvirkede Kliefoth strax hans Afsættelse og 
har siden i Mecklenborg, denne »den dunkleste 
Plet af den tyske Jordbund«, i største Omfang 
draget hele det kirkelige Liv ind under sin døde 
Bestemmelse af det Fundamentale. 

Nylutherdommens Kulmination er imidlertid 
Vilmar i Hessen. Han er den mest begavede 
og kundskabsrige af de moderne tyske Hierarker, 
og istedetfor »den schwerinske Antonellis« Kulde 
er der hos ham en fantasirig Lidenskabelighed, 
der viser, at han virkelig har faaet et stærkt Ind- 
tryk af den Opløsning og Forvirring, som blev 
afstedkommet ved den radikale Omvæltning, til 
hvilken han selv oprindelig havde sluttet sig. I 
lidenskabelig Iver har han saa slaaet sig paa den 
modsatte Yderlighed. Han var den forhadte Mi- 
nister Hassenpflugs tro Hjælper , og ingen af den 
nye Kirkeligheds Mænd har som han gaaet den 
politiske Reaktion til Haande. Allerede Stahl 



*) K. Schwarz: »Den nyeste Theol, Hist.« S. 210 — II. 

havde udtalt sig om »den Magt og Ret, en 
Kjendsgjerning har over Menneskene, og den 
Betydning', en Organisme, som er Opretholder af 
<ie tildelte Opgaver, har for den Enkelte«. 
Kjendsgjerningen gjør ogsaa Vilmar til sit 
Slagord; han hævder i et eget* Skrift »Kjends- 
^eniingemes Theologi« overfor »Rhe torikens«. 
Alt kommer an paa, »hvad der er meddelt i 
Skriften og optaget i Kirken: dette skal paa den 
sikreste og lettest mulige Maade meddeles dens 
fremtidige Tjenere«^). Blandt Kjendsgjemingerne 
-er det atter de mest indgribende, bestandig virk- 
;somme, med ét Ord: Sakramenterne, som have 
<ien afgjørende Betydning. Det er fornemmelig 
af Vilmar, at denne Lære er bleven forkyndt, ud- 
bredt og bestandig given en større Udvidelse. 
Paa Rettroenhed i almindelig Forstand lægger 
han ikke saamegen Vægt; men han fordrer af 
Kirkens ægte Tjenere, at de »føle sig som 
Organer for den levende nærværende 
Kristus, der virker gjennem Ordets Forkyndelse, 
i Sakramenterne, i Syndsforladelsen, og er deres 
Livs Helgen«. Den gejstlige Stand er den nød- 
vendige Mægler mellem Kristus og Menigheden. 
Ved en Præstevielse i Kassel udtalte Vilmar sig 
saaledes: »Præsteembedet er Apostlenes, Profe- 



*) K. Schwarz: »Den nyeste Theol. Hist.« S. 266 — 68. 

ternes, Hyrdernes og Lærernes Embede, er den 
levende og livagtige Fortsættelse af vor allerhel^ 
ligste Forløsers Embede, saaledes, at denne med 
sin Kraft fortsætter og gjentager alle Gjemin- 
ger, han har fuldbragt«. Overfor denne stærke 
Fremhæven af Naademidleme træder Forkyndel- 
sen af Ordet selvfølgelig i Skygge ; Embedet er » e t 
Gjerningens og Kraftens Embede, ikke blot 
en Meddelelse af Ting, vi allerede vide og fatte« ^ 
Kraften er den gamle »Kraft til at løse og binde«, til 
Syndsforladelse, og Bestræbelsen gaar ud paa 
at give den en sakramental Karakter. Det Samme 
gjælder ogsaa Konfirmationen. Barnets egen 
Bekræftelse har her Lidet at sige. Haands- 
paalæggelsen er Handlingens egenlige Midt- 
punkt, hvorpaa Alt beror; thi ved den meddeles 
i Kraft af den Gejstliges virksomme Forbøn den 
Helligaand til Barnet. — Endelig er der af Vil- 
mar ogsaa gjort Forslag om en almindelig Præste- 
vielse, en Ordination i og for sig, uden bestemt 
Indsættelse i et bestemt Embede. Efter den hele 
Bestræbelses inderste Væsen er det tilvisse følge- 
rigtigt ogsaa at give Overdragelsen af Nøglemag- 
ten sakramental Indvielse. 

Thi det ses let, at Nylutherdommen higer 
tilbage forbi Luther og først havner i Katholi* 
c ismen. Ligesom der, hvor den nye Retning er 
kommen til Orde i Literaturen, aabenlyst er talt 

om »katholske Træk«, man burde stræbe at vinde 
tilbage, saaledes har der ogsaa vist sig Tilbøje- 
lighed til at give Gudstjenestens ydre Ordning et 
katholsk Tilsnit. Prædikenens Ord og Menighe- 
dens Medvirkning er trængt i Baggrunden af 
liturgiske Formler og den kunstnerisk uddannede 
Korsang. Ligeledes har der paa Kirkedage og 
Præstemøder været agiteret for atter at indføre 
Knæbøjningen i den protestantiske Kultus. 
»Den Ban«, blev der sagt paa en Berlinsk Kirke- 
dag, »som hviler over det tyske Folk, fjernes kun 
ved Bøn; men i Bønnen maa man bøje sig«. 
Man har for fuldt Alvor forhandlet om at virke 
hen til^ en Ombygning af Kirkestolene, der gjorde 
den knælende Bøn lettere end efter den nuvæ- 
rende almindelige Indretning. Den med Nyluther- 
dommen stærkt sympathiserende Historiker H. Leo 
har endelig ligefrem udtalt, at den katholske 
Kirke var den protestantiske Kirkes løsrevne »Kjød 
og Blod«, »Halvdelen af dens eget Selv«. 

Paa dette Punkt bliver Ny lutherdommen selv 
Radikalisme, og den har delt den fornægtende 
Radikalismes Skæbne: den er sunken sammen i 
sin indre Tomhed i samme Nu, som den naaede 
sit Højdepunkt. Det har kun Betydningen af en 
ydre Anledning, at den ivrige Rettroenhed ikke 
mere i Preussen blev støttet af Regeringen fra det 
Øjeblik, Prinsregenten, den nuværende Konge, 



som altid var uens med sin Broder og mere yn- 
dede at opretholde den af en Skinkonstitution 
omhyllede Absolutisme med Bajonetter end ved 
hysterisk Troslyrik og skruede Theorier, i Aaret 
1 858 overtog Statens StjTelse. Ny lutherdommen be- 
gyndte samtidig at svækkes i alle de Lande, hvor 
den havde raadet. Det Hylster, hvori den havde 
indsnøret det hele intellektuelle og sædelige Liv, 
sprængtes langsomt af sig selv, og over hele det 
protestantiske Tyskland lød der ligesom et Be- 
frielsens Aandedrag. 

Men der gjorde sig ikke gj ældende nogen 
sand nyskabende Magt. De to radikale Retnin- 
ger havde ligesom nevtraliseret hinanden og i det 
tyske Samfund efterladt en forunderlig Mathed og 
Uoplagthed. Hengslenberg har i sit Forord til 
»Ev. Kirk.« for 1866 maaske ikke bedømt den nu- 
værende Tid aldeles urigtig. Under Ny lutherdom- 
mens store Opsving havde hans Stemme som den 
alvorlige, men ikke stærkt paaagtede Bas, klinget 
med blandt de nye livfulde Røster; efter Prinsre- 
gentens Overtagelse af Regeringen viste han, at 
han ikke var bange for at blive spids og spydig 
overfor den styrende Magt, som havde slaaet 
Haanden af ham; og da Ny lutherdommen gik i 
Forfald, blev han staaende uforandret som den 
Samme og fik i den Anledning i 1865 af Strauss 
i hans Skrift: -»Die Ganzen und die Halben^ ydet 

Anerkjendelse som -»ein Ganzer^, I Virkelighe- 
den forblev han i den Grad sig selv lig, at han 
endnu i 1866 udtaler aldeles den samme For- 
dømmelsesdom som i 1 836, i det selvsamme Sprog 
— og med den samme rundelige Anvendelse af 
Jeremias. Tiden er, ifølge Hengstenberg , stadig 
a£falden fra Gud og bøjer sig for Afguder; men 
der staar ingen store aandelige Typer mere i 
Forgrunden. »Schiller, Goethe, Kant og Hegel 
ere nu afblegede Skikkelser. Man oprejser Min- 
desmærker, man fejrer Fester for dem; men Fol- 
kets Hjerte er andetsteds«. Afgudsbillederne ere 
blevne simplere: det er Bugen og Mammon, man 
vil. »Drue- og Bygsaften er i vore Dage den_ 
sande Fichte, Schiller, Uhland og Winkelriedosv.«. 
De mange festlige Sammenkomster i ideelle Øje- 
med ere kun et skjult Paaskud for Vellevnet. — 
Der er heri under alle Omstændigheder den Sand- 
hed, at der i Tyskland ikke er nogen ny Aands- 
bestræbelse, der som et stærkt samlende Motiv 
har kunnet overvinde Slapheden, give de arbejds- 
lystne Kræfter et frugtbart Udgangspunkt og vække 
Sindet til fornyet Anerkjendelse af det Store. 
Den kulturfjendske Religiøsitet og den religions- 
fjendske Kultur ere begge lige afmattede og for- 
svækkede. Men en sand Forsoning mellem det 
Religiøse og Humane har i Tyskland hidtil været 

tilstræbt forgjæves; det forløsende Princip er ikke 
fundet ^). 

Dette indrømmes ogsaa ærligt og uforbehol- 
dent af den tyske Kirkes ærværdigste Skikkelse, 
Richard Rothe, i det Forord, han kort inden 
sin Død i 1867 skrev til den (i 1870) nyeste 
Fremstilling af den tyske Kirkehistorie. Han hen- 
vender sig udtrykkelig til de alvorlige og dannede 
Mænd i Tiden , de , som aarvaagent holde Øje 
med alle dens øvrige Tilsyneladelser, og søger at 
vinde deres Opmærksomhed for de kirkelige Be- 
vægelser, som de have ophørt at 'nære Interesse 
for. De store humane Idéer, som ere de Danne- 
des Ledestjerner, ere jo dog alene ved Kristen- 
dommen komne ind i Verden, og havde de ikke 
stadig en religiøs Baggrund, »vilde det være en 
Umulighed, at de nogensinde kunde være gaaede 



') Nyrationalismen har vistnok Betydningen af en velment 
Anstrængelse, men er ligefuldt et holdningsløst Forseg, 
der lider af den indre Modsigelse, at .ville bygge Kri- 
stendommen paa et gjennem Tiderne fortvarende per- 
sonligt Forhold til Kristi Person, efter at have afklædt 
den al den guddommelige Myndighed, hvorpaa et saap 
dant fortvarende Forhold alene kan begrundes. Dens 
ypperste Frugt har været en glimrende, klar, paa alle 
Punkter sikkert gjennemfart Kritik, nemlig: Karl 
Schwarz's Fremstilling af den nyeste Theologis Historie, 
hvoraf jeg i 1868 leverede en fuldstændig Oversættelse, 
som jevnlig i nærværende Fremstilling er bleven citeret. 

over i Folket i dets Helhed og besjælet det til 
national Almenaand«. Paa den anden Side ville 
de Dannede finde, at »selve den nye Tids Prin- 
ciper, de moderne Idéer, Anskuelser og Tenden- 
ser«, i alt Fald ere komne til Orde indenfor Kir- 
ken, skjønt de rigtignok her ere stødte paa den 
heftigste og voldsomste Modstand , hidrørende fra 
et falsk »Selvopholdelses-Instinkt hos Gejstligheden 
som Stand«. Tiden kan ikke opgive de store 
ledende Idéer, og Idéerne trives kun ved skjult 
Tilstrømning fra Religionen. Derfor maa hele den 
gamle lave Karkebygning omformes og højnes, saa 
at den moderne Tids Aand, uden at slippe sine 
selvgyldige Krav, kan være Gjæst deri. Til denne 
Omdannelse anraaber han de dannede Ikketheo- 
loger om Hjælp. Kun derved, at de Mænd', »i 
hvem de moderne Idéer leve det kraftigste Liv«, 
og som ved at holde sig borte fra Karken »give 
det lydeligste Vidnesbyrd om den gamle Tilstands 
Vissenhed ( Erstorhensein) og Nødvendigheden af 
en ny«, slutte sig hjælpende til, vil der kunne 
naa's »en saadan Nydannelse af Kirken, at den 
vfrkelig svarer til den nuværende Kristenheds Tarv 
med dens Mangfoldighed af Medlemmer, ligefra 
den enfoldige Landmand til den ved mangesidig 
Aandsdannelse mest Fremragende«^). 

*) Jfr. Nippold: ^Handbuck der neuesten KirchengescKt. 
S. III— VIL 

Der sluttes altsaa her af den tyske Theologis 
anseteste Ordfører, dens ædleste Personlighed med 
en Bøn, et Ønske. Se vi hen til, hvad der i 
Mellemtiden ved Grundtvig i Danmark er naaet^ 
saa er det iPrincipet en Opfyldelse af dette 
Ønske, saa er det i store Træk en Virkelig- 
gjørelse af det, som alle Anstrængelser 
i Tysklamd ikke have kunnet finde Ud- 
vej til. 

Efterat der allerede i 1832 var meddelt 
Grundtvig Tilladelse til at gjenoptage sin religiøse 
Forkyndelse som »fri Prædikant for frie Tilhø- 
rere«, fik han i Aaret 1839 paany gejstlig Ansæt- 
telse — ifølge Mynsters egen Meddelelse paa 
hans Raad, daGrimdtvig »vilde stifte endnu mere 
Uro uden Embede«. Grundtvig var imidlertid 
ikke mere nogen Tumultuant; men hans rolige 
Indflydelse var rigtignok mange Gange stærkere, 
end hans tidligere højrøstede Polemik havde væ- 
ret. Hån var ved en lykkelig Modgang undgaaet 
de Skær, paa hvilke de tyske Hierarker rednings- 
løst strandede; ogsaa han havde overfor Clausen 
paaberaabt Kristendommen som »Kjendsgjerning«, 
men hans Fastsættelse deraf blev ingen Bestræ- 
belse for at bevare forældede Samfundstilstande 
i tyngende Udvorteshed, den blev en omdan- 
nende Magt, der saa netop førte Kirkens selv- 
stændige Liv et mægtigt Skridt videre og gjorde 

den drømte »Fremtidskirke« til en forjættelsesrig 
Begyndelse med kraftig Rod i Troslivets eget 
Midtpunkt, til samme Tid som den bevirkede, at 
intet Spor, end ikke den flygtigste Mindelse om 
hin aandsforbryderske Forvanskning af det reli- 
giøse Liv naaede til Danmark og Norge ^). Og 
dette Sidste er det nok værd at lægge Mærke 
til; thi det er første Gang, at en stor oggjen- 
nemgribende Bevægelse i Tyskland er forbleven 
aldeles umærket i de nordiske Lande. 

Jeg tror at kunne afholde mig fra at gaa ind 
paa nærliggende historiske Enkeltheder. Det er, 
for at stille Grundtvigs Færd i den rette Modsæt- 
ning til de to samtidige divergerende Rørelser i 
Tyskland, tilstrækkeligt at nævne dens fornemste 
Motiv, den nye virkende Kraft, som Grundtvig, 
om end ellers Alt, hvad der paa et senere Trin 
kommer frem, tidlig ses at dæmre hos ham, utvivl- 
somt maa siges selv at være stødt paa til sin egen 
Overraskelse. Han havde i 1825 aldeles afgjort 
endnu kun den dannede Læseverden for Øje. 
Netop i dette Aar kom der , som der fra det 
forrige Hundredaars Slutning flere Gange var kom- 
met, en ny Rejsning af det folkelige Sind imod 
de rationalistiske Præsters visne Forstandsudlæg- 



*) I Sverig nod Hengstenbergs Kirketidende i mange Aar 
stor Anseelse. 

ning; men Grundtvigs Dom om den nye Opvæk- 
kelse er uden Sympathi ^) og røber endnu ingen 
Forestilling om , at her røre sig de aandelige 
Grundkræfter, som hans eget Ord skulde retlede. 
Det var Almuen, der fra først af søgte Grundt- 
vig; de Skrifter, de Dannede lode haant om, læ^te 
den, og Overbevisningens stærke Pathos vakte 
ligesom en bunden Klang i dens Hjerte. Heibergs, 
Ord, at den med Clausen førte Strid udelukkende 
var »til Opbyggelse for de Udannede <, fik en 
Betydning, han selv var langtfra at ane. Thi i 
dette Møde med de aandelige Elementarkræfter i 
Folket selv voxer Grundtvig fuldt ud, han vinder 
herved først sin egenlige, i Aandens Verden ene- 
staaende Type. Den stærke Sans for det Grund- 
menneskelige , der lod ham løfte sine store my- 
thiske og historiske Fremstillinger frem af en ude- 
lukkende Sysselsættelse med de ældste efterladte 
folkelige* Mindesmærker og intet Andet, oplod 
ogsaa snart hans Øje for, at her var i fuld og 
levende Nærværelse et Kildespring fra det samme 
Væld, han i sin boglige Færd havde søgt at ud- 
grave. Hans Historieskrivning fik helt uventet 
sin praktiske Fuldstændiggjørelse. Til samme Tid 
gjorde Folket umærkelig den Opdagelse, at den 



') Jfr. Helveg: »Den danske Kirkes Historie efter Ref.« 

II S. 465. 

Mand, hvis Ord imødekom dets utilfredsstillede 
religiøse Trang, tillige raadede over Sangens, Bil- 
ledets og Skildringens liflige Ord, der løste' dets 
Tunge og lod det vinde fuld og tryg Besiddelse 
af sin egen menneskelige Natur. Af al dansk 
Kunstpoesi er Grundtvigs noget nær den eneste, 
der i virkelig Forstand er kommen til Huse hos 
det menige Folk, den eneste, der egenlig har rørt 
ved Strængene i det folkelige Sind. Men denne 
Tilslutning vandt ham atter de Dannede og henrev 
dem med et Indtryk af Foryngelse og Gjenfødelse, 
af en Tilbagevenden til deres inderste menneske- 
lige Væsen, som de ikke hos nogen Anden havde 
fundet. Og her er det store, virksomme, for Op- 
fatningen af Grundtvig afgj ørende Motiv: hans 
Magt til fra Aandsdannelsens Trin at vække 
Længsel efter Sundhedskilden i Folkesindets egen 
Naturgrund og fra den folkelige Leven i Sindets 
Indskydelser at vække Higen mod Aandens Lys, 
mod Selvudvikling og personlig Klarhed — begge 
Dele ved den samlende og oplivende 
Magt i hans religiøse Anskuelse! »Der 
findes hos Schiller et Distikon, overskrevet: Por- 
ten; der tillægges den hvælvede Portbue en 
dobbelt Egenskab: den kalder Landboeren ind 
til Bylivets Forædling og lokker Stadboeren ud 
til Landets Frodighed. En saadan Portbue 
er Grundtvig bleven i den danske Kulturver- 

12 

den« ^). — »Den enfoldige Landmand« og »den 
ved mangesidig Aandsdannelse mest Fremragende« 
have til samme Tid bevæget sig igjennem den. 

Som det ses, har Grundtvigs Fremgangs- 
maade været den omvendte af den , som baade 
den tyske Rettroenhed og den tyske Radikalisme 
forsøgte. Disse gik begge ud fra en formuleret 
Theori, en fuldfærdig Anskuelse, og de lede begge 
deres Nederlag ved den samme Erfaring: at Li- 
vets Virkelighed viste den fra sig og lod den for- 
blive gold og magtesløs. Folkesamvittigheden vilde 
i de tyske Lande hverken vedkjende sig den for- 
stenede Lutherdom eller det vilde Religionshad ; 
men den har, da ingen stor, enfoldig, forenende 
Tanke mødte dens ufuldbaame Ytringer, senere 
hjælpeløs forvildet sig i Sektvæsen. Grundtvig 
begyndte ikke med nogen færdig Theori; det var 
en stor Grundtanke, der arbejdede sig frem i 
ham, og han lod den paa ethvert Trin trolig 
komme til Orde. Hans første Ord var et Raab 
i Ørkenen; hans senere stemplede ham i Almen- 
hedens Omdømme som en tumultuarisk Fredsfor- 
styrrer ; hans sidste blev den faktiske Fuldbyrdelse 
af det Værk, hvis Formel den anstrængte viden- 
skabelige Tænkning andetsteds forgjæves havde 



*) Jfr. mit i 1868 anonymt udgivne Skrift: »Til Orien- 
tering« S. 95. 

stræbt at finde — Forsoningen af d^n Splid, hvori 
saamange aandelige Kræfter andetsteds vare ud- 
marvede og opbrugte. Thi ved Grundtvig blev 
den Erfaring gjort, at idet Mennesket valgte 
Gud, fandt han sit eget oprindelige Væsen. 

Den store Grundlov for alt aandeligt Liv er 
imidlertid, at hvad der optages i én Form strax 
ved selve Tilegnelsens Styrke omsættes i en anden. 
Ogsaa i den Henseende viser der sig at være 
gjort et stort aandeligt Gjennembrud ved Grundt- 
vig, at Alt kræver en Omsætning og, for fuldt at 
komme til sin Ret, behøver en Forvandling. Paa 
Grundtvig passer som paa ingen Anden det be- 
kjendte Udsagn: »Uden Drømme blive Menne- 
skene hurtig gamle«. Thi det, som, selv i hans 
høje Alder, har holdt ham ung, er den store 
Rigdom i hans indre Anskuelse, hans Syners 
stærke intensive Liv. Han har, som Guden i den 
indiske Mythologi, drømt saa stærkt, at en Ver- 
den er blevet til. Men den tilblevne Verden 
kræver sin Forklaring i en anden Form end det 
billedlige Syns. Kunde Tanken som saadan ikke 
lade nogen Virkelighed blive til, saa bør den fak- 
tisk tilblevne Virkelighed dog kunne gjennem- 
skues af Tanken. Først derved vil det blive ty- 
deligt, at der af Grundtvig virkelig er indført et 
Princip, og først derved vil dette Princip kunne 
ytre sig i sine kraftigste Virkninger. 

12* 

De polemiske Udtalelser, der ere fremkomne 
om Grundtvig, have i Aarenes Løb paa sælsom 
Vis skiftet Karakter. Sammenligner man den 
Haan, hvormed Mynster taler om den »formente« 
Opdagelse, med Martensens hensynsfulde Indsi- 
gelse fra 1863, saa er her visselig enForskjel, og^ 
det Samme gjælder den gamle Modstander H. N. 
Clausens forskjellige Udtalelser. Clausen beteg- 
nede 1830 Grundtvig som en kirkelig Demagog, 
der kun havde den øjeblikkelige Virkning for Øje; 
han udtalte i 1859 uden at ænse, at den øjeblik- 
kelige Virkning dog nu havde varet over 30 
Aar, at man fra nu af »med. fuldkommen Ro« 
vilde kunne overlade det Grundtvigske Paradox 
»til stille Selvoverlevelse« ; alligevel fandt ogsaa 
han det 1863 nødvendigt at 'møde frem mod 
Grundtvig, og endelig maatte han 1869^) gjøre 
Grundtvigianismen en væsenlig Indrømmelse, idet 
han rigtignok skarpt skælnede imellem, hvad den 
er som »Læreretning« og som »Livsretning« . Men 
trods denne Forskjel, der nøjagtig angiver Graden 
af Grundtvigs voxende Indflydelse i det danske 
Samfund, gaa Indvendingerne stadig ud paa det 
Samme, holde sig stadig til Forestillingssiden i det 



*) Jfr. »Dansk Tidsskrift for Kirke- og Folkeliv, Litera- 
tur og Kunst«, Aargang 1869, S. i6l — 75. 

Grundtvigske Syn og gaa udenom det derved 
satte Princip. 

I Clausens Skrift fra 1859: »Det evangeliske 
Kirkelivs Nutid og Fremtid« , gjøres der , vistnok 
ifølge ubevidst Paavirkning af Grundtvig, allerede paa 
Titelbladet den Indrømmelse, at Kristendommen 
»er ikke Lære, men Liv« ; men hele Bevisførelsen 
i det allersidste Indlæg gaar rigtignok stadig ud 
paa »Lære«: det er de gamle Tanker fra 1825, 
der ville prøve en Slutningsdyst med den stærke 
Livsmagt, som saa ufejlbarlig vækker nye Aander, 
hver Gang det med Pomp er kundgjort, at den 
»dræber Aand«. Der indrømmes en Antagelse af 
»Symbolets Trosindhold«, blot med det Forbe- 
hold, at ægte Kristendom fordrer Antagelser »langt 
udover Symbolets snevre Grænser« ; men »Symbo- 
lets Udspring fra Herrens egen Mund«, Antagel- 
sen af »det lille Ord« benægtes og afvises stadig 
med Paaberaabelse af Umuligheden af at give »hi- 
storiske Grunde«. Der overses her blot hin Titel- 
blads-Indrømmelse, at Kristendommen er Liv. 
Er den et personligt Liv i Tilegnelse af de af 
Forløseren givne Tilsagn med deres Vilkaar for 
Udsoning og Oprejsning, saa er og maa den være 
et Liv i personligt Samfund med Forløserens Per- 
sonbghed. Men tillægges de Indstiftelser, som 
betinge dette Samfund, en anden Oprindelse 

end fra Forløseren selv, saa kunne de umulig 
være Betingelser for det personlige Livs Oprejs- 
ning, saa er den personlige Meddelelses Nerve- 
traad overskaaren, og saa hjælper kun lidet Hen- 
visningen til Evangeliernes »Rigdomsfylde« — 
hvor Kritiken nu mindre end nogensinde véd at 
angive, hvad der er ægte og uægte. 

Men er det Visheden om et personligt For- 
hold til Kristi Personlighed, som Gnmdtvig sigter 
paa under Forestillingen om »det lille Ord« — 
en Vished, der først giver de evangeliske Beret- 
ninger Værd og Betydning — da ses det let, i 
hvad Forhold »Opdagelsenc staar til Reformatio- 
nens Grundtanke. 

Den katholske Kirke saa ikke fejl af, at Kri- 
stendommen er et nærværende personligt Samfund 
med Kristus; men den drog Kristendommen ned 
i Udvorteshed ved at gjøre sig selv til Kristi 
sanselig tilgængelige Repræsentant. Imod dette 
protesterede Luther. Han vilde det personlige 
Samfund inderligere og dybere; thi her paa lyder 
Fastsættelsen af Retfærdiggjørelsen ved Troen. 
Nadverens Forvaltning blev af ham strax forandret. 
Det var ikke længer Kirkens indviede Tjener, der 
gjorde et Mirakel, men det var Kristus, der le- 
vende meddelte sit Kjød og Blod og kun brugte 
Præsten som Redskab. Med Hensyn til Daabs- 
sakramentet, som var det eneste, han foruden 

Kadveren beholdt, søgte han derimod at bevare 
Enigheden med den gamle Kirke, men i Modstrid 
med sit eget Princip. Her er det, at Grundtvig 
træder til: ogsaa i Daaben er Præsten Redskab 
for den levende, nærværende Kristus. I det op- 
rindelige, fra Kristus udgaaede Ord er Kristus 
stadig selv tilstede: »det er ham, der gjør de 
store Spørgsmaal, som betinge et kristeligt Sam- 
fund« ^). Har man for Øje Nylutherdommens 
ovenfor skildrede Bestræbelser, der saa afgjort 
gaa ud paa atter at stille Kirke og Hierarki 
mellem Kristus og Menigheden, og ser man 
saa, hvorledes Grundtvigs Anskuelse i strængeste 
Modsætning til disse afgjort stræber at fjerne 
-enhver Mægler imellem Kristus og Menigheden, 
da bliver det ufatteligt, at Dr. Clausen med 
sit nøje Kjendskab til alle herhen hørende Fæ- 
nomener kan henregne Grundtvigs Anskuelse 
blandt »de kirkelige Fremtoninger, der nærme 
sig én Streg eller flere til den romerske Kirke- 
stil«. Thi saa vist som Protestantismen netop 
vil gjøre det personlige Samfund med Kri- 
stus inderligere og aandigere, men ikke min- 
<ire nærværende, er Grundtvigs religiøse 
-Grundord et ægte Hjerteskud af Protestantis- 



') Se nærmere heroin i »R. Nielsens Filosofi og den 
Grundtvigske Anskuelse«. S. 86 — 90. 

mens Princip, en hos Luther selv eftergjemt 
Tanke. 

Det er den religiøse Vished, Grundtvig ved 
sin » Opdagelse < har ladet opstaa, der har vakt 
den humane Aand og kaldet de fædrelandssindede 
Foretagender, Clausen yder Anerkjendelse, til Live ; 
Adskillelsen mellem den saakaldte »Læreretning« 
og »Livsretningen« ser aldeles bort fra, at den 
sidste kun er bleven tilved den første; thi »Lære* 
retningen« er selv Livsvækkelse. »Opdagelsenc 
af det religiøse Grundord var det ene, som iværk- 
satte Forløsningen af den folkelige Grundejen- 
dommelighed. 

Men overses saaledes i Indsigelserne stadig^ 
hos Grundtvig det Principielle, saa staar dette 
unægtelig heller ikke klart for Mange, der dog^ 
personlig ere berørte afPrincipet. Kun altfor ofte 
er det Modtagne blevet u forvandlet; Syn er 
fortolket ved Syn; Umiddelbarheden er bleven 
gjemt og ved given Lejlighed afleveret i samme 
stygge Form, hvori Organismen umiddelbart skiller 
sig ved den Føde, den ikke er i Stand til at forvandle 
til Kjød og Blod. At mange monstrøse Exempler 
paa Smagløshed og Plathed have kunnet afsted- 
komme Mistydning, er let forklarligt; men Sand- 
heden bliver dog, at alt Sligt kun viser den En- 
keltes uvederhæftige Tilegnelse og ligger ham 
personlig til Last, men ikke angaar Principet. 

Det, hvorpaa Alting kommer an, er om den 
Tænkning er tilstede, der kan lade al denne Ind- 
trykkenes og Stemningens Umiddelbarhed under- 
gaa Tankens Smeltning og lade den opstaa for- 
ædlet og renset paany som Umiddelbarhed. Men 
en saadan er tilstede. 

Det Skrift af J. L. Heiberg, hvori han udtalte 
sig om Grundtvig, skulde indlede en Række filo- 
sofiske Foredrag; men disse kom af Mangel paa 
Deltagere aldrig i Stand. Heiberg fik sin Protest 
af Tidens Aandløshed lige saavel som Grundtvig. 
Men han arbejdede paa sin Vis med samme Ufor- 
trødenhed, og Filosofien lærte ved ham at tale 
Dansk. Den danske Tænkning bøjede sig imid- 
lertid hurtig ud af det Hegelske Spor. Den vendte 
sit Blik mod Sindets Verden og fandt Nøglen 
til dens Forstaaelse, fandt Vilkaaret for Opfat- 
ningen af dens Sandhed. Dette blev dens ejen- 
dommelige Fortrin, og dette førte atter til, at den 
Opgave, som i Tyskland forblev uløst, efl:erat 
Schleiermacher havde gjort de første famlende 
Greb, nemlig: at fi-emstille Religionens Princip, at 
begribe dens Kjendsgjeminger ud fi-a dens eget 
Væsen, at den, jævnsides Grundtvigs Virksomhed, 
er bleven løst i Danmark. Troen har lært at 
tænke sine egne Tanker, den videnskabelige Skin- 
begrundelse er bortkastet, og for første Gang er 
Theologien bleven angreben i Religionens 

Navn. Denne Sagens Vending har paany tilveje- 
bragt et Forlig mellem filosofisk Tænkning og 
sund Menneskeforstand , denne Gang til Fordel 
for det religiøse Forhold, som sund Menneskefor- 
stand dog ligesaa lidt vil slippe, som Fordringen 
paa rationel Redegjørelse. Den Sandhed, som 
Arnold Ruge 1841 udtalte, og som allerede 
den Gang var Sandhed, nemlig: at The o lo- 
gi en ikke mere er til, men at det kun er 
Theologerne-, der ere tilbage, — den vil 
nu ikke undlade at trænge igjennem, og da 
først vil Tiden være kommen for en fuld, fi*i 
og klar Udfoldning og Tilegnelse af det Gnmdt- 
vigske Princip. 

Det er ikke uden Betydning, at den hele af 
Grundtvig rejste Bevægelse allerede i Tiden har 
en bestemt Prioritet forud for den tyske Ortho- 
doxi. Der synes at ligge et bestemt Fingerpeg i, 
at Grundtvigs Dimisprædiken fra 18 10 strax blev 
oversat paa Tysk som en Røst, man ikke var 
vant til at høre. Da Orthodoxien i Tyskland stod 
i Blomst, var Grundtvig ikke længer Orthodox; 
thi da var hans egen Anskuelse i Udfoldning. 
Naar det nu i den nyeste tyske Kirkehistorie 
(Nippold S. 459) om denne Anskuelse er udtalt, 
at den paa Grund af sin Ultradanskhed aldrig vil 
kunne øve Indflydelse udenfor Danmark, saa 

turde det dog være, at Forf. i sin Afstandsbe- 
tragtning forvexlér den første umiddelbare Virk- 
ning med selve Principets Muligheder. Ogsaa i 
Danmark blev det jo sagt, at den Grundtvigske 
Indflydelse aldrig vilde naa ud over visse paa 
ubegribelig Maade betagne Individer; men alle- 
rede paa det nærværende Tidspunkt er det 
jo en afgjort Sag, at den paa ingen Maade 
længer er begrænset til nogen enkelt Kreds 
med dens særegne Tale- og Forestillingssæt, men 
at Adskillelsen mellem Grundtvigianere og Ikke- 
Grundtvigianere nu kun vanskelig lader sig gj en- 
nemføre. 

Det er visselig saa, at her endnu kun er en 
Begyndelse; men hvor Begyndelsen peger hen, og 
hvad den betyder, vil Ingen kunne tage fejl af, 
der har faaet et Indtryk af den uforsonlige Splid, 
den trøstesløse Spredthed, det haabløse aandelige 
Forfald i Protestantismens store Hovedland, som 
paa de foregaaende Blade er skildret. Er det for 
Tanken gyldige Forsoningsvilkaar mellem Kristen- 
dom og Kultur i Danmark fundet, til samme Tid 
som Folkeaanden ved et nyt religiøst Motiv faktisk 
er bleven vakt til dybere at gjenvinde sit eget men- 
neskelige Indhold, saa er Menneskehedens største 
og centraleste Opgave ført et Skridt videre, saa 
er for første Gang i det høje Nord, paa hvilket 

»Luthenis profetisk har peget« ^), midt i den al- 
mindelige Opløsning et stort forløsende Initiativ 
rejst, saa har Norden, indviet af Danmarks Ulykke, 
fondet sin verdenshistoriske Mission^. Men da 
det her gjælder anstrængt Arbejde, kraftig Op- 
mandelse og uforsagt Udholdenhed, vil man, naar 
man ret ser Sagen under Øje, ikke i Udtalelsen 
af denne Overbevisning finde nogen »leflende 
Smigertale€ ^, men vel nok en Bekræftelse paa^ 



*) Jfr. Grundtvigs Sangværk S. 39. 

') Som en nærliggende Parallel vil jeg her anføre Slutningen 
af et, vistnok ikke af megen Kundskab tynget, men ved 
Stil og Stemning pragtfuldt »Fra Norge c af Jonas Lie, 
som er skrevet samtidig med Fuldendelsen af nærvæ> 
rende Afhandling, men som af tilfældige Grunde blev 
trykt et Par Maaneder forinden, i Marts-Heftet af »For 
Idé og Virkelighed« for 1870. »Tidsopgaven er da at 
samle den overalt overreflekterede Kulturaand tilbage 
igjen i Trosmoralens enkelte bæredygtige Sætninger. Det 
Folk, som i Kraft af Aandsbegavelse netop for Enfold 
(i Modsætning f. Ex. til den tyske Begavelse) særlig 

har denne store Mission — er visselig Norden. 

Gjennem sin sidste nationale Sorg har Danmark særlig 
faaet den ideelle Indvielse for Kaldet Paa denne store 
Fremtidsopgave have mægtige Aander peget, men dog 
Ingen som Grundtvig, hvis hele Liv egenlig er levet 
paa Vækkelsen for denne Nordens aandelige Verdens- 
mission. « 

Senere Anmærkning. 

') Jfr. H. N. Clausens ovennævnte Afhandling. 



hvad Grundtvig allerede i 1824 betegnede som 
»det store Maal«, som Styrelsen sikkert vil skal 
naas: Oplivelsen af Nordens Hel teaand 
til kristelige Bedrifter paa en med Ti- 
dens Tarv og Vilkaar passende Bane«. 
(»Nyaarsmorgen« S. XVIII). 

